പാഠം 145: നിക്ഷേപിക്കാൻ മാത്രമല്ല, പിൻവലിക്കാനും ആസുത്രണം വേണം| Exit Plan Explained | Exit plan after investment journey Column by Dr. Antony\nOct 6, 2021, 11:17 AM IST\nദീർഘകാല സാമ്പത്തിക ലക്ഷ്യങ്ങൾ യാഥാർത്ഥ്യമാക്കാൻ ഓഹരി അധിഷ്ഠിത മ്യൂച്വൽ ഫണ്ടുകളിലെ എസ്‌ഐപി നിക്ഷേപമാണ് ഏറ്റവും മികച്ചതെന്ന് എല്ലാവർക്കും അറിയാം. നിക്ഷേപ ലക്ഷ്യമടുക്കുകയോ ലക്ഷ്യതുകയിലെത്തുകയോ ചെയ്താൽ പരമാവധിനേട്ടം സ്വന്തമാക്കി വിപണിയിൽനിന്ന് യഥാസമയം പുറത്തുകടക്കാനും കഴിയണം. നിക്ഷേപിക്കാൻ മാത്രമല്ല നിക്ഷേപം പിൻവലിക്കുന്നതിനും സമഗ്രമായ 'എക്‌സിറ്റ് പ്ലാൻ' ആവശ്യമാണെന്നുചുരുക്കം.\nസമാഹരിച്ച സമ്പത്ത് യഥാസമയം പിൻവലിക്കാതിരുന്നതിലൂടെ സമ്മർദത്തിലായ അനീഷിനെക്കുറിച്ച് കഴിഞ്ഞ പാഠത്തിൽ പരാമർശിച്ചിരുന്നു. മകളുടെ ഉന്നത വിദ്യാഭ്യാസം ലക്ഷ്യമിട്ട് 10 വർഷം എസ്‌ഐപിയായി നിക്ഷേപം നടത്തിയ അദ്ദേഹത്തിന് വിപണി കൂപ്പുകുത്തിയ 2020 മാർച്ചിലാണ് പണം പിൻവലിക്കേണ്ടിവന്നത്.\nഇക്വിറ്റി ഫണ്ടിലെ നിക്ഷേപം ഫലപ്രദമായി എങ്ങനെ എക്‌സിറ്റ് ചെയ്യാം എന്ന് വിശദമാക്കാമോയന്നന്വേഷിച്ച് നിരവധി പ്രതികരണങ്ങളാണ് ഈ പാഠത്തിനുശേഷം ലഭിച്ചത്. സാമ്പത്തിക ലക്ഷ്യങ്ങൾക്കായി മികച്ച പ്ലാൻ മുന്നോട്ടുവെക്കുന്നവരിൽ പലരും പരമാവധിനേട്ടം സ്വന്തമാക്കി വിപണിയിൽനിന്ന് പുറത്തുകടക്കേണ്ടതെങ്ങനെയെന്ന് വിശദീകരിക്കാറില്ല. വ്യവസ്ഥാപിത രീതിയയായ സിസ്റ്റമാറ്റിക് വിത്‌ഡ്രോവൽ പ്ലാനായിരിക്കും 'എക്‌സിറ്റ് പ്ലാൻ' ആയി അവർക്ക് മുന്നോട്ടുവെക്കാനുണ്ടാകുക.\nദീർഘകാല സാമ്പത്തിക ലക്ഷ്യങ്ങൾ യാഥാർത്ഥ്യമാക്കാൻ ഓഹരി അധിഷ്ഠിത മ്യൂച്വൽ ഫണ്ടുകളിലെ എസ്‌ഐപി നിക്ഷേപമാണ് ഏറ്റവും മികച്ചതെന്ന് എല്ലാവർക്കും അറിയാം. വിപണിയുടെ ചാഞ്ചാട്ടം അവസരമാക്കുന്നതോടൊപ്പം രാജ്യത്തെ വളർച്ചാ സാധ്യതയും കണക്കിലെടുക്കുമ്പോൾ യാഥാർഥ്യത്തിൽ അധിഷ്ഠിതമാണ് ഈതീരുമാനം. നിക്ഷേപ ലക്ഷ്യമടുക്കുകയോ ലക്ഷ്യതുകയിലെത്തുകയോ ചെയ്താൽ പരമാവധിനേട്ടം സ്വന്തമാക്കി വിപണിയിൽനിന്ന് യഥാസമയം പുറത്തുകടക്കാനും കഴിയണം. നിക്ഷേപിക്കാൻ മാത്രമല്ല നിക്ഷേപം പിൻവലിക്കുന്നതിനും സമഗ്രമായ 'എക്‌സിറ്റ് പ്ലാൻ' ആവശ്യമാണെന്നുചുരുക്കം.\nഉദാഹരണത്തിന്, കുട്ടികളുടെ വിദ്യാഭ്യാസത്തിനായി ഒരുകോടി രൂപ സമാഹരിച്ചുവെന്ന് കരുതുക. സാമ്പത്തിക ലക്ഷ്യം നിറവേറ്റാൻ സമയമായപ്പോഴാണ് ഓഹരി വിപണി തിരുത്തൽ നേരിട്ടത്. നിക്ഷേപ തുക 70 ലക്ഷത്തിലേയ്ക്ക് കുറയുകയുംചെയ്തു. ഈ സാഹചര്യം എങ്ങനെ മറികടക്കാമെന്നാണ് വിശദീകരിക്കുന്നത്.\nസിസ്റ്റമാറ്റിക് വിത്‌ഡ്രോവൽ പ്ലാൻ മതിയോ?\nനിക്ഷേപത്തിനായി എസ്‌ഐപിയാണെങ്കിൽ സമാഹരിച്ച സമ്പത്ത് പിൻവലിക്കുന്നതിനായി സിസ്റ്റമാറ്റിക് വിത്‌ഡ്രോവൽ പ്ലാൻ(എസ്ഡബ്ല്യുപി)ആണ് നിക്ഷേപലോകം മുന്നോട്ടുവെക്കുന്നത്. അതായ് എസ്‌ഐപിക്ക് വിപരീതദിശയിലുള്ള നീക്കമായി ഇതിനെ വിശേഷിപ്പിക്കാം. എസ്ഡബ്ല്യുപിയിലൂടെ ഓഹരി നിക്ഷേപത്തിൽനിന്ന് വ്യവസ്ഥാപിതമായി പുറത്തുകടക്കാൻ സൗകര്യംലഭിക്കുന്നു. അതുവരെ ശേഖരിച്ച സമ്പത്തിന്റെ ഒരുഭാഗം മാസംതോറും ബാങ്ക് അക്കൗണ്ടിലേക്ക് മാറ്റുന്നരീതിയാണിത്.\nഘട്ടംഘട്ടമായി നിക്ഷേപിച്ച് വിപണിയുടെ ഉയർച്ചയിലും താഴ്ചയിലും എസ്‌ഐപിവഴി നേട്ടമുണ്ടാക്കുന്നതുപോലെ, വിപണി ഉയർന്നുകൊണ്ടിരിക്കുമ്പോൾ പരമാവധി നേട്ടമുണ്ടാക്കാൻ എസ്ഡബ്ല്യുപി സഹായിക്കുന്നു. വിപണിയിലെ ഉയർച്ചതാഴ്ചകൾ പ്രവചിക്കാൻ കഴിയാത്തതിനാലാണ് ഈ രണ്ട് രീതികളും നിക്ഷേപ ലോകത്ത് ശ്രദ്ധയാകർഷിച്ചത്. നിക്ഷേപലോകം മുന്നോട്ടുവെക്കുന്ന എസ്ഡബ്ല്യുപി എത്രത്തോളം ഫലപ്രദമാണെന്ന് ചിന്തിക്കേണ്ടിയിരിക്കുന്നു.\nലക്ഷ്യതുകയെത്തിയാൽ ഒറ്റയടിക്കോ ഘട്ടംഘട്ടമായോ ഏത് രീതിയിൽ നിക്ഷേപം പിൻവലിക്കുന്നതാണ് ഉചിതമെന്ന് പരിശോധിക്കാം.\n25 വർഷം പ്രതിമാസം 10,000 രൂപ വീതം നിക്ഷേപിച്ച് അതിൽനിന്ന് ലഭിച്ച ആദായം എപ്രകാരം തിരിച്ചെടുത്തപ്പോഴാണ് പരമാവധി നേട്ടം സ്വന്തമാക്കിയതെന്ന് നോക്കാം.\nഫണ്ടിന്റെ പേര് എച്ച്ഡിഎഫ്‌സി ടോപ്പ് 100 -G\nപ്രതിമാസ(എസ്‌ഐപി)തുക 10,000 രൂപ\nതുടങ്ങിയ തിയതി 1996 സെപ്റ്റംബർ 30\nഅവസാന എസ്‌ഐപി തിയതി 30 ഓഗസ്റ്റ് 2021 (300 പ്രതിമാസ തവണ)\nമൊത്തം നിക്ഷേപിച്ച തുക 30 ലക്ഷം\nമൊത്തം ലഭിച്ച യൂണിറ്റ് 72,191.121\nയൂണിറ്റ് വില(എൻഎവി) 697.66*\nനിലവിലെ മൂല്യം 5,03,64,497 രൂപ (5.03 കോടി രൂപ)\nനേട്ടം 4.75 കോടി രൂപ\n*4 ഒക്ടോബർ 2021ലെ എൻഎവി പ്രകാരം. 2021 ഒക്ടോബർ നാലിന് മൂന്നുമണിക്ക് മുമ്പായി പിൻവലിക്കാൻ നിർദേശം നൽകിയാൽ ലഭിക്കുന്ന തുകയാണ് 5.03 കോടി രൂപ.\nഎസ്ഡബ്ല്യുപി തുടങ്ങിയ തിയതി 30 സെപ്റ്റംബർ 2019\nഅവസാനിച്ച തിയതി 30 ഓഗസ്റ്റ് 2021\nപ്രതിമാസം പിൻവലിച്ച തുക 15 ലക്ഷം (22 മാസം)\nബാക്കിയുള്ള യൂണിറ്റ് 107(മൂല്യം 74,648 രൂപ)\nമൊത്തം റിട്ടേൺ 3,17,25,473(3.17 കോടി) രൂപ.\nഎസ്ഡബ്ല്യുപി പ്രകാരം പിൻവലിച്ചപ്പോൾ ലഭിച്ചതുക 3,17,25,473 രൂപയാണ്. ഇതോടൊപ്പം ബാലൻസുള്ള യൂണിറ്റിന്റെ മൂല്യമായ 74,648 രൂപ കൂടി ചേർത്താൽ ലഭിക്കുന്ന മൊത്തം മൂല്യം 3,18,00,121 രൂപയാണ്. അതായത് 3.18 കോടി. (ഈ തുക ഡെറ്റ് ഫണ്ടിലേക്കോ സ്ഥിരനിക്ഷേപ പദ്ധതികളിലേക്കോ മാറ്റിയാൽ അതിന്മേൽ ആദായം ലഭിക്കുമെന്നകാര്യം വിസ്മരിക്കുന്നില്ല).\nഒറ്റത്തവണയായി പിൻവലിച്ചപ്പോൾ ലഭിച്ചതുക 5,03,64,497 രൂപയാണ്. അതായത് 5.03 കോടി രൂപ. വ്യത്യാസം 1,85,64,376 രൂപ(1.85 കോടി രൂപ). ആദായത്തിലെ വ്യത്യാസം: 1.2ശതമാനം.\nനിലവിലെ വിപണി സാഹചര്യത്തിനനസുരിച്ച് രൂപപ്പെടുത്തിയ രീതിശാസ്ത്രപ്രകാരമാണ് ഈവിലയിരുത്തൽ. വിപണിയുടെ ഏറ്റക്കുറച്ചിലിനനുസരിച്ച് ഈതുകയിൽ വ്യത്യാസംവന്നേക്കാം.\n25 YEAR SIP VALUE\nഎസ്ഡബ്ല്യുപി: നേട്ടവും കോട്ടവും\nലക്ഷ്യതുകയിലെത്തിയാൽ ഘട്ടംഘട്ടമായി നിക്ഷേപം പിൻവലിക്കുന്നതിനാൽ വരാനിരിക്കുന്ന തകർച്ചയിൽനിന്ന് പരിരക്ഷ ലഭിക്കുന്നു. അതോടൊപ്പംതന്നെ ഭാവിയിൽ ലഭിച്ചേക്കാവുന്ന ഏറ്റവും ഉയർന്ന ആദായത്തിൽ കുറവുവരാനും ഇടയാക്കുന്നു. എന്നിരുന്നാലും തകർച്ചയുടെയും ഉയർച്ചയുടെയും ശരാശരിയിൽ മികവുണ്ടാക്കാൻ എസ്ഡബ്ല്യുപിയിലൂടെ കഴിയും.\nസമ്പത്ത് സംരക്ഷിക്കാൻ എസ്ഡബ്ല്യുപി\nഓഹരി വിപണിയിലെ നേട്ടങ്ങളും തകർച്ചകളും പരിഗണിക്കുമ്പോൾ ലക്ഷ്യതുക സമാഹരിക്കാൻ സഹായിക്കുന്ന പദ്ധതിയായി എസ്ഡബ്ല്യുപിയെ കാണരുത്. സമാഹരിച്ച സമ്പത്ത് ഒരുപരിധിവിട്ട് നഷ്ടപ്പെടാതിരിക്കാനാണ് ഈ രീതി സഹായിക്കുക. വിപണി എക്കാലത്തെയും ഉയരത്തിൽനിൽക്കുമ്പോൾ മികച്ച ആദായം നിക്ഷേപത്തിൽനിന്ന് ലഭിച്ചാൽ ഘട്ടംഘട്ടമായി പിൻവലിക്കുന്നത് ഗുണംചയ്യും. അതേസമയം, വരുമാനം വർധിപ്പുക്കുകയെന്ന ലക്ഷ്യമാണിതിന് പിന്നിലെങ്കിൽ ഫലവത്താകണമെന്നില്ല. ആദായംവർധിപ്പിക്കുന്നതിനല്ല, നേടിയ സമ്പത്ത് സംരക്ഷിക്കുന്നതിനാണ് ഈരീതി ഒരുപരിധിവരെ ഗുണംചെയ്യുക.\nലക്ഷ്യതുക ഉറപ്പുവരുത്തുന്നതിൽ പരാജയപ്പെട്ടേക്കാം\nഘട്ടംഘട്ടമായി നിക്ഷേപം പിൻവലിക്കുന്നതിലൂടെ വിപണിയുടെ വിവിധ കാലാവസ്ഥകളിൽ നിശ്ചിതതുക ഉറപ്പാക്കാനാവില്ല. വിപണി വലിയ തകർച്ചനേരിട്ടാൽ ലക്ഷ്യതുക കൈവരിക്കാനുള്ള സാധ്യത മങ്ങുന്നു.\nനിശ്ചിത തിയതിയിൽ ആവശ്യമായിവരുന്ന പണം, ഉദാഹരണത്തിന് കുട്ടികളുടെ വിദ്യാഭ്യാസം, വിവാഹം തുടങ്ങിയവക്ക് ഭാവിയിൽ അധികസമയം കാത്തിരിക്കാൻ കഴിയാത്ത സാഹചര്യമാകും ഉണ്ടാകുക. ഉദാഹരണത്തിന് 10 വയസ്സുള്ള കുട്ടിയുടെ ഉന്നത വിദ്യാഭ്യാസത്തിന് 18-ാം വയസ്സിൽ പണം കയ്യിലുണ്ടാകണം. നീട്ടിവെക്കാൻ കഴിയില്ല. ഇത്തരം സാഹചര്യത്തിൽ സിസ്റ്റമാറ്റിക് വിത്‌ഡ്രോവൽ പ്ലാൻ ഗുണകരമാകില്ല. ആവശ്യസമയത്ത് നിശ്ചിതതുക കണ്ടെത്താൻ കഴിയാതെവന്നേക്കാം. സമയമെത്തുംമുമ്പെ, വിപണി മികച്ചനേട്ടത്തിലായാൽ(ലക്ഷ്യതുകയിലെത്തിയാൽ)നിക്ഷേപം മൊത്തം പിൻവലിക്കാൻ ശ്രദ്ധിക്കണം. വിരമിച്ചശേഷമുള്ള ജീവിതത്തിനാണ് നിക്ഷേപിച്ചതെങ്കിൽ വ്യക്തമായ ആസൂത്രണത്തിലൂടെ എസ്ഡബ്ല്യുപി പ്രാവർത്തികമാക്കാം. റിസർവ് നിക്ഷേപമുണ്ടെങ്കിൽ ഇടക്കുവെച്ച് രണ്ടോ മൂന്നോവർഷം കാത്തിരിക്കാനും മികച്ചനേട്ടമുണ്ടാക്കാനും അവസരംലഭിക്കും.\nസമഗ്രമായ എക്‌സിറ്റ് പ്ലാൻവേണം\nഅതത് കാലത്തെ വിപണിയുടെനീക്കം വിശകലനംചെയ്ത് സമഗ്രമായ എക്‌സിറ്റ് പ്ലാൻ തയ്യാറാക്കേണ്ടതുണ്ട്. ദീർഘകാലയളവിലുണ്ടാക്കിയ മികച്ച ആദായത്തിൽ ചോർച്ചയുണ്ടാകാൻ ഇടയാക്കരുത്. ലക്ഷ്യം അടുത്താൽ, നഷ്ടസാധ്യതകുറഞ്ഞ ഹ്രസ്വകാല ഡെറ്റ് ഫണ്ടുകളിലേക്കോ മറ്റുസ്ഥിര നിക്ഷേപ പദ്ധതികളിലേക്കോ നിക്ഷേപം മാറ്റാം. എക്കാലത്തും ഒരേദിശയിൽ മുന്നേറുന്ന സ്വഭാവമല്ല വിപണിയുടേത്. മികച്ച പിൻവലിക്കൽ പ്ലാൻ നിക്ഷേപം സുരക്ഷിതമാക്കും.\nകുറിപ്പ്: ചുരുങ്ങിയത് 10-12ശതമാനം ആദായം കണക്കാക്കിയാകും ഭാവിയിലെ സാമ്പത്തിക ലക്ഷ്യങ്ങൾക്കായി ഇക്വിറ്റി ഫണ്ടിൽ എസ്‌ഐപി തുടങ്ങുക. 10-15-20 വർഷം നീണ്ടുനിൽക്കുന്ന എസ്‌ഐപി വഴി വിപണിയുടെ ഏത് സാഹചര്യത്തിലും ലഭിക്കാൻ സാധ്യതയുള്ള ചുരുങ്ങിയ ആദായമാണിത്. യാഥാർഥ്യബോധത്തോടെവേണം ആദായക്കണക്കിനെ സമീപിക്കാൻ. പണപ്പെരുപ്പ നിരക്കിനേക്കാൾ 5-6 ശതമാനം അധികം ആദായം ലഭിച്ചാൽതന്നെ അത് മികച്ചതാണ്. നിലവിൽ ആറ് ശതമാനമാണ് വിലക്കയറ്റമെങ്കിൽ ആറ് ശതമാനം നേട്ടം സാമ്പത്തികലക്ഷ്യങ്ങൾ എളുപ്പത്തിൽ പൂർത്തീകരിക്കാൻ സഹായിക്കും.\nഅതേസമയം, 12ശതമാനമെങ്കിലും എന്ന ചുരുങ്ങിയ ആദായതുക നിശ്ചയിച്ച് അതിൽകൂടുതൽ നേട്ടമുണ്ടാക്കുകയെന്നതാണ് സ്വീകരിക്കേണ്ട സ്ട്രാറ്റജി. അതിനുള്ള സാധ്യതയാണ് ഇവിടെ വിശകലനംചെയ്തത്. ഉദാഹരണമായി സൂചിപ്പിച്ച എച്ച്ഡിഎഫ്‌സി ടോപ്പ് 100 ഫണ്ട് മൂന്നുവർഷക്കാലയളവിൽ 15.68ശതമാനവും അഞ്ച് വർഷക്കാലയളവിൽ 13.20ശതമാനവും 10 വർഷക്കാലയളവിൽ 14.44 ശതമാനവും 15 വർഷക്കാലയളവിൽ 13.88ശതമാനവും 20 വർഷക്കാലയളവിൽ 22.62ശതമാനവുമാണ് ആദായം നൽകിയത്(ദീർഘകാല പ്രവർത്തന ചരിത്രമുള്ളതിനാലാണ് ഈ ഫണ്ടിനെ ഉദാഹരിച്ചത്. നിക്ഷേപത്തിനുള്ള ശുപാർശയായി കാണേണ്ടതില്ല). റെഗുലർ പ്ലാനിലല്ലാതെ ഡയറക്ട് പ്ലാനിൽ നിക്ഷേപിച്ചാൽ ഒന്നരശതമാനംവരെ കൂടുതൽ ആദായം പ്രതീക്ഷിക്കുകയുംചെയ്യാം.\nആഗോള വിപണികളുമായി താരതമ്യംചെയ്യുമ്പോൾ അതുല്യമായനേട്ടം സ്വന്തമാക്കിയാണ് രാജ്യത്തെ ..


ആദ്യം പൊലീസിലെ എൻകൗണ്ടർ സ്പെഷ്യലിസ്റ്റ്, പിന്നെ ഭ്രാന്തനായി അലച്ചിൽ - ഒരു ഇൻസ്‌പെക്ടറുടെ ജീവിതം മാറിമറിഞ്ഞത് | from sharp shooter encounter specialist to mad lunatic beggar on streets of gwalior\nആദ്യം പൊലീസിലെ എൻകൗണ്ടർ സ്പെഷ്യലിസ്റ്റ്, പിന്നെ ഭ്രാന്തനായി അലച്ചിൽ - ഒരു ഇൻസ്‌പെക്ടറുടെ ജീവിതം മാറിമറിഞ്ഞത്\nGwalior, First Published 14, Nov 2020, 5:14 PM\nസർവീസിൽ കയറിയപ്പോഴും, മനീഷ് മിശ്രക്ക് തോക്കുകളോടുള്ള തന്റെ പ്രണയം തുടരാനായി. മധ്യപ്രദേശ് പൊലീസ് സേനയിലെ എൻകൗണ്ടർ സ്പെഷ്യലിസ്റ്റ് ആയി അയാൾ പേരെടുത്തു.\nമധ്യപ്രദേശിലെ ഗ്വാളിയോർ പട്ടണത്തിൽ നവംബർ 10 -ന്, ഉപതെരഞ്ഞെടുപ്പിന്റെ വോട്ടെണ്ണൽ നടന്നുകൊണ്ടിരിക്കുകയായിരുന്നു. നഗരത്തിലെ നിരത്തുകളിൽ, തികഞ്ഞ ജാഗ്രതയോടെ, പോലീസ് സംഘങ്ങൾ ചുറ്റിക്കൊണ്ടിരുന്ന സമയം. ഡി‌എസ്‌പി രത്നേഷ് തോമറും അന്ന് ഡ്യൂട്ടിയിലുണ്ടായിരുന്നു.\nനേരം സന്ധ്യയാവാറായിരുന്നു. നഗരത്തിന്റെ ഔട്ടറിലുള്ള ഏതോ റോഡിലൂടെ പട്രോളിംഗ് വാഹനത്തിൽ കടന്നു പോവുകയായിരുന്നു ഡി‌എസ്‌പി സാബ്. പെട്ടെന്ന് ഉച്ചത്തിൽ ഒരു വിളിമുഴങ്ങി, "രത്നേഷ്..." ആരാണത് ? ഡി‌എസ്‌പി തിരിഞ്ഞുനോക്കി. നല്ല പരിചയമുള്ള ഏതോ ഒരാളുടെ ശബ്ദമെന്ന് തോമറിന്റെ മനസ്സ് പറഞ്ഞു. ആരെന്നു മാത്രം പെട്ടന്നങ്ങോട്ട് കത്തുന്നില്ല.\nവിളി കെട്ടിടത്തേക്ക് നോക്കിയപ്പോൾ കണ്ടത് കീറിപ്പറിഞ്ഞ ഉടുപ്പിട്ട, കുളിച്ചിട്ട് മാസങ്ങളായി, തലമുടി ജടകെട്ടിയ ഒരു ഭ്രാന്തനെ ആയിരുന്നു. "ഇയാൾക്കെങ്ങനെ എന്റെ പേരറിയാം? ഇനി അറിയാമെങ്കിൽ തന്നെ യൂണിഫോമിൽ നിൽക്കുന്ന തന്നെ എങ്ങനെ, പേര് വിളിക്കാൻ ധൈര്യം വന്നു..?" തോമർ സാബ് മനസ്സിലോർത്തു.\nതോമർ ആ പിച്ചക്കാരന്റെ അടുത്തേക്ക് ചെന്നു. അയാളെ സൂക്ഷിച്ചൊന്നു നോക്കി. "മനീഷ്?" തോമറിന്റെ ഉള്ളിൽ നിന്ന് ഒരാന്തലായിട്ടാണ് ആ പേര് പുറപ്പെട്ടുവന്നത്. 'അത് മനീഷ് ആകരുതേ' എന്ന പ്രാർഥനയായിരുന്നോ ആ വിളി എന്ന് കേട്ടവർ സംശയിച്ചാലും തെറ്റില്ല. കാരണം തോമറിന്റെ മനസ്സിലുള്ള മനീഷ് മിശ്ര എന്ന തന്റെ ഇൻസ്‌പെക്ടർ ട്രെയിനിങ് ബാച്ച് മേറ്റിനൊരിക്കലും അങ്ങനെ ഒരു പ്രാന്തന്റെ കോലത്തിൽ നിൽക്കേണ്ട കാര്യമില്ല.\nഷാർപ്പ് ഷൂട്ടറിൽ നിന്ന് പ്രാന്തനായ പിച്ചക്കാരനിലേക്കുള്ള പതനം എങ്ങനെ?\nഅങ്ങനെ ഗ്വാളിയോർ പട്ടണത്തിലെ തിരക്കേറിയ റോഡുകളിൽ ഒന്നിൽ നിന്ന് യാദൃച്ഛികമായി രത്നേഷ് തോമർ എന്ന ഡിഎസ്പി കണ്ടെടുത്തത് മനീഷ് മിശ്ര എന്ന തന്റെ മുൻകാല സഹപ്രവർത്തകനായ മനീഷ് മിശ്രയെ ആയിരുന്നു. കഴിഞ്ഞ പത്തുവർഷങ്ങളായി ആ പേക്കോലത്തിലായിരുന്നു മനീഷിന്റെ അലഞ്ഞുതിരിച്ചിൽ. ഒരു ഭ്രാന്തനായി. പിച്ചയെടുത്ത് അരവയർ നിറച്ചു കഴിഞ്ഞുകൂടാനായിരുന്നു മനീഷ് സ്വയം നിശ്ചയിച്ച നിയോഗം.\n1999 -ൽ രത്നേഷ് തോമർ പൊലീസ് ട്രെയിനിങ് കോളേജിൽ പഠിച്ചുകൊണ്ടിരുന്ന കാലത്ത്, അദ്ദേഹത്തിന്റെ സതീർഥ്യനായിരുന്നു മനീഷ് മിശ്രയും. അക്കാദമിയിലെ ഷൂട്ടിങ് ട്രെയിനിങ്ങിൽ എന്നും ഒന്നാമതെത്തുക മനീഷ് തന്നെയായിരുന്നു. പരിശീലനത്തിന് ശേഷം സർവീസിൽ കയറിയപ്പോഴും, മനീഷ് മിശ്രക്ക് തോക്കുകളോടുള്ള തന്റെ പ്രണയം തുടരാനായി. മധ്യപ്രദേശ് പൊലീസ് സേനയിലെ എൻകൗണ്ടർ സ്പെഷ്യലിസ്റ്റ് ആയി അയാൾ പേരെടുത്തു. ഈ കഥയൊക്കെ ഡി‌എസ്‌പി രത്നേഷ് തോമർ നേരത്തേ കേട്ടിരുന്നതാണ്. "ഇവന് പിന്നെ എന്തുപറ്റി?" തോമർ അത്ഭുതപ്പെട്ടു.\nഅന്നത്തെ ഇൻസ്‌പെക്ടർ കോഴ്സിൽ ഇവർ രണ്ടുപേരുടെയും സതീർത്ഥ്യനായിരുന്ന മറ്റൊരു ഡി‌എസ്‌പി കൂടി ഉണ്ടായിരുന്നു, വിജയ് ബദൗരിയ. വിവരമറിഞ്ഞ് അദ്ദേഹവും മനീഷ് മിശ്രയെ കാണാനെത്തി. അവർ മൂന്നുപേരും കൂടി പൊലീസ് അക്കാദമിയിലെ വിശേഷങ്ങൾ പങ്കിട്ടു. മണിക്കൂറുകളോളം സംസാരിച്ചുകൊണ്ടിരുന്നു. തങ്ങളോടൊപ്പം വരാൻ അവരിരുവരും മനീഷിനെ നിർബന്ധിച്ചു. അയാൾ കൂട്ടാക്കിയില്ല. ഒടുവിൽ അവർക്ക് പരിചയമുളള ഒരു എൻജിഒ വഴി, മനീഷിനെ അവർ ഒരു ആശ്രമത്തിലെത്തിച്ചു.\nഎന്തുപറ്റി മനീഷിന് ?\nഒരു പൊലീസ് കുടുംബം ആയിരുന്നു മനീഷ് മിശ്രയുടേത്. സഹോദരൻ ട്രാഫിക് പൊലീസ് ഇൻസ്‌പെക്ടർ. അച്ഛനും, അമ്മാവനും അടുത്തൂൺ പറ്റിയത് അഡീഷണൽ എസ്പി റാങ്കിൽ എത്തിയിട്ടാണ്. 2005 വരെ മനീഷ് മിശ്രയും സർവീസിൽ ഉണ്ടായിരുന്നതാണ്. അവസാന പോസ്റ്റിങ് ദത്തിയ ജില്ലയിൽ ആയിരുന്നു. അതിനു ശേഷം, എങ്ങനെയോ മനീഷിന്റെ മാനസിക സമനില തെറ്റി. ആദ്യത്തെ അഞ്ചു വർഷം വീട്ടിൽ ബന്ധുക്കളുടെ പരിചരണത്തിൽ തന്നെയായിരുന്നു. അതിനു ശേഷം അവർ മനീഷിനെ ഏതൊക്കെ ചിത്തരോഗാശുപത്രികളിൽ ആക്കിയോ, ആശ്രമങ്ങളിൽ ചേർത്തുവോ അവിടെനിന്നെല്ലാം മനീഷ് ഓടി തെരുവിലേക്ക് പോയി. അഭിഭാഷകയായ ഭാര്യ ഭ്രാന്തനായ ഭർത്താവിനെ ഉപേക്ഷിച്ച്, വിവാഹമോചനം നേടി തന്റെ പാട്ടിനു പോയ്ക്കഴിഞ്ഞു എന്ന വിവരം പോലും ഉള്ളിലേക്കെടുക്കാൻ ആകുന്നത്ര മാനസിക സ്വാസ്ഥ്യത്തിലേക്ക് പിന്നെ മനീഷ് ഒരിക്കലും എത്തിയതേയില്ല.\nപത്തുവർഷമായി, തങ്ങളിൽ ഒരാൾ, ഒരു എൻകൗണ്ടർ സ്പെഷ്യലിസ്റ്റ്, ഷാർപ്പ് ഷൂട്ടർ എന്നീ നിലകളിൽ പ്രശസ്തനായിരുന്ന ഒരു ഓഫീസർ, ഇങ്ങനെ മാനസികനില തെറ്റി, മുഴുഭ്രാന്തനായി മധ്യപ്രദേശിന്റെ നിരത്തുകളിലൂടെ തേരാപ്പാരാ പിച്ചയെടുത്ത് നടന്നിട്ടും, കടത്തിണ്ണകളിൽ കിടന്നുറങ്ങിയിട്ടും അതൊന്നും സംസ്ഥാനത്തെ പൊലീസ് അറിയാഞ്ഞതെന്ത് എന്നൊരു ചോദ്യം മാത്രമാണ് ഇപ്പോൾ അവശേഷിക്കുന്നത്.\nLast Updated 14, Nov 2020, 5:16 PM\nfrom sharp shooter\nmad lunatic beggar\nstreets of gwalior\n| Fate makes insane\nആദ്യം പൊലീസിലെ എൻകൗണ്ടർ സ്പെഷ്യലിസ്റ്റ്\nഒരു ഇൻസ്‌പെക്ടറുടെ ജീവിതം\nപിന്നെ ഭ്രാന്തനായി അലച്ചിൽ


Singer Vijay Yesudas Opens Up About Father Kj Yesudas As AsaTeacher, അപ്പ വഴക്ക് പറയാറുള്ളത് ഇതിന്, അദ്ദേഹം പല കാര്യങ്ങളിലും കാര്‍ക്കശ്യക്കാരനാണ്, വിജയ് യേശുദാസ് പറയുന്നു - Malayalam Filmibeat\n| Published: Sunday, November 14, 2021, 20:21 [IST]\nതലമുറ വ്യത്യാസമില്ലാതെ പ്രേക്ഷകർ നെഞ്ചിലേറ്റുന്ന ശബ്ദമാണ് ഗാനഗന്ധർവൻ കെ ജെ യേശുദാസിന്റേത്. അദ്ദേഹം സിനിമ പിന്നണിഗാനരംഗത്ത് എത്തിയിട്ട് 60 വർഷം പൂർത്തിയായിരിക്കുകയാണ്. മലയാളികളുടെ നിത്യ ജീവിത്തിന്റെ ഒരുഭാഗമാണ് ദാസേട്ടനും അദ്ദേഹത്തിന്റെ പാട്ടുകളും.\nഇപ്പോഴിത സോഷ്യൽ മീഡിയയിൽ വൈറലാവുന്നത് അച്ഛനെ കുറിച്ചുള്ള വിജയ് യേശുദാസിന്റെ വാക്കുകളാണ്. കേരളകൗമുദിക്ക് നല്‍കിയ അഭിമുഖത്തിലായിരുന്നു വിജയ് അപ്പയെക്കുറിച്ച് വാചാലനാവുന്നത്. സംഗീതയാത്രയിൽ അറുപതാം വാർഷികം ആഘോഷിക്കുന് വേളയിൽ ഈ അഭിമുഖം വീണ്ടും ചർച്ചയാവുകയാണ്. തുടക്കത്തിലൊക്കെ യേശുദാസിന്റെ മകന് ഇമേജ് പ്രശ്‌നമായിരുന്നു എന്നാണ് വിജയ് പറയുന്നത്. പിന്നീട് അതൊരു പോസിറ്റീവായ കാര്യമാണെന്ന് തിരിച്ചറിഞ്ഞ് ചിന്താഗതി മാറ്റുകയായിരുന്നെന്നും അദ്ദേഹം അഭിമുഖത്തിൽ പറയുന്നു.\nശാലിനി അഭിനയം തന്നെ വെറുത്ത് പോയിട്ടുണ്ടാകും, നേരിട്ട കാസ്റ്റിങ് കൗച്ചിനെ കുറിച്ച് രോഹിണി\nവിജയ് യേശുദാസിന്റെ വാക്കുകൾ ഇങ്ങനെ...'' തുടക്കത്തിലൊക്കെ യേശുദാസിന്റെ മകന് ഇമേജ് പ്രശ്‌നമായിരുന്നു. നിരാശ അനുഭവപ്പെട്ട സന്ദര്‍ഭങ്ങളുമുണ്ടായിരുന്നു. പിന്നീട് അതൊരു പോസിറ്റീവായ കാര്യമാണെന്ന് തിരിച്ചറിഞ്ഞ് ചിന്താഗതി മാറ്റുകയായിരുന്നു വിജയ് യേശുദാസ്. അപ്പയുടെ മകനായി ജനിക്കാനായതാണ് ജീവിതത്തിലെ ഏറ്റവും വലിയ ഭാഗ്യമെന്ന് വിജയ് പറയുന്നു. ഇടനാഴിയില് ഒരു കാലൊച്ചയിലൂടെയായിരുന്നു വിജയ് സിനിമയില് ആദ്യമായി പാടിയത്. 8ാമത്തെ വയസ്സില് വിജയിനെക്കൊണ്ട് ആ പാട്ട് പാടിപ്പിച്ചത് ദക്ഷിണാമൂര്‍ത്തിയായിരുന്നു.\nശബ്ദം നന്നായി സൂക്ഷിച്ചില്ലെങ്കിലാണ് അപ്പ വഴക്ക് പറയാറുള്ളത്. അതിനായി അപ്പ പിന്തുടരുന്ന കാര്യങ്ങള് താനും ചെയ്യാതെ വരുന്ന സമയത്ത് വഴക്ക് കിട്ടാറുണ്ട്. സാധകം മുടക്കിയാലും, ഓവറായി എക്‌സര്‍സൈസ് ചെയ്താലും ചോക്ലേറ്റോ ഐസ്‌ക്രീമോ കഴിക്കുന്നത് കണ്ടാലുമെല്ലാം അപ്പ ചോദിക്കാറുണ്ട്. അപ്പയെന്ന ഗുരു പല കാര്യങ്ങളിലും കാര്‍ക്കശ്യക്കാരനാണ്. അതൊക്കെ പാലിക്കാനായി താനെന്നും ശ്രമിക്കാറുണ്ടെന്നും വിജയ് പറയുന്നു.\nയേശുദാസിന്റെ മകന് എന്ന നിലയില് വിജയ് യേശുദാസിനോട് വിശേഷമായൊരു സ്‌നേഹമുണ്ട് മലയാളികള്‍ക്ക്. അപ്പയെക്കുറിച്ച് ആളുകള് ചോദിക്കുമ്പോഴും സ്‌നേഹം അറിയിക്കാന് ആവശ്യപ്പെടുമ്പോഴുമെല്ലാം അപ്പ ഞങ്ങള്‍ക്ക് മാത്രം സ്വന്തമല്ലെന്ന് തോന്നാറുണ്ട്. ഞങ്ങളുടേതും കൂടിയാണ് എന്ന തരത്തിലാണ് ആളുകള് സംസാരിക്കാറുള്ളത്.\nഅപ്പയുടെ ലാളിത്യമാണ് ആ ജീവിതത്തില് നിന്നും താന് പകര്‍ത്തുന്നതെന്നും വിജയ് യേശുദാസ് അഭിമുഖത്തില് പറഞ്ഞിരുന്നു. ദൈവികമായ രീതിയിലാണ് അപ്പ സംഗീതത്തെ കാണുന്നത്. സാധാരണക്കാരാനായ ഒരാളായാണ് ഞാന് സംഗീതത്തെ സമീപിക്കുന്നത്. ശബ്ദം എങ്ങനെയാണ് അപ്പ സൂക്ഷിക്കുന്നതെന്നുള്ളത് അപ്പയ്ക്ക് മാത്രമേ അറിയൂ. ആത്മസമര്‍പ്പണമായാണ് അപ്പ പാടാറുള്ളത്. പാട്ടില് മുഴുകി ആസ്വദിച്ച് പാടുന്ന ശൈലിയാണ് തന്റേതെന്നും വിജയ് യേശുദാസ് അഭിമുഖത്തില് പറയുന്നു.\nമലയാളി പ്രേക്ഷകരുടെ പ്രിയപ്പെട്ട ദാസേട്ടന് ആശംസ നേർന്ന് ആരാധകരും സിനിമ ലോകവും എത്തിയിട്ടുണ്ട്. തന്റെ പ്രിയഗാനങ്ങൾ ചേർത്തു കൊണ്ടാുള്ള ഗാനാഞ്ജലിയാണ് മോഹൻലാൽ യേശുദാസിന് സമർപ്പിച്ചത്. 'കാൽപ്പാടുകൾ' എന്ന പേരിൽ തന്റെ യൂട്യൂബ് ചാനലിലൂടെയാണ് മോഹൻലാൽ വീഡിയോ പങ്കുവെച്ചത്. ''സിനിമയിൽ എത്തുന്നതിനു മുന്നേ യേശുദാസിന്റെ ആരാധകൻ ആയിരുന്നുവെന്ന് മോഹൻലാൽ പറയുന്നു. "സംഗീതം എന്നാൽ യേശുദാസ് തന്നെയാണ്, ദാസേട്ടൻ എന്റെ മാനസ ഗുരുവാണ്, അദ്ദേഹത്തിന്റെ കച്ചേരികളുടെ കാസറ്റുകൾ ഞാൻ രഹസ്യമായി കണ്ടു,. അത് അദ്ദേഹത്തെ പോലെ പാടാനോ അനുകരിക്കാനോ അല്ല. ഭരതം, ഹിസ്‌ഹൈനസ്സ് അബ്ദുള്ള തുടങ്ങിയ ചിത്രങ്ങളിൽ കച്ചേരി രംഗങ്ങളിൽ അഭിനയിക്കുന്ന സമയത്ത് അദ്ദേഹത്തിന്റെ കച്ചേരികൾ കണ്ടത് ഗുണം ചെയ്തു. അത് നന്നായെന്ന് ആളുകൾ പറയുന്നതിൽ ഞാൻ ദാസേട്ടനോട് കടപ്പെട്ടിരിക്കുന്നു. ആയിരം കൊല്ലങ്ങൾ കഴിഞ്ഞാലും ആ നാദം ഈ അന്തരീക്ഷത്തിൽ മുഴങ്ങി നിൽക്കും..." മോഹൻലാൽ വീഡിയോയിൽ പറയുന്നുണ്ട്.\nസോഷ്യൽ മീഡിയയിൽ ഒരു കുറിപ്പ് പങ്കുെവ്ച്ച കൊണ്ടാണ് മഞ്ജു ആശം,സ നേർന്നിരിക്കുന്നത് 'പാടുന്നത് യേശുദാസ്..' എന്ന് നമ്മൾ കേൾക്കാൻ തുടങ്ങിയിട്ട് ഇന്ന് 60 വർഷം തികയുന്നു എന്നാണ് താരം പറയുന്നത്. ദാസേട്ടൻ നമ്മുടെയെല്ലാം കാതിൽ എവിടെയോ ഒളിച്ചിരിക്കുന്ന പാട്ടുപെട്ടിയാണ്. ഒരുമാത്രയിൽ അത് പാടിത്തുടങ്ങും. സന്തോഷിക്കുമ്പോൾ, സങ്കടപ്പെടുമ്പോൾ, കിനാവു കാണുമ്പോൾ, വയൽപ്പച്ചയിലൂടെ നടക്കുമ്പോൾ, കടൽത്തിരകളെ തൊടുമ്പോൾ അങ്ങനെയങ്ങനെ എത്രയെത്ര ജീവിതനിമിഷങ്ങളിൽ യേശുദാസ് എന്ന ഗാനഗന്ധർവൻ നമുക്കു വേണ്ടി പാടിക്കൊണ്ടേയിരിക്കുന്നു. എത്രയോ മനുഷ്യർ ദാസേട്ടൻ എന്ന വെൺമേഘത്തിനാപ്പം ആകാശങ്ങൾ താണ്ടുന്നു. പ്രിയ ഗായകാ... ഞങ്ങൾക്കായി ഇനിയും പാടിക്കൊണ്ടേയിരിക്കുക. നിത്യഋതുവായി നിലകൊള്ളുക. കാരണം അങ്ങയുടെ ശബ്ദം മനുഷ്യരെ ജീവിക്കാൻ പ്രേരിപ്പിക്കുന്നതാണ്. ആദ്യഗാനത്തിൻ്റെ അറുപതാം പിറന്നാൾ ദിനത്തിൽ, ദാസേട്ടന് എല്ലാ ആയുരാരോഗ്യസൗഖ്യവുമുണ്ടാകാൻ പ്രാർഥിക്കുന്നു, മഞ്ജു സോഷ്യൽ മീഡിയയിൽ കുറിച്ചു.\nMORE VIJAY YESUDAS NEWS\nഇന്ത്യയിൽ ഏറ്റവും കൂടുതൽ പ്രതിഫലം വാങ്ങിയ ഗായകൻ, ധനുഷിന്റെ തമാശ സത്യമാണെന്ന് വിജയ് യേശുദാസ്\nവിജയ് യേശുദാസിനെ അറിയുന്ന ഞാൻ ഇത് വിശ്വസിക്കില്ല, ഇതൊന്നും ശരിയല്ലെന്ന് എം ജയചന്ദ്രൻ\nഅപകടം കഴിഞ്ഞാല് അടുത്ത ദിവസം ഇങ്ങനെയിരിക്കണം, രസകരമായ വീഡിയോയുമായി വിജയ് യേശുദാസ്\nആവശ്യമുളളവർ എന്റെ വില മനസിലാക്കി വരട്ടെ, സഹകരിക്കും; തുറന്നു പറഞ്ഞ് വിജയ് യേശുദാസ്\nഹരിമുരളീരവമോ ഗംഗയോ പാടാന് പറഞ്ഞാല് വിജയ് യേശുദാസിന് മുട്ടിടിക്കും, പരിഹാസവുമായി ശാന്തിവിള ദിനേശ്\nഅഭിനയത്തിലേക്ക് പോകണ്ടയെന്ന് അപ്പ അന്ന് പറഞ്ഞിരുന്നു,തുറന്ന് പറഞ്ഞ് വിജയ് യേശുദാസ്\nRead more about: vijay yesudas yesudas\nSinger Vijay Yesudas Opens Up About Father Kj Yesudas As AsaTeacher,\nStory first published: Sunday, November 14, 2021, 20:21 [IST]


വ്യാജ ഡോക്ടര്‍മാരെ പിടികൂടാന് കച്ചകെട്ടിയിറങ്ങി ആരോഗ്യവകുപ്പ്; തൃശ്ശൂരില് വ്യാപക റെയ്ഡ് - BIGNEWSLIVE | Latest Malayalam News\nആരോഗ്യവകുപ്പിന്റെ 21 സംഘങ്ങള് ആണ് തൃശ്ശൂര് ജില്ലയില് പരിശോധന നടത്തുന്നത്.\nതൃശ്ശൂര്: തൃശ്ശൂര് ജില്ലയില് പ്രവര്‍ത്തിക്കുന്ന വ്യാജ ഡോക്ടര്‍മാരെ പിടികൂടാന് ആരോഗ്യവകുപ്പിന്റെ റെയ്ഡ്. റെയ്ഡില് ലൈസന്‍സ് ഇല്ലാതെ പ്രവര്‍ത്തിക്കുന്ന ഡോക്ടര്‍മാരെ പിടികൂടും. ആരോഗ്യവകുപ്പിന്റെ 21 സംഘങ്ങള് ആണ് തൃശ്ശൂര് ജില്ലയില് പരിശോധന നടത്തുന്നത്.\nജില്ലയിസല് വ്യാപകമായാണ് റെയ്ഡ് നടത്തുന്നത്. ഒമ്പത് മണിക്കാണ് പരിശോധന ആരംഭിച്ചത്. ഒരോ സംഘത്തിലും അലോപ്പതി, ആയുര്‍വ്വേദ, ഹോമിയോപ്പതി വകുപ്പുകളിലെ ഓരോ വിദഗ്ധരും ഓരോ സംഘത്തിലുമുണ്ട്. സംസ്ഥാന മെഡിക്കല് കൗണ്‍സിലിന്റെ നൃത്വത്തിലാണ് പരിശോധന.\nTags: health departmenttrissur


മഞ്ഞ പുതച്ച കടുകുപാടങ്ങൾക്കിടയിലൂടെ... യാത്രാവിശേഷങ്ങളുമായി നിത്യ ദാസ്\nകുടുംബസമേതം പഞ്ചാബിലേക്ക് നടത്തിയ യാത്രയുടെ വിശേഷങ്ങൾ പങ്കുവയ്ക്കുകയാണ് നിത്യ\nUpdated: January 13, 2021 11:44:24 pm\nവിവാഹത്തോടെ അഭിനയത്തിൽനിന്നും വിട്ടുനിൽക്കുകയാണെങ്കിലും സോഷ്യൽ മീഡിയയിൽ സജീവമാണ് നടി നിത്യ ദാസ്. കുടുംബവിശേഷങ്ങളും യാത്രാവിശേഷങ്ങളുമൊക്കെ ഇടയ്ക്ക് താരം ആരാധകരുമായി ഷെയർ ചെയ്യാറുണ്ട്. ഇപ്പോഴിതാ, കുടുംബസമേതം പഞ്ചാബിലേക്ക് നടത്തിയ യാത്രയുടെ വിശേഷങ്ങളുമായി എത്തിയിരിക്കുകയാണ് നിത്യ. പഞ്ചാബിലെ കടുകു പാടങ്ങൾക്കു നടുവിലൂടെ സൈക്കിൾ ഓടിച്ചും നടന്നുമെല്ലാം യാത്ര ആസ്വദിക്കുന്ന നിത്യയെ ആണ് വീഡിയോയിൽ കാണാനാവുക.\nമകൾ നൈനക്കൊപ്പമുളള കിടിലൻ നൃത്തത്തിന്റെ വീഡിയോകളും നിത്യ പങ്കുവച്ചിരുന്നു. ‘ഉടി ഉടി ജായേ’ എന്ന ഹിന്ദി ഗാനത്തിനൊത്താണ് നിത്യയുടെയും മകളുടെയും കൂട്ടുകാരിയുടെയും ഡാൻസ്. കോഴിക്കോട് ബീച്ച് റോഡിലുളള ഫ്ലാറ്റിലാണ് നിത്യയും കുടുംബവും താമസം.\n2001 ൽ പുറത്തിറങ്ങിയ ‘ഈ പറക്കും തളിക’ എന്ന സിനിമയിലൂടെയാണ് നിത്യ ദാസ് അഭിനയരംഗത്തെത്തിയത്. പിന്നീട് ബാലേട്ടൻ, ചൂണ്ട, ഹൃദയത്തിൽ സൂക്ഷിക്കാൻ, നരിമാൻ, കുഞ്ഞിക്കൂനൻ, കഥാവശേഷൻ തുടങ്ങിയ ചിത്രങ്ങളിൽ അഭിനയിച്ചു. 2007 ൽ പുറത്തിറങ്ങിയ ‘സൂര്യകിരീട’മാണ് അവസാനം അഭിനയിച്ച സിനിമ.\nA post shared by Nitu (@nityadas_) on Jun 4, 2020 at 6:21am PDT\nA post shared by Nitu (@nityadas_) on Apr 14, 2020 at 1:49am PDT\nWe are connected with one another# my love # nunu# daughterandmther#attachment#heartwarming #\nA post shared by Nitu (@nityadas_) on May 15, 2020 at 5:08am PDT\nവിവാഹശേഷം മിനി സ്ക്രീനിൽ നിത്യ ദാസ് തിളങ്ങി നിന്നിരുന്നു. മലയാളം,തമിഴ് ഭാഷകളിലായി നിരവധി സീരിയലുകളില് അഭിനയിച്ചു. 2007 ലായിരുന്നു നിത്യയുടെ വിവാഹം. അരവിന്ദ് സിങ് ജംവാൾ ആണ് ഭർത്താവ്. ഇരുവരുടെയും പ്രണയ വിവാഹമായിരുന്നു. നൈന ജംവാളുമാണ് നമൻ സിങ് ജംവാളുമാണ് മക്കൾ.\nRead Here: ചെറിയ കളിയല്ല; കോവിഡ് ടെസ്റ്റ് വീഡിയോ പങ്കു വച്ച് നിത്യ ദാസ്\nWeb Title: Actress nithya das punjab travel photos


ഇസാഫ് സ്മോള് ഫിനാന്‍സ് ബാങ്ക് മുംബൈയില് പ്രവര്‍ത്തനമാരംഭിച്ചു | Emerging Kerala\nHome Business Banking ഇസാഫ് സ്മോള് ഫിനാന്‍സ് ബാങ്ക് മുംബൈയില് പ്രവര്‍ത്തനമാരംഭിച്ചു\nമുൻ മഹരാഷ്ട്ര ചീഫ് സെക്രട്ടറി ജോണി ജോസഫ് ഐഎഎസ് ഇസാഫ് സ്മോള് ഫിനാന്‍സ് ബാങ്കിന്റെ മുംബൈയിലെ ബ്രാഞ്ച് ഉത്‌ഘാടനം ചെയ്യുന്നു. ഇസാഫ് സ്മോള് ഫിനാന്‍സ് ബാങ്ക് എംഡി ആൻഡ് സിഇഓ കെ. പോൾ തോമസ്, മുദ്ര ബാങ്ക് എംഡി ആൻഡ് സിഇഓ ജിജി മാമ്മൻ, ഇസാഫ് സ്മോള് ഫിനാന്‍സ് ബാങ്ക് ഡയറക്ടർ ആഷാ മോർലി, ഇസാഫ് സ്മോള് ഫിനാന്‍സ് ബാങ്ക് മുംബൈ ബ്രാഞ്ച് ഹെഡ് പ്രശാന്ത് സുരേഷ് ചാറ്റർജി, ഇസാഫ് സ്മോള് ഫിനാന്‍സ് ബാങ്ക് സഹ സ്ഥാപകയും ഇസാഫ് മൈക്രോ ഫിനാന്‍സ് മാനേജിങ് ഡയറക്ടറുമായ മെറീന പോൾ എന്നിവർ സമീപം.\nമുംബൈ: ഇസാഫ് സ്മോള് ഫിനാന്‍സ് ബാങ്കിന്‍റെ പ്രവര്‍ത്തനം മുംബൈയില് തുടക്കം കുറിച്ചു. മുംബൈ അന്ധേരി കിഴക്കന് മേഖലയിലാണ് ഇസാഫ് ബാങ്കിന്‍റെ 60ാമത് ശാഖയുടെ പ്രവര്‍ത്തനം ആരംഭിച്ചത്. മുന് മഹാരാഷ്ട്ര ചീഫ് സെക്രട്ടറി ജോണി ജോസഫ് ഐ.എ.എസ്. ബാങ്കിന്‍റെ ഉദ്ഘാടനം നിര്‍വഹിച്ചു. ഇസാഫ് സ്മോള് ഫിനാന്‍സ് ബാങ്ക് മാനേജിങ്ങ് ഡയറക്ടറും സി.ഇ.ഒ.യുമായ കെ. പോള് തോമസ് അദ്ധ്യക്ഷനായിരുന്നു.\nചലച്ചിത്ര സൗണ്ട് എഞ്ചിനീയറും ഒസ്കാര് അവാര്‍ഡ് ജേതാവുമായ പത്മശ്രീ ഡോ. റസൂല് പൂക്കുട്ടി ചടങ്ങില് മുഖ്യാതിഥിയായി, എ.ടി.എം കൗണ്ടറിന്‍റെ ഉദ്ഘാടനം നിര്‍വഹിച്ചു. സേഫ് ഡെപ്പോസിറ്റ് ലോക്കര്, മുദ്ര ബാങ്ക് എം.ഡിയും സി.ഇ.ഒ യുമായ ജിജി മാമന് ഉദ്ഘാടനം ചെയ്തു. ഇസാഫ് സ്മോള് ഫിനാന്‍സ് ബാങ്ക് ഡയറക്ടര് ആശ മോര്‍ലി കാഷ് കൗണ്ടര് ഉദ്ഘാടനവും നിര്‍വഹിച്ചു. ഇസാഫ് സ്മോള് ഫിനാന്‍സ് ബാങ്ക് കോഫൗണ്ടറും ഇസാഫ് മൈക്രോഫിനാന്‍സ് ചെയര്‍മാന് ആന്‍റ് മാനേജിംഗ് ഡയറക്ടറുമായ മെറീന പോള്, എക്സിക്കുട്ടീവ് വൈസ് പ്രസിഡണ്ട് ജോര്‍ജ്ജ് തോമസ്, ബ്രാഞ്ച് ഹെഡ് പ്രശാന്ത് സുരേഷ് ചാറ്റര്‍ജി എന്നിവര് പ്രസംഗിച്ചു. മാര്‍ച്ചില് പ്രവര്‍ത്തനമാരംഭിച്ച ഇസാഫ് ബാങ്കിന്‍റെ 60ാമത് ശാഖയാണ് മുംബൈയില് തുടങ്ങിയിരിക്കുന്നത്. 2004 മുതല് 33 മൈക്രൊ ബാങ്കിങ്ങ് ഔട്ലെറ്റുകളിലായി ഇസാഫിന്‍റെ സന്നിധ്യം മഹാരാഷ്ട്രയിലുണ്ട്? എന്ന് ഇസാഫ് സ്മോള് ഫിനാന്‍സ് ബാങ്ക് മാനേജിങ്ങ് ഡയറക്ടറും സി.ഇ.ഒ യുമായ കെ. പോള് തോമസ് പറഞ്ഞു.\nനിലവില് ഇസാഫ് സ്മോള് ഫിനാന്‍സ് ബാങ്കിന് ആകെ 370 ബാങ്കിംഗ് ഔട്ലെറ്റുകളുണ്ട്. കൂടാതെ ഇന്ത്യയിലെ 10 സംസ്ഥാനങ്ങളിലായി 60 പുതിയ റീട്ടെയില് ഔട്ലെറ്റുകളുമുണ്ട്. മുംബൈയോടൊപ്പം ചെന്നൈ, ബാംഗ്ലൂര്, ഹൈദരാബാദ്, ഡല്‍ഹി എന്നിവിടങ്ങളിലേയ്ക്കും ബാങ്കിന്‍റെ പ്രവര്‍ത്തനങ്ങള് വികസിപ്പിക്കും, കെ.പോള് തോമസ് പറഞ്ഞു.\nപ്രവര്‍ത്തനമാരംഭിച്ച് ഏഴ് മാസത്തിനകം ബാങ്കിന് 1000 കോടി രൂപയുടെ നിക്ഷേപം നേടാന് സാധിച്ചു. എ. ടി.എം., സേഫ് ഡിപ്പോസിറ്റ് ലോക്കര്, കാഷ് കൗണ്ടര്, ഡെബിറ്റ് കാര്‍ഡ്, ഇന്‍റര്‍നെറ്റ് ബാങ്കിങ്ങ്, മൊബൈല് ബാങ്കിങ്ങ്, എസ്.എം.എസ് ബാങ്കിങ്ങ്, ആര്.ടി.ജി.എസ്, എന്.ഇ.എഫ്.ടി, സി.ടി.എസ്. തുടങ്ങി എല്ലാവിധ ആധുനിക ബാങ്കിംഗ് സൗകര്യങ്ങളും ഇസാഫ് സ്മോള് ഫിനാന്‍സ് ബാങ്ക് ബ്രാഞ്ചുകളില് നല്‍കുന്നുണ്ട്. എല്ലാ റീട്ടെയില് ബ്രാഞ്ചുകളിലും ക്രമീകരിച്ചിരിക്കുന്ന വാതില്‍പ്പടി സേവനങ്ങള്, സ്കൈപ് സൗകര്യം, ഹൃദയ നിക്ഷേപ പദ്ധതി എന്നിവയും ഇസാഫ് ബാങ്കിന്‍റെ പ്രത്യേകതകളാണ്.


കേരളം എങ്ങനെ ജീവിക്കുന്നു, (രോഗങ്ങളുമായി)? | chintha\nപുതിയ ലോകത്തിന്റെ ആധികളെ ഴാക് ദെറീദ പത്തു പരികല്പനകള് കൊണ്ടാണ് ചുരുക്കിയെടുത്തത്. (Specters of Marx :The State of the Debt, the Work of Mourning and the New International) ഇവയെ ചെറിയ വ്യത്യാസങ്ങളോടെ പരിഷ്കരിച്ച് സമകാല കേരളത്തിന്റെ വ്യാധികളെ പട്ടികപ്പെടുത്താനുള്ള ഉപാധിയുമാക്കാമെന്നു കാണുക. യുക്തി ലളിതമാണ്. ഗ്രഹണ സമയത്ത് സൂര്യനില് വീഴുന്ന നിഴല് അതിന്റെ ഏതുപ്രതിബിംബത്തിലും കാണും. മറ്റൊരു തരത്തില് പറഞ്ഞാല് ആഗോളീകരണകാലത്ത് ലോകം സാമാന്യമായി അഭിമുഖീകരിക്കുന്ന പ്രശ്നങ്ങള് തന്നെയാണ് ഏറിയും കുറഞ്ഞും പ്രദേശങ്ങള് പ്രത്യേകമായി അനുഭവിക്കുന്നത്. ആഗോളവത്കരണത്തിനും പ്രാദേശികവത്കരണത്തിനുമിടയിലുള്ള പാലങ്ങളെപ്പറ്റി പുതിയ ചിന്തകള് ഉറക്കെയാവുന്നത് ഇതുകൊണ്ടും കൂടിയല്ലേ?\nതൊഴിലില്ലായ്മയും ജനാധിപത്യ പ്രക്രിയയില് നിന്നു നിഷ്കാസിതരാവുന്ന അഭയാര്‍ത്ഥികളും, സാമ്പത്തിക സംഘര്‍ഷങ്ങളും സ്വതന്ത്രവിപണിയുടെ വൈരുദ്ധ്യങ്ങളെ കൈകാര്യം ചെയ്യാന് കഴിവില്ലാതെ വരുന്നതും, വര്‍ദ്ധിച്ചുവരുന്ന വിദേശകടങ്ങളുമൊക്കെയാണ് ദെറിദ പേരിട്ടു വിളിച്ച രോഗങ്ങള്. ഭരണകൂടത്തിന്റെ ഇടപെടലോ സാമ്പത്തികമായ മുന്നേറ്റമോ കൂടാതെ വികസിത രാജ്യങ്ങള്‍ക്കൊപ്പം നിന്ന സംസ്ഥാനം എന്ന ഖ്യാതി കേരളം കണക്കുകളുദ്ധരിച്ച് നേടിയെടുത്തിട്ടുണ്ട്. ആളോഹരിവരുമാനം ഏറ്റവും താഴ്ന്ന നിലയിലായിരിക്കുമ്പോഴും സാക്ഷരത, ആയുര്‍ദൈര്‍ഘ്യം, ശിശുമരണനിരക്ക്, ജനനനിരക്ക് എന്നീ മേഖലകളില് കേരളം കൈവരിച്ചിരിക്കുന്ന അദ്ഭുതാവഹമായ നേട്ടമാണ് ഒരു മാതൃകയാക്കി അതിനെ ലോകത്തിനു മുന്നില് ഉയര്‍ത്തി നിര്‍ത്തുന്നതെന്ന് റിച്ചാര്‍ഡ് ഫ്രാങ്കിയും ബാര്‍ബറ ഷാസിനും ചേര്‍ന്നെഴുതിയത്. എന്നാല് വിദ്യാഭ്യാസം, കൃഷി, ദേഹാധ്വാനം, ജലവിഭവമാനേജുമെന്റ്, ആരോഗ്യരംഗം, അമിതമായ രാഷ്ട്രീയവത്കരണം, ഉദ്യോഗസ്ഥഅഴിമതി, ജുഡീഷ്യറിയുമായുള്ള ശീതസമരം, പാര്‍ശ്വവത്കൃതജനതയുടെ ജീവിതം തുടങ്ങിയ നിരവധി മേഖലകളില് കേരളത്തിന്റെ അവസ്ഥ ആശങ്കാജനകമാണ്. തൊഴിലില്ലായ്മയും വര്‍ദ്ധിച്ചുവരുന്ന കടബാദ്ധ്യതയും ഒപ്പം പ്രധാനപ്പെട്ടതാണ്. തൊഴിലില്ലാത്ത വിദ്യാസമ്പന്നര് ഏറ്റവും കൂടിയ ഇന്ത്യന് സംസ്ഥാനവും ഇന്ത്യയിലെ തൊഴില് രഹിതരില് 16% തിങ്ങിപ്പാര്‍ക്കുന്ന ഇടവുമാണ് കേരളം. തൊഴിലെടുക്കാന് കഴിവുള്ള അഞ്ചിലൊരാള്‍ക്കു തൊഴിലില്ല എന്നാണ് കണക്ക്. അതേ സമയം തൊഴിലാളി ക്ഷാമം രൂക്ഷമായ സംസ്ഥാനവും കേരളം തന്നെ. നിത്യാഹാരമായ അരിയ്ക്കും ഉപദംശങ്ങളായ പച്ചക്കറിയ്ക്കും മാട്ടിറച്ചിയ്ക്കുമൊപ്പം കുറഞ്ഞ കൂലിയ്ക്ക് മനുഷ്യാധ്വാനത്തെയും അയല് സംസ്ഥാനങ്ങള് നല്‍കിയാലേ നിലനില്‍പ്പുള്ളൂ എന്ന ഗതികേടിലാണു കേരളം.\nസോഷ്യല് എഞ്ചിനിയറിംഗിന്റെ കനത്ത പാളിച്ച ഒരര്‍ത്ഥത്തില് സാമ്പത്തികമായ കെട്ടുപാടുകളിലേയ്ക്കും സംസ്ഥാനത്തെ കൂപ്പുകുത്തിക്കുന്നത്. കേരളത്തിലെ എറ്റവും വലിയ തൊഴില് ദാതാവ് സര്‍ക്കാരാണ്. അതുകൊണ്ട് സാമ്പത്തികമായ ഒരു ബാദ്ധ്യതയും ഏറ്റെടുക്കാന് തയ്യാറല്ലാത്ത, തീരെ ഉത്പാദനക്ഷമമല്ലാത്ത ഉദ്യോഗസ്ഥയന്ത്രത്തെ സുഗമമായി പ്രവര്‍ത്തിപ്പിച്ചു നിര്‍ത്തുകയെന്നത് സര്‍ക്കാരിന്റെ എറ്റവും വലിയ ബാദ്ധ്യതയാവുന്നു. നല്‍കിവരുന്ന ആനുകൂല്യങ്ങള് വെട്ടിക്കുറച്ചതിന്റെ പേരിലാണ് സര്‍ക്കാര് ജീവനക്കാരും അദ്ധ്യാപകരും ആന്റണി സര്‍ക്കാരിന്റെ കാലത്ത് തെരുവിലിറങ്ങിയത്. കാലാകാലം ചുമതലയേല്‍ക്കുന്ന ഭരണകൂടങ്ങളുടെ ഭാരിച്ച ഉത്തരവാദിത്വങ്ങളിലൊന്ന് സര്‍ക്കാര് ഉദ്യോഗസ്ഥരുടെ ഡി എ വര്‍ദ്ധനയാണ്. അതെ സമയം ബി പി എല് കാരുടെ വര്‍ദ്ധനവ് കാര്യമായി കുറയ്ക്കാനുള്ള നടപടികള്, നിര്‍വചനങ്ങളില് വരുത്തുന്ന മാറ്റങ്ങളല്ലാതെ മറ്റൊരിടത്തുമെത്തുന്നുമില്ല. കേരളത്തില് നാലിലൊരു കുടുംബം അറ്റദാരിദ്ര്യത്തിലാണ് എന്നാണ് 94-95-ലെ കണക്ക്. അയല് സംസ്ഥാനങ്ങളിലെയും കേന്ദ്രത്തിലെയും ശമ്പള വര്‍ദ്ധനയുടെ തോതളക്കുമ്പോള് സംഘര്‍ഷം വരും വര്‍ഷങ്ങളിലും ഏറാനാണ് സാദ്ധ്യത. ഈ മാര്‍ച്ചില് പുറത്തു വന്ന കണക്കനുസരിച്ച് 4189.1 രൂപയാണ് കേരളത്തിന്റെ പലിശച്ചെലവ്. പ്രതിശീര്‍ഷ കടം ദേശീയ ശരാശരിയേക്കാള് വളരെ മുന്നിലാണ്. കടമെടുത്ത് സര്‍ക്കാര് ജീവനക്കാര്‍ക്ക് വേതനവും പെന്‍ഷനും (ആകെ വരുമാനത്തിന്റെ 68%) നല്‍കുന്ന സംസ്ഥാനമായതുകൊണ്ടാണ് എഡിബിയെപ്പോലുള്ള സംഘങ്ങള് കേരളത്തെ വളക്കൂറുള്ള മണ്ണായി കണ്ടത്. (അല്ലാതെ ക്ഷണിച്ചുകൊണ്ടു വന്നതല്ല) ഫണ്ടിംഗ് ഏജന്‍സി എതായാലും കടമെടുത്ത പണം കൊണ്ട് പുതിയ ഉത്പാദനമാര്‍ഗങ്ങള് ഉണ്ടാക്കാന് കഴിയുന്നുണ്ടോ? ഭരണനവീകരണത്തിനും വിമര്‍ശനങ്ങള്‍ക്കുമറുപടി പറയാനും ഭീമമായ അളവില് ചെലവഴിക്കപ്പെടുന്നതും കടമെടുത്ത തുക തന്നെ ! കടം വരുമാനത്തിന്റെ മൂന്നിരട്ടി, സംഘര്‍ഷം ഇല്ലാതെ വരുന്നതെങ്ങനെ !\nവംശീയ സംഘര്‍ഷങ്ങളുടെ ഛായയുണ്ട്, രാഷ്ട്രീയ സംഘര്‍ഷങ്ങള്‍ക്കും. അതൊരു കടത്തിപ്പറയലാണെങ്കില് കൂടി ജനാധിപത്യപ്രക്രിയയില് അനിവാര്യമായ സഹകരണമല്ല, സംഘര്‍ഷമാണ് മൂര്‍ച്ഛിക്കുന്നത്, അതും ഉന്മൂലനത്തിന്റെ തലത്തിലേയ്ക്ക്. അഴുക്കുവെള്ളം മുഴുവന് നദികളിലേയ്ക്കു ഒഴുക്കിവിട്ടുകൊണ്ടാണ് നാം ശുചിത്വം പരിപാലിക്കുന്നത്. അതിവേഗം ജലദൌര്‍ലഭ്യമേഖലയാവാന് കുതിച്ചുകൊണ്ടിരിക്കുമ്പോഴും ശുദ്ധജലം ഒരു വ്യവസ്ഥയുമില്ലാതെ പാഴാക്കാനും മടിയില്ല. വാള്‍മാര്‍ട്ട് മാതൃകയിലുള്ള ഷോപ്പിംങ്മാളുകള് ഇന്നിപ്പോള് യാഥാര്‍ത്ഥ്യമാണ്. സ്വര്‍ണ്ണവിപണികള് വളരെ സജീവം. ചരക്കുകളുടെ സംഭരണത്തിലും വിതരണത്തിലും കൃത്യമായ ആസൂത്രണങ്ങളോടെ ചുവടുറപ്പിക്കുന്ന വന്‍വാണിജ്യസ്ഥാപനങ്ങള് നട്ടൊല്ലൊടിച്ചു വിടുന്നത് പരമ്പരാഗത, ചെറുകിട കച്ചവടക്കാരെയാണ്. വന്‍കിടകച്ചവടക്കാരുടെ സൌജന്യങ്ങള് പറ്റിക്കൊണ്ട് അവര്‍ക്കു വേണ്ട ഒത്താശകള് ചെയ്തു കൊടുത്ത ഭരണപക്ഷ കക്ഷികള് തന്നെ, ചെറുകിടക്കാര്‍ക്കു വേണ്ടി സമരം ചെയ്ത് അക്രമാസക്തരായി വാര്‍ത്തകളില് സ്ഥാനം പിടിക്കുകയും ചെയ്ത് സ്വതന്ത്ര വിപണിയുടെ സംഘര്‍ഷങ്ങളെ രാഷ്ട്രീയമായി വ്യക്തമാക്കി. ആദിവാസികളും മത്സ്യതൊഴിലാളികളും ചെറുകിട കച്ചവടക്കാരും ഉള്‍പ്പെടുന്ന പാര്‍ശ്വവത്കൃത ജനതയോടുള്ള സമീപനത്തില് ആശാസ്യമായ എന്തെങ്കിലും പുരോഗതിയുണ്ടായോയെന്നു സംശയമാണ്. വളച്ചൊടിച്ച വികസന സങ്കല്പങ്ങള്‍ക്ക് പലപ്പോഴും ഇരയാവേണ്ടി വരുന്നത് പിന്നാമ്പുറജീവിതങ്ങളാണ്. മദ്ധ്യവര്‍ഗ-ഉപരിവര്‍ഗ താത്പര്യങ്ങള്‍ക്കും സ്വാസ്ഥ്യത്തിനുമായി ഒഴിവാക്കപ്പെടേണ്ട വിഭാഗം എന്ന മട്ടില് തന്നെയാണ് അടിത്തട്ടുകാരെ ഭരണകൂടം ഇപ്പോഴും കൈകാര്യം ചെയ്യുന്നത്. മുത്തങ്ങസംഭവത്തോടെ ശ്രദ്ധേയമായ ‘കുടിയിറക്ക്‘ എന്ന വിപത്ത് ആഘോഷപൂര്‍വം ആവര്‍ത്തിക്കുന്ന കാഴ്ചകളാണ് പിന്നീട് കേരളം കണ്ടത്. നൈനാംകോണം, മൂലമ്പിള്ളി, വല്ലാര്‍പ്പാടം, മൂരിയാട്, എരയാംകുടി, ചെങ്ങറ തുടങ്ങി കുടിയിറക്കുകളുമായി ബന്ധപ്പെട്ട് മുന്‍പില്ലാത്ത വിധം സ്ഥലനാമങ്ങള് വാര്‍ത്തകളില് സ്ഥാനം പിടിച്ചിരിക്കുന്നു. അതോടൊപ്പം മൂന്നാര്, എച്ച് എം ടി, പൊന്മുടി ഭൂമിയിടപാടുകളും സ്ഥലം, വികസനം എന്നീ സങ്കല്പങ്ങളെ പ്രശ്നവത്കരിച്ചുകൊണ്ട് മുന്നിലുണ്ട്. അഭൂതപൂര്‍വമായ വളര്‍ച്ചയും സ്വാധീനവുമാണ് കഴിഞ്ഞ ചില വര്‍ഷങ്ങളില് ഭൂമാഫിയ നേടിയെടുത്തിട്ടുള്ളത് എന്ന കാര്യം കൂടി ഇതോട് ചേര്‍ത്തു വയ്ക്കണം.\nപൊതുസമൂഹത്തില് പൌരരുടെ അര്‍ഹതകളും അവകാശങ്ങളും ഫലപ്രദമായി സംരക്ഷിക്കാന് കെല്‍പ്പുറ്റ ഒരു സംവിധാനമില്ല എന്നതാണ് ഏറ്റവും പ്രധാനം. കേരളത്തിന് സമഗ്രമായ ഒരു വികസനപരിപ്രേക്ഷ്യമില്ലെന്ന കാര്യം കെ പി കണ്ണനെയും കെ വേണുവിനെയും പോലുള്ളവര് ചൂണ്ടിക്കാണിച്ചിട്ടുണ്ട്. മേല്‍പ്പറഞ്ഞ പ്രശ്നങ്ങള്‍ക്കൊപ്പം പരിസ്ഥിതിപ്രശ്നങ്ങളെ ഗൌരവമായി കണക്കിലെടുക്കാത്തതും അടിസ്ഥാനസൌകര്യങ്ങളുടെ വികസനത്തിനു പകരം അഴിമതിയെ സ്ഥാപനവത്കരിച്ചതും രാഷ്ട്രീയസമൂഹത്തെ അമിതമായി ലാളിച്ചുകൊണ്ട് പൊതുപൌരസമൂഹത്തിന്റെ വളര്‍ച്ചയെ മുരടിപ്പിച്ചതും അവര് എടുത്തു പറയുന്ന കോട്ടങ്ങളാണ്. ദൃശ്യമാദ്ധ്യമങ്ങളുടെ സ്വാധീനവും പരസ്പരമത്സരവും വര്‍ദ്ധിച്ചതോടെ കുറെയൊക്കെ സുതാര്യത പൊതുജനഇടപെടലുകളില് വന്നു തുടങ്ങിയിട്ടുണ്ട്. എങ്കിലും ചെങ്ങറസമരത്തെ താറടിക്കാന് ഒരു ചാനല് നടത്തിയ ഹീനമായ ശ്രമം വരും വര്‍ഷങ്ങളില് ഈ മേഖലയ്ക്കു പോകാന് കഴിയുന്ന, ആ വഴിയെയും വിശ്വാസയോഗ്യമല്ലാതാക്കി മാറ്റാന് കഴിവുള്ള, കുത്സിതവഴികളിലേയ്ക്കുള്ള ചൂണ്ടുവഴിയായിത്തീര്‍ന്നിട്ടുണ്ട്. തത്കാലം അതാരും ഏറ്റുപിടിച്ചിട്ടില്ലെങ്കിലും.\nചുരുക്കത്തില് പത്തൊന്‍പതാം നൂറ്റാണ്ടിന്റെ തുടക്കമുതലുണ്ടായ, നാം നവോത്ഥാനം എന്നു തെറ്റായി വിളിച്ചുവരുന്ന കോളനീകൃത ആധുനികീകരണം, ത്വരിതപ്പെടുത്തിയ സമൂഹിക വികസനപ്രക്രിയ, ബോധോദയം എന്ന നിലയ്ക്ക് ഒരു താത്കാലികപ്രതിഭാസം മാത്രമായി മാറിയതിന്റെ കാരണമാണ് അന്വേഷണവിധേയമാക്കേണ്ടത്. സാമ്പത്തിക വികസനത്തിന്റെ ഉള്ളടക്കങ്ങള് അവ വഹിക്കാതിരുന്നതിനെക്കുറിച്ചുള്ള ചില ചോദ്യങ്ങള് അവിടെയുമിവിടെയുമായി ഉയര്‍ന്നിട്ടുണ്ട്. പാശ്ചാത്യമായ പരികല്പനകളിലേയ്ക്ക് ഇറക്കിവച്ച് സാമൂഹിക പാഠങ്ങള് നിര്‍മ്മിക്കുക എന്നതാണ് നമ്മുടെ പതിവ്. വിദൂരത്തിലെവിടെയോ ചൂണ്ടി കൈകഴുകുന്നതിനു പകരം, രോഗങ്ങള് ആഗോളീകരണത്തിന്റേതായിരിക്കുമ്പോഴും മരുന്നുകള് പ്രാദേശികതയുടേതായാല്, ചികിസ്ത ഫലിക്കും എന്ന അറിവാണ് പ്രധാനം. സംസ്ഥാനത്തിന്റെ ഭൌതികവും വസ്തുനിഷ്ഠവുമായ സാഹചര്യങ്ങളിലേയ്ക്ക് കണ്ണയച്ചുകൊണ്ട് ശ്രമങ്ങള് തുടങ്ങണമെന്ന്. അതിനു പ്രാപ്തിയുള്ള ‘ബോധോദയ’ത്തിലാണ് നമ്മുടെ അടുത്ത ‘ഉത്ഥാന’ത്തിന്റെ വിത്തുകള് മുളപൊട്ടാന് കാത്തു കിടക്കുന്നത്.\nNext story: മാധ്യമങ്ങള് കേരളത്തെ നയിക്കുന്നത്


പോളാര് വോര്‍ട്ടെക്‌സില് പൂച്ചക്കുട്ടി ഉറഞ്ഞുപോയി; രക്ഷയായത് ചൂടുവെള്ളവും ഹെയർഡ്രൈയറും - The Online News\nHome Polar Vortex പോളാര് വോര്‍ട്ടെക്‌സില് പൂച്ചക്കുട്ടി ഉറഞ്ഞുപോയി; രക്ഷയായത് ചൂടുവെള്ളവും ഹെയർഡ്രൈയറും\nപോളാര് വോര്‍ട്ടെക്‌സില് പൂച്ചക്കുട്ടി ഉറഞ്ഞുപോയി; രക്ഷയായത് ചൂടുവെള്ളവും ഹെയർഡ്രൈയറും\nAdmin 5:34 AM ,Polar Vortex\nമോണ്ടാന∙ വടക്കേ അമേരിക്കയില് അനുഭവപ്പെടുന്ന കടുത്ത തണുപ്പിൽ വിറങ്ങലിച്ച് മരണത്തോടു മല്ലിട്ട പൂച്ചയാണ് ഇപ്പോൾ സമൂഹ മാധ്യമങ്ങളിലെ താരം. പോളാർ വോർട്ടെക്സിന്റെ ഫലമായുണ്ടായ കൊടുംതണുപ്പിൽ ശരീരമാസകലം തണുത്തുറഞ്ഞുപോയ ഫ്ലഫിയെന്ന മൂന്നുവയസ്സുകാരി പൂച്ചയെ മൃഗ‍ഡോക്ടർമാർ ഒടുവിൽ രക്ഷിച്ചെടുത്തു. യുഎസിലെ മോണ്ടാന സംസ്ഥാനത്തെ കാലിസ്പെല്ലിലാണ് സംഭവം.\nസ്വതവേ കുറുമ്പിയായ ഫ്ലഫി പൂച്ച പലപ്പോഴും വീടിനു പുറത്ത് കറങ്ങിനടക്കുകയാണു പതിവ്. എന്നാൽ രക്തംപോലും മരവിച്ചുപോകുന്ന, ദേഹമാസകലം മൂടിപ്പുതച്ചുമാത്രം മനുഷ്യർ പുറത്തിറങ്ങുന്ന കൊടുംതണുപ്പിന്റെ പ്രശ്നങ്ങളറിയാതെ ഫ്ലഫി ചുറ്റിയടിച്ചതാണ് പണിപറ്റിച്ചത്!\nഫ്ലഫി പൂച്ച ചികിത്സയ്ക്കിടെ. ചിത്രം: കാലിസ്പെൽ ആനിമൽ ക്ലിനിക്, ഫെയ്സ്ബുക്\nവീട്ടുകാർ നോക്കുമ്പോൾ മഞ്ഞിനടിയിൽ ഫ്ലഫി എന്തോ തിരഞ്ഞു കിടക്കുകയാണെന്നാണ് ആദ്യം തോന്നിയത്. എന്നാൽ തണുത്തു മരവിച്ച് ദേഹമാസകലം മഞ്ഞുകട്ടകൾ വീണു കിടക്കുകയായിരുന്നുവെന്നു പിന്നീടാണു മനസ്സിലായത്. ഉടൻതന്നെ ഫ്ലഫിയെ മൃഗാശുപത്രിയിലേക്ക് എത്തിച്ചു.\nചൂടുവെള്ളവും ഹെയർ ഡ്രൈയറും പക്ഷിക്കൂടുകളിലും മറ്റും ചൂട് നൽകാനുപയോഗിക്കുന്ന കേജ് വാമറും ഐവി ഫ്ലൂയിഡും ഉപയോഗിച്ച് ഡോക്ടർമാർ ഫ്ലഫിയെ പരിചരിച്ചു. പൂച്ചകളുടെ ശരീരതാപനില 100–102 ഡിഗ്രി ഫാരൻഹീറ്റാണ്. എന്നാൽ ആശുപത്രിയിൽ എത്തിക്കുമ്പോൾ ഫ്ലഫിക്കുണ്ടായിരുന്നത് 90 ഡ‍ിഗ്രിയും. ഐവി കൊടുക്കാൻ ആശുപത്രി ജീവനക്കാർ നന്നേ കഷ്ടപ്പെട്ടു.\nചികിത്സയുടെ ഫലമായി ശരീരതാപനില തിരിച്ചുകിട്ടിയ ഫ്ലഫി പൂച്ച. ചിത്രം: കാലിസ്പെൽ ആനിമൽ ക്ലിനിക്, ഫെയ്സ്ബുക്\nആശുപത്രിയിൽനിന്നു വീട്ടിലെത്തിയ ഫ്ലഫി ഇപ്പോൾ സന്തോഷവതിയാണ്. വീട്ടിനുള്ളിലെ ഹീറ്ററിന്റെ ചൂടിൽ സുഖമായി നടക്കുന്നു. കുറച്ചുകാലത്തേക്ക് ഫ്ലഫി ഇനി പുറത്തേക്കുപോകില്ലെന്നാണ് വീട്ടുകാരുടെ പ്രതീക്ഷ.\nTags Polar Vortex#


Aamir Khan’s son Junaid fails to clear audition ആമിര് ഖാന്റെ മകന്\nഓഡിഷനില് പരാജയം, ഇഷ്‌ക് റീമേക്കില് ഷെയിനിന്റെ റോളില് ആമിര് ഖാന്റെ മകന് എത്തില്ലെന്ന് റിപ്പോര്‍ട്ട്\nPublished on : 21 Oct, 2020 , 12:51 pm\nഇഷ്‌കിന്റെ ഹിന്ദി റീമേക്കില് ആമിര് ഖാന്റെ മകന് ഉണ്ടാകില്ലെന്ന് റിപ്പോര്‍ട്ട്. ചിത്രത്തിന് വേണ്ടി നടത്തിയ ഓഡിഷനില് ജുനൈദ് പരാജയപ്പെട്ടുവെന്ന് ദ വീക്ക് റിപ്പോര്‍ട്ട് ചെയ്യുന്നു. ബോളിവുഡിലെ സ്വജനപക്ഷപാതത്തിനെതിരെ വലിയ രീതിയിലുള്ള വിമര്‍ശനങ്ങളുയരുമ്പോഴാണ് ജുനൈദിന് അവസരം നഷ്ടമായെന്ന റിപ്പോര്‍ട്ടുകള് പുറത്ത് വന്നിരിക്കുന്നത്.\nആമിര് ഖാന്റെയും ആദ്യ ഭാര്യ റീന ദത്തയുടെയും മകനാണ് ജുനൈദ്. നീരജ് പാണ്ടെ നിര്‍മ്മിക്കുന്ന ഇഷ്‌കിന്റെ റീമേക്കിലൂടെ താരപുത്രന്റെ ബോളിവുഡ് അരങ്ങേറ്റമുണടാകുമെന്ന് നേരത്തെ റിപ്പോര്‍ട്ടുകളുണ്ടായിരുന്നു.\nമലയാളത്തില് ഷെയിന് നിഗം ചെയ്ത കഥാപാത്രത്തിനായായിരുന്നു ഓഡീഷന്. നാടകങ്ങളില് അഭിനയിക്കുന്ന ജുനൈദ് കുറച്ച് കാലമായി വിവിധ ചിത്രങ്ങള്‍ക്ക് വേണ്ടി ഓഡിഷഷനുകളില് പങ്കെടുത്തിരുന്നുവെന്ന് ടൈംസ് ഓഫ് ഇന്ത്യ റിപ്പോര്‍ട്ട് പറയുന്നു.\nഒരു നടനെന്ന നിലയില് ജുനൈദ് ബോളിവുഡിലേക്ക് കടക്കാന് ആഗ്രഹിക്കുന്നുവെങ്കില് അത് ഓഡിഷനുള്‍പ്പടെ ശരിയായ മാര്‍ഗങ്ങളിലൂടെ മാത്രമേ നടക്കൂ എന്ന് നേരത്തെതന്നെ ആമിര് ഖാന് വ്യക്തമാക്കിയിരുന്നു. അമേരിക്കയിലെ അക്കാദമി ഓഫ് ഡ്രമാറ്റിക് ആര്‍ട്‌സില് നിന്ന് പരിശീലനം പൂര്‍ത്തിയാക്കിയ ജുനൈദ്, രാജ്കുമാര് ഹിരാനി- ആമിര് ചിത്രം പികെ-യില് അസിസ്റ്റര് ഡയറക്ടറായിരുന്നു.


സംസ്ഥാനത്ത് ഇന്ന് സ്ഥിരീകരിച്ചത് എട്ട് കോവിഡ് മരണം - Keralabhooshanam Daily സംസ്ഥാനത്ത് ഇന്ന് സ്ഥിരീകരിച്ചത് എട്ട് കോവിഡ് മരണം\nHome/NEWS/BREAKING NEWS/സംസ്ഥാനത്ത് ഇന്ന് സ്ഥിരീകരിച്ചത് എട്ട് കോവിഡ് മരണം\nസംസ്ഥാനത്ത് ഇന്ന് സ്ഥിരീകരിച്ചത് എട്ട് കോവിഡ് മരണം\nതൃശ്ശൂര്: ഞായറാഴ്ച ഉച്ചവരെ കേരളത്തില് സ്ഥിരീകരിച്ചത് എട്ട് കോവിഡ് മരണം. ഇന്നലെ മരിച്ച തൃശ്ശൂര് കൊടുങ്ങല്ലൂര് സ്വദേശി ശാരദ (70)യ്ക്ക് കോവിഡ് സ്ഥിരീകരിച്ചു. അമല ആശുപത്രിയില് ചികിത്സയിലായിരുന്നു ശാരദ.\nതിരുവനന്തപുരത്ത് സ്ഥിരീകരിച്ച മൂന്ന് മരണം അടക്കം സംസ്ഥാനത്ത് ഇന്ന് സ്ഥിരീകരിച്ചത് എട്ട് മരണങ്ങളാണ്. പൂജപ്പുര സെന്‍ട്രല് ജയിലില് തടവുകാരനും കോവിഡ് ബാധിച്ച് മരിച്ചിരുന്നു. വിചാരണ തടവുകാരനായ മണികണ്ഠന് (72) ആണ് കോവിഡ് ബാധിച്ച് മരിച്ചത്.\nവയനാട് വാളാട് സ്വദേശി ആലി (73), കണ്ണൂര് കണ്ണപുരം സ്വദേശി കൃഷ്ണന്, ആലപ്പുഴ പത്തിയൂര് സ്വദേശി സദാനന്ദന് (63), കോന്നി സ്വദേശി ഷഹറുബാന് (54), ചിറയിന്‍കീഴ് സ്വേദേശി രമാദേവി (68), കഴിഞ്ഞ ദിവസം മരിച്ച പരവൂര് സ്വദേശി കമലമ്മ (85) എന്നിവരുടെ മരണവും കോവിഡ് മൂലമാണെന്ന് ഞായറാഴ്ച സ്ഥിരീകരിച്ചു.\nശ്വാസകോശ അര്‍ബുദത്തിന് ചികിത്സയിലായിരുന്ന വയനാട് സ്വദേശി ആലിയെ ജൂലായ് 28ന് ആണ് ആശുപത്രിയില് പ്രവേശിപ്പിച്ചത്. കോവിഡ് മാനദണ്ഡങ്ങള് മറികടന്ന് വിവാഹച്ചടങ്ങുകള് നടത്തിയതിനെ തുടര്‍ന്ന് കോവിഡ് വ്യാപനമുണ്ടായ മേഖലയാണ് വാളാട്. ഈ വാളാട് ക്ലസ്റ്ററില് ഉള്‍പ്പെട്ട പ്രദേശത്തെ താമസക്കാരനായിരുന്നു അലി. പുലര്‍ച്ചെ മൂന്നു മണിയോടെയാണ് മരണം സംഭവിച്ചത്.\nശനിയാഴ്ച രാത്രിയോടെയാണ് കണ്ണൂര് സ്വദേശി കൃഷ്ണന് മരിച്ചത്. വ്യാഴാഴ്ചയോടെയാണ് പരിയാരം മെഡിക്കല് കോളേജില് പ്രവേശിപ്പിച്ചത്. ശ്വാസകോശ സംബന്ധമായ അസുഖത്തിന് ചികിത്സയിലായിരുന്നു ഇദ്ദേഹം.\nശനിയാഴ്ച രാത്രിയോടെയാണ് ആലപ്പുഴ സ്വദേശിയായ സദാനന്ദന് മരിച്ചത്. ജൂലായ് അഞ്ചു മുതല് ഇദ്ദേഹം ആലപ്പുഴയിലെ സ്വകാര്യ ആശുപത്രിയില് ഹൃദയം, കരള്, വൃക്ക സംബന്ധമായ രോഗങ്ങള്‍ക്ക് ചികിത്സയിലായിരുന്നു. പിന്നീട് കോവിഡ് സ്ഥിരീകരിക്കുകയും ആലപ്പുഴ മെഡിക്കല് കോളേജില് പ്രവേശിപ്പിക്കുകയുമായിരുന്നു.\nകോന്നി സ്വദേശി ഷഹറുബാന് (54) ആണ് പത്തനംതിട്ടയില് മരിച്ചത്.\nശനിയാഴ്ച മരിച്ച തിരുവനന്തപുരം ചിറയിന്‍കീഴ് സ്വേദേശി രമാദേവി (68) ഹൃദയസംബന്ധമായ അസുഖത്തെ തുടര്‍ന്ന് ചികിത്സയിലായിരുന്നു.\nകഴിഞ്ഞ ദിവസം മരിച്ച പരവൂര് സ്വദേശി കമലമ്മ (85)യ്ക്ക് കോവിഡ് സ്ഥിരീകരിച്ചു. ശ്വാസകോശ സംബന്ധമായ അസുഖത്തെ തുടര്‍ന്ന് ചികിത്സയിലായിരുന്നു. ഇവരുടെ മരണത്തിനു ശേഷം നടത്തിയ പരിശോധനയിലാണ് കോവിഡ് സ്ഥിരീകരിച്ചത്. എന്നാല് അതിനു മുന്‍പുതന്നെ കോവിഡ് പ്രോട്ടോക്കോള് പാലിക്കാതെ മൃതദേഹം സംസ്‌കരിച്ചിരുന്നു.\n#covid 19 death covid death kerala\nകരാര് നിയമനം : പി.എസ്.സി ചെയര്‍മാന് സര്‍ക്കാരിനെ വെള്ള പൂശുന്നു - രമേശ് ചെന്നിത്തല\nകോവിഡ് വന്നാല് മമതയെ ആലിംഗനം ചെയ്യുമെന്നു പ്രസ്താവന നടത്തിയ ബിജെപി നേതാവിന് കോവിഡ്


അമ്മ എന്തിനാ ആ കൃഷ്ണനെ ക്രോസ് ചെയ്യാൻ സമ്മതിച്ചത് ? | Coffee Brake March\nഅമ്മ എന്തിനാ ആ കൃഷ്ണനെ ക്രോസ് ചെയ്യാൻ സമ്മതിച്ചത് ?\nവിനോദ് നായർ April 01, 2019 09:16 AM IST\nIllustration : Sreekanth S\nഅന്ന് ജന്മാഷ്ടമിയായിരുന്നു. ഉത്തരേന്ത്യ വൃന്ദാവനമായി. റോഡിലൂടെ ചെറുസംഘങ്ങൾ നാസിക് ധോലിൽ താളമിട്ട് ഭജനകൾ പാടി നീങ്ങുന്നുണ്ടായിരുന്നു. ഉച്ച കഴിഞ്ഞ നേരം നോക്കി ഇഷയും മകൾ ആറുവയസുകാരി അനാമികയും ചെറിയ കാറിൽ കാഴ്ചകൾ കാണാനിറങ്ങിയതാണ്. മഥുരയിലേക്കുള്ള നാലുവരിപ്പാത. സീബ്രാ ക്രോസിങ്ങിൽ കാർ നിർത്തിയപ്പോൾ ഇഷ ചോദിച്ചു.. അനൂന് കൃഷ്ണനെ കാണണോ ? നോക്കൂ..കാറിനു മുന്നിലൂടെ ശ്രീകൃഷ്ണന്റെ വേഷമിട്ട ഒരാൾ റോഡ് ക്രോസ് ചെയ്യുന്നു.\nകയ്യിൽ സ്വർണക്കടലാസ് ചുറ്റിയ ഓടക്കുഴൽ. കിരീടവും കഴുത്തിൽ നിറയെ മാലകളും. ഉടലിന് നീലനിറം. അമർ ചിത്രകഥകളിൽ കാണാറുള്ള അതേ കണ്ണൻ !ജന്മാഷ്ടമി ആഘോഷങ്ങളിൽ പങ്കെടുക്കാൻ കൃഷ്ണന്റെ വേഷമിട്ടു പോകുന്ന കലാകാരന്മാരിൽ ഒരാളാണെന്ന് ഇഷയ്ക്കു മനസ്സിലായി. ഇഷ മെല്ലെ ഹോണടിച്ചു. ഹോൺ ശബ്ദത്തിനു പകരം കേട്ടത് ഓടക്കുഴൽ നാദം !ശബ്ദം കേട്ട് ശ്രീകൃഷ്ണൻ കാറിനുള്ളിലേക്കു തിരിഞ്ഞു നോക്കി. അനാമികയുടെ കുഞ്ഞിക്കണ്ണുകളിലെ അത്ഭുതം കണ്ട് കൈവീശി..  പിന്നെ ഓടക്കുഴലെടുത്ത് ചുണ്ടിൽ ചേർത്തു !\nകൃഷ്ണന്റെ വേഷമിട്ടയാൾ കാറിന്റെ മുന്നിലൂടെ നടന്ന് അപ്പുറം കടന്നതും വലതുവശത്തുകൂടി പാഞ്ഞു വന്ന ലോറി അയാളെ ഇടിച്ചു വീഴ്ത്തിയതും ഒരുമിച്ചായിരുന്നു. ചെത്തിപ്പൂങ്കുലയിൽ നിന്ന് ചുവന്ന അല്ലികൾ പോലെ എന്തോ ചിതറുന്നതു കണ്ടു. ചോരയോ, അതോ കഴുത്തിലെ പൂമാലകൾ ഞെട്ടറ്റതോ !? അനാമിക ഉറക്കെ നിലവിളിച്ചു.ഇഷ പറഞ്ഞു.. മോള് കണ്ണടച്ചുപിടിച്ചോ.. അമ്മ പറയുന്നതു വരെ തുറക്കല്ലേ.. ഒരേ സമയം ഒന്നിലധികം വാഹനങ്ങൾ സമാന്തരമായി ഓടുന്ന ദേശീയപാതയാണ്. ഇഷയുടെ കാറിന്റെ തൊട്ടടുത്തുള്ള ട്രാക്കിലൂടെ പാഞ്ഞുവന്ന ലോറി സീബ്രാ ക്രോസിങ്ങിൽ സ്പീഡ് കുറയ്ക്കാതെ ആളെ ഇടിച്ചു കടന്നു പോയതാണ്.\nവാഹനങ്ങൾ അവിടെ നിന്നും ഇവിടെ നിന്നും ഓടിവന്ന് ബ്രേക്കിടുന്ന ശബ്ദം കേൾക്കാൻ തുടങ്ങി. കാക്കക്കൂട്ടങ്ങൾ പറന്നടുക്കുന്നതുപോലെ ഇഷയ്ക്കു തോന്നി. രക്ഷപ്പെടാൻ കാറുമായി അവൾ വേഗം മുന്നോട്ടോടി. തിരക്കൊഴിഞ്ഞ ഒരിടത്ത് വണ്ടി നിർത്തി, ശ്വാസം അയച്ചു വിട്ട് ഇഷ മകളെ നോക്കി. പാവം കുട്ടി. കണ്ണിറുക്കിപ്പിടിച്ചിരിക്കുകയാണ്. മകളുടെ മുടിയിഴകളിൽ തൊട്ടുകൊണ്ടു ചോദിച്ചു... മോള് പേടിച്ചുപോയോ?\nമകൾ ചോദിച്ചുകൊണ്ടേയിരിക്കുന്നു.. നമ്മൾ കണ്ട ആ കൃഷ്ണനു വല്ലതും പറ്റിക്കാണുമോ ? അമ്മ എന്തിനാ ആ കൃഷ്ണനെ ക്രോസ് ചെയ്യാൻ സമ്മതിച്ചത് ? എന്താ നമ്മുടെ വണ്ടിയിൽ ആശുപത്രിയിൽ കൊണ്ടുപോവാത്തത്.. ? കൃഷ്ണന് അപകടം പറ്റിയാൽ പിന്നെ ആരാ ഇന്ന് ഓടക്കുഴൽ വായിക്കുക.. ?ഉത്തരങ്ങൾ കിട്ടാതെ ഇഷ മകളെ നോക്കിയിരുന്നു. മകൾ പറയുന്നു.. എനിക്കു പേടിയാകുന്നു. നമുക്കു വീട്ടിൽപ്പോകാം, അമ്മേ...ഇഷ കാർ തിരിച്ചുവിട്ടു. ദൂരെ നിന്ന് ജന്മാഷ്ടമിയുടെ മറ്റൊരു ഘോഷയാത്ര വന്ന് വഴി നിറഞ്ഞു.\nകുറെ ഗോപികമാർ പാട്ടിന്റെ താളത്തിനൊത്ത് വട്ടത്തിൽ ചുവടുവച്ച് കോലടിച്ച് നൃത്തം ചെയ്തുകൊണ്ടിരുന്നു. അവരുടെ നടുവിൽ നിന്ന് ആരവങ്ങളോടെ ഒരു മനുഷ്യത്തൂൺ മുകളിലേക്ക് ഉയർന്നു വന്നു. ആ തൂണിന്റെ ഏറ്റവും മുകളിൽ അതാ ശ്രീകൃഷ്ണൻ ! കിരീടം, മയിൽപ്പീലി, ഓടക്കുഴൽ..ആകാശത്ത് തൂങ്ങുന്ന വെണ്ണക്കുടത്തിനു നേരെ ആ കണ്ണൻ ഓടക്കുഴൽ ആഞ്ഞുവീശി. വെണ്ണക്കുടം പൊട്ടി നാലുപാടും ചിതറിയത് വെളുത്ത് ആർദ്രമായ മേഘത്തുണ്ടുകൾ...\nഇഷ ഉറക്കെപ്പറഞ്ഞു.. അതാ നോക്കൂ, മോളുടെ കൃഷ്ണന് ഒന്നും പറ്റിയിട്ടില്ല. മകൾ പറഞ്ഞു.. ഹോ.. ഇത്രയും നേരം ഞാൻ കാറിലിരുന്ന് പ്രാർഥിക്കുവാരുന്നു..അമ്മയുടെ ചോദ്യം : ആരോടാ മോൾ പ്രാർഥിച്ചത്? കൃഷ്ണനോട്... എന്നു മകളുടെ മറുപടി. അമ്മ ചിരിച്ചു.. കൃഷ്ണനൊന്നും പറ്റല്ലേയെന്ന് മോൾ കൃഷ്ണനോടു തന്നെ പ്രാർഥിച്ചോ.. !മകളുടെ ചുണ്ടിലെ ചിരി മായും മുമ്പേ വീട്ടിലെത്താൻ ഇഷ കാർ പായിച്ചു വിട്ടു..


ആലിയയ്ക്ക് മുടി വെട്ടിക്കൊടുത്തത് രൺബീറോ? ആ 'പ്രിയപ്പെട്ടയാളെ' തിരഞ്ഞ് സോഷ്യൽ മീഡിയ-Alia Bhatt Got A Haircut From Her "Loved One." The Internet's Guess Is Ranbir Kapoor\nആലിയയ്ക്ക് മുടി വെട്ടിക്കൊടുത്തത് രൺബീറോ? ആ 'പ്രിയപ്പെട്ടയാളെ' തിരഞ്ഞ് സോഷ്യൽ മീഡിയ\nതന്‍റെ ബഹുമുഖപ്രതിഭയായ പ്രിയപ്പെട്ടയാള് തനിക്ക് മുടിമുറിച്ച് തന്ന് സഹായിച്ചുവെന്നാണ് ആലിയ ഫോട്ടോയ്ക്കൊപ്പം കുറിച്ചത്\nMay 18, 2020 9:29:46 am\nആലിയയുടെ പുതിയ ഇൻസ്റ്റഗ്രാം പോസ്റ്റ് ആരാധകരെ ആകർഷിക്കാൻ ഒന്നിലധികം കാരണങ്ങളുണ്ട്. ആദ്യത്തേത് താരത്തിന്റെ പുതിയ ഹെയർ സ്റ്റൈൽ തന്നെയാണ്. രണ്ടാമത്തേത് ആലിയയുടെ ഫോളോവേഴ്സിൽ അൽപ്പം ജിജ്ഞാസ ഉണർത്തുന്നുണ്ട്.\nRead More: അന്ന് ആ എട്ടുവയസുകാരി പറഞ്ഞു, എനിക്ക് നടിയാവണം; ഇന്നവൾ ബോളിവുഡിലെ മിന്നുംതാരം\nഞായറാഴ്ചയാണ് ആലിയ പുതിയ ലുക്കിലുള്ള ചിത്രം പോസ്റ്റ് ചെയ്തത്. അതിനൊപ്പം താരം കുറിച്ചത് ഈ അവസരത്തിലേക്ക് ഉയർന്ന തന്റെ ബഹുമുഖ പ്രതിഭയായ പ്രിയപ്പെട്ടയാളുടെ സഹായത്തോടെയാണ് മുടി മുറിച്ചത് എന്നാണ്. ആ പ്രിയപ്പെട്ടയാൾ രൺബീർ ആണോ എന്നതാണ് ആരാധകരെ അലട്ടുന്ന സംശയം.\nആളാരാണെന്ന് ആലിയ പറഞ്ഞില്ലെങ്കിലും ആരാധകർ ചോദിച്ചു തുടങ്ങി. ആ ബഹുമുഖ പ്രതിഭ ആരാണെന്ന് തങ്ങൾക്കറിയണമെന്നും, അത് രൺബീറാണോ എന്നുമെല്ലാം പോസ്റ്റിന് താഴെ കമന്റുകൾ പ്രത്യക്ഷപ്പെടുന്നുണ്ട്.\nWeb Title: Alia bhatt gotahaircut from her loved one the internets guess is ranbir kapoor


ദക്ഷിണാഫ്രിക്കയിലെ കടലിൽ വീണ് എബിയെ കാണാതായിട്ട് 10 ദിവസം; യാതൊരു വിവരവുമറിയാതെ കണ്ണീരോടെ കുടുംബം | 10 days aby missing South African waters Family without knowing any information\nദക്ഷിണാഫ്രിക്കയിലെ കടലിൽ വീണ് എബിയെ കാണാതായിട്ട് 10 ദിവസം; യാതൊരു വിവരവുമറിയാതെ കണ്ണീരോടെ കുടുംബം\nKerala, First Published 2, Aug 2020, 12:44 AM\nകപ്പൽ ജോലിക്കിടെ ദക്ഷിണാഫ്രിക്കയിലെ കടലിൽ വീണ് കാണാതായ തിരുവനന്തപുരം പാപ്പനംകോട് സ്വദേശി എബി ചന്ദ്രനെ കാത്തിരിക്കുകയാണ് കുടുംബം.\nതിരുവനന്തപുരം: കപ്പൽ ജോലിക്കിടെ ദക്ഷിണാഫ്രിക്കയിലെ കടലിൽ വീണ് കാണാതായ തിരുവനന്തപുരം പാപ്പനംകോട് സ്വദേശി എബി ചന്ദ്രനെ കാത്തിരിക്കുകയാണ് കുടുംബം. കാണാതായി 10 ദിവസം കഴിഞ്ഞിട്ടും വിവരമൊന്നും ലഭിക്കാതെയായതോടെ മുഖ്യമന്ത്രിക്കും വിദേശ കാര്യമന്ത്രിക്കും പരാതി നൽകിയിരിക്കുകയാണ് കുടുംബം.\nഎബി കടലിൽ വീണെന്ന് അമ്മയറിയുന്നത് ഈ മാസം 22 നാണ്. അന്ന് മുതൽ അമ്മ പ്രസന്ന ഭക്ഷണം കഴിക്കാൻ പോലും കൂട്ടാക്കുന്നില്ല. അച്ഛനും അനിയനും ജോലിക്കു പോവാറില്ല. എബിയെ കുറിച്ചൊരു വിവരമറിയാൻ ഈ അച്ഛൻ മുട്ടാത്ത വാതിലുകളില്ല.\nകഴിഞ്ഞ മാർച്ചിലാണ് മുംബൈയിലെ സാൽസ് ഷിപ്പിങ്ങ് കമ്പനിയുടെ ഗ്ലോസം എന്ന കപ്പലിൽ എബി ദക്ഷിണാഫ്രിക്കയിലേക്ക് പോവുന്നത്. കൊവിഡ് വ്യാപിച്ചതോടെ കരക്കടുപ്പിക്കാനാവാതെ കപ്പൽ പുറം കടലിൽ നങ്കൂരമിട്ടു. പ്രതികൂല കാലവസ്ഥയിൽ കപ്പലിന്‍റ തകരാർ പരിഹരിക്കുന്നതിനിടെയാണ് എബി കടലിൽ വീഴുന്നത്. എന്നാൽ പിന്നീട് എബിയെ കുറിച്ച് കൃത്യമായ വിവരങ്ങളൊന്നുമില്ല. മുട്ടിയ വാതിലുകളിൽ ഏതെങ്കിലുമൊന്ന് തുറക്കുമെന്നും എബി തിരുച്ചുവരുമെന്ന പ്രതീക്ഷയിലാണ് കുടുംബം.\nLast Updated 2, Aug 2020, 12:44 AM


Thiruvananthapuram Citizen News-വിനായകചതുര്‍ത്ഥി ഉത്സവം- Mathrubhumi\nനെയ്യാറ്റിന്‍കര: വിവിധ ക്ഷേത്രങ്ങളില് 18ന് വിനായകചതുര്‍ത്ഥി ഉത്സവം നടക്കും. വിനായകചതുര്‍ത്ഥിയോടനുബന്ധിച്ച് ക്ഷേത്രങ്ങളില് പ്രത്യേക ഗണപതിഹോമം നടക്കും.\nഅമരവിള തിരുനാരായണപുരം ഗണപതിക്ഷേത്രത്തില് രാവിലെ 5.45ന് അഷ്ടദ്രവ്യ ഗണപതിഹോമം, വൈകീട്ട് 5ന് ഐശ്വര്യപൂജ, രാത്രി 7ന് സംഗീതക്കച്ചേരി, 8.30ന് ഭക്തിഗാനമേള.\nപരക്കുന്ന് ധര്‍മശാസ്താ ക്ഷേത്രത്തില് രാവിലെ 6ന് 108 നാളികേരത്താല് ഗണപതിഹോമം നടക്കും. 9.30ന് അഹോരാത്ര രാമായണപാരായണം, രാത്രി 7.30ന് അത്താഴപൂജ.\nചെങ്കല് മഹേശ്വരം ശിവപാര്‍വതി ക്ഷേത്രത്തില്2മുതല് അഷ്ടദ്രവ്യ ഗണപതിഹോമം നടക്കും.\nപൊരുതല് ഗണപതിക്ഷേത്രത്തില് 18ന് രാവിലെ 6ന് ഗണപതിഹോമം, 9ന് രാമായണപാരായണം, വൈകീട്ട് 5.30ന് ഐശ്വര്യ പൂജ, രാത്രി 8ന് പൂപ്പട.\nവിഷ്ണുപുരം വിഷ്ണുക്ഷേത്രത്തില് 18ന് രാവിലെ ഗണപതിഹോമം നടക്കും. തുടര്‍ന്ന് പൂജയും ഉണ്ടായിരിക്കും.\nനെയ്യാറ്റിന്‍കര: ശ്രീകൃഷ്ണജയന്തി ആഘോഷത്തിനായി നെയ്യാറ്റിന്‍കര മണ്ഡലത്തില് സ്വാഗതസംഘം രൂപവത്കരിച്ചു. ഹിന്ദു ഐക്യവേദി ജില്ലാ രക്ഷാധികാരി വി.ശിവശങ്കരപ്പിള്ള അധ്യക്ഷനായി.\nബാലഗോകുലം ജില്ലാ സംഘടനാ കാര്യദര്‍ശി എസ്.അനില്‍കുമാര് ഉദ്ഘാടനം ചെയ്തു. എല്.മണികണ്ഠന്, ചെങ്കല് രാധാകൃഷ്ണന്, എസ്.എസ്.ശ്രീകേഷ്, എസ്.കെ. ജയകുമാര്, മഞ്ചത്തല സുരേഷ് എന്നിവര് പ്രസംഗിച്ചു.\nഭാരവാഹികളായി വി.ശിവശങ്കരപിള്ള(രക്ഷാധികാരി), എസ്.കെ. ജയകുമാര്(അധ്യക്ഷന്), മഞ്ചത്തല സുരേഷ്(കാര്യദര്‍ശി), എസ്.എസ്.ശ്രീകേഷ്(ആഘോഷപ്രമുഖ്), പി.എസ്.വരുണ്(സഹ ആഘോഷപ്രമുഖ്), പി.പ്രേമചന്ദ്രന്(ഖജാന്‍ജി) എന്നിവരെ തിരഞ്ഞെടുത്തു.\nനെയ്യാറ്റിന്‍കര: തദ്ദേശസ്വയംഭരണ തിരഞ്ഞെടുപ്പ് ഉടന് നടത്തണമെന്നാവശ്യപ്പെട്ട് എല്.ഡി.എഫിന്റെ നേതൃത്വത്തില് 20ന് നെയ്യാറ്റിന്‍കര നിയോജകമണ്ഡലത്തിന്റെ ആറ് കേന്ദ്രങ്ങളില് മാര്‍ച്ചും ധര്‍ണയും നടത്തും. നഗരസഭാ ഓഫീസിന് മുന്നിലും അഞ്ച് പഞ്ചായത്ത് ഓഫീസുകള്‍ക്ക് മുന്നിലുമാണ് ധര്‍ണ നടത്തുക.\nസമരത്തിന് മുന്നോടിയായി ചേര്‍ന്ന എല്.ഡി.എഫ്. യോഗത്തില് സി.പി.എം. ജില്ലാ കമ്മിറ്റി അംഗം സി.കെ.ഹരീന്ദ്രന് അധ്യക്ഷനായി.\nഎല്.ഡി.എഫ്. മണ്ഡലം കണ്‍വീനര് കൊടങ്ങാവിള വിജയകുമാര്, സി.പി.എം. ഏരിയാ സെക്രട്ടറി കെ.ആന്‍സലന്, സി.പി.ഐ. മണ്ഡലം സെക്രട്ടറി എന്.അയ്യപ്പന്‍നായര്, പി.കെ.രാജ്‌മോഹന്, വി.രാജേന്ദ്രന്, കൂട്ടപ്പന രാജേഷ്, ആറാലുംമൂട് മുരളീധരന്‍നായര്, നെയ്യാറ്റിന്‍കര സേവ്യര്, മുരുകേശന് ആശാരി, എ.മോഹന്‍ദാസ്, ജി.അപ്പുക്കുട്ടന്, ടി.ശ്രീകുമാര്, എസ്.രാഘവന്‍നായര്, സതികുമാര് എന്നിവര് പ്രസംഗിച്ചു.


മൂര്‍ഖന് പാമ്പിനെയാണ് നോവിച്ചുവിട്ടത്; വില്യംസിന് പലിശസഹിതം കൊടുത്ത് കോലി; ഗാലറിയിലെ വീഡിയോയും വൈറല്\nHyderabad, First Published 7, Dec 2019, 11:33 AM\nരണ്ട് വര്‍ഷം കാത്തിരുന്ന് കോലി പ്രതികാരം ചെയ്യുമ്പോള് ഗാലറിയില് ആരാധകര് ചെയ്തത് കാണുക. ഇതാണ് ആഘോഷമെന്ന് ക്രിക്കറ്റ് ലോകം.\nഹൈദരാബാദ്: ഇന്ത്യന് ക്രിക്കറ്റ് പ്രേമികള് ഒരിക്കലും മറക്കില്ല ആ ദൃശ്യം. വിന്‍ഡീസ് പേസര് കെസ്രിക് വില്യംസിനെ സിക്‌സര് പായിച്ച് കോലി നോട്ട്ബുക്ക് ആഘോഷം നടത്തിയത് അത്ര വൈകാരികമായിരുന്നു. രണ്ട് വര്‍ഷം കാത്തിരുന്നാണ് വിരാട് കോലി പ്രതികാരം ചെയ്തത് എന്നറിയുമ്പോള് കിംഗിന്‍റെ ആരാധകര് ആത് ആഘോഷമാക്കാതിരിക്കുമോ.\nകോലിയുടെ നോട്ട്‌ബുക്ക് ആഘോഷം സാമൂഹ്യമാധ്യമങ്ങളില് വലിയ പ്രചാരമാണ് നേടിയത്. ഇതിനൊപ്പം വലിയ പ്രചാരം ലഭിച്ച മറ്റൊരു വൈറല് വീഡിയോ കൂടിയുണ്ട്. വില്യംസിനെ സിക്‌സറിന് പായിച്ച് കോലി ഏഴുതിക്കാട്ടുമ്പോള് ഗാലറിയില് അത് അനുകരിക്കുകയായിരുന്നു ആരാധകര്. ഈ ദൃശ്യങ്ങളും കിംഗ് കോലി ഫാന്‍സ് വലിയ ആഘോഷമാക്കുകയാണ്.\nഅന്നും കണക്കിന് കിട്ടി വില്യംസിന്!\nകോലിയുടെ കലിപ്പന് മറുപടിക്ക് പിന്നില് ഹൈദരാബാദിലെ സംഭവങ്ങള് മാത്രമല്ല. 2017ല് വിരാട് കോലിയുടെ വിക്കറ്റ് എടുത്ത ശേഷം നോട്ട്‌ബുക്ക് സ്റ്റൈല് യാത്രയപ്പ് നല്‍കിയിരുന്നു വില്യംസ്. ജമൈക്കയില് നടന്ന ടി20യില് കോലി 29 റണ്‍സില് പുറത്തായ ശേഷമായിരുന്നു വില്യംസിന്‍റെ സവിശേഷ ആഘോഷം. അതിനുള്ള മറുപടി കൂടിയാണ് ഹൈദരാബാദില് കോലി നല്‍കിയത്. പലിശസഹിതം കോലി തിരിച്ചുകൊടുത്തു എന്നുപറയാം.\nകരീബിയന് പ്രീമിയര് ലീഗില് ചാഡ്‌വിക് വാള്‍ട്ടണിനോട് കലിപ്പാക്കിയതിന് നോട്ട്‌ബുക്ക് ആഘോഷം ഇരന്നുവാങ്ങിയിട്ടുണ്ട് വില്യംസ്. ആ ദൃശ്യങ്ങളും വൈറലായിരുന്നു. അന്ന് തുടര്‍ച്ചയായി സിക്സുകള് പറത്തി വാള്‍ട്ടണ് നോട്ട്ബുക്കില് കുറിച്ചു. വീണ്ടും ക്രിക്കറ്റ് ലോകത്ത് നോട്ട്ബുക്ക് ആഘോഷം പ്രത്യക്ഷപ്പെടുമ്പോള് വില്യംസ് തന്നെയാണ് ഒരുവശത്ത്. പലിശസഹിതം തിരിച്ചുകിട്ടിയത് എന്തെന്നറിയാതെ താടിക്ക് കൈകൊടുത്ത് നില്‍ക്കുകയായിരുന്നു അന്നും ഇന്നലെയും വില്യംസ്.\nWhen King Kohli gave Williamsataste of his own medicine.\nVirat Kohli THE BOSS 🔥#INDvWI #INDvsWI pic.twitter.com/JlS12uwQK5\n— Satnam Singh 🏏 (@TheSikhBlood) December 6, 2019\nLast Updated 7, Dec 2019, 11:36 AM\nKesrick vs Kohli


CAT Examination | CAT 2018 : സെപ്റ്റംബർ 19 വരെ അപേക്ഷിക്കാം - Malayalivartha.com Widgets Magazine\nCAT 2018 : സെപ്റ്റംബർ 19 വരെ അപേക്ഷിക്കാം\n31 JULY 2018 02:43 PM IST\nരാജ്യത്തെ ഉന്നത മാനേജ്മെന്റ് സ്ഥാപനങ്ങളിലേക്കുള്ള പ്രവേശനപ്പരീക്ഷയായ ക്യാറ്റിന്റെ (കോമൺ അഡ്മിഷൻ ടെസ്റ്റ് ) രജിസ്ട്രേഷൻ ഓഗസ്റ്റ് 8 മുതൽ ആരംഭിക്കുമെന്ന് കൊൽക്കത്ത ഐഐഎം പ്രഫസർ സുമന്ത ബസു അറിയിച്ചു.സെപ്റ്റംബർ 19 വരെ അപേക്ഷിക്കാവുന്നതാണ്. ഇതിലേക്കുള്ള ഔദ്യോഗിക വിജ്ഞാപനം ഉടൻ പ്രസിദ്ധീകരിക്കുന്നതാണ്. നവംബർ 25 ന് ഓൺലൈൻ എക്സാം നടത്തുന്നതാണ്. ഇത്തവണത്തെ നടത്തിപ്പു ചുമതല കൊൽക്കത്ത ഐഐഎം (ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് ) ന് ആണ്.2011നു ശേഷം ആദ്യമായാണു കൊൽക്കത്ത ഐഐഎം ക്യാറ്റ് പരീക്ഷ നടത്തുന്നത്. മൂന്നു മണിക്കൂർ പരീക്ഷയിൽ വെർബൽ എബിലിറ്റി & റീഡിങ് കോംപ്രിഹെൻഷൻ, ഡേറ്റ ഇന്റർപ്രറ്റേഷൻ ആൻഡ് ലോജിക്കൽ.റീസണിങ്, ക്വാണ്ടിറ്റേറ്റീവ് എബിലിറ്റി എന്നീ മൂന്നു ഭാഗങ്ങളുണ്ടായിരിക്കും. ഓരോ ഭാഗത്തിലും 60 മിനിറ്റു വീതം വിദ്യാർഥി ചെലവഴിക്കണം. ഉത്തരങ്ങൾ അടയാളപ്പെടുത്തുന്നവയ്ക്കു പകരം നേരിട്ടെഴുതേണ്ട ചോദ്യങ്ങളുമുണ്ടകും. ഒക്ടോബർ 24 മുതൽ അഡ്മിറ്റ് കാർഡ് ഡൗൺലോഡ് ചെയ്യാവുന്നതാണ്. പരീക്ഷയുടെ ഫലങ്ങൾ അടുത്ത ജനുവരി ആദ്യവാരം പ്രസിദ്ധീകരിക്കുമെന്നാണു കരുതുന്നത്.രാജ്യത്തെ 147 കേന്ദ്രങ്ങളിൽ രണ്ടു സെഷനുകളായാണു പരീക്ഷ നടത്തുന്നത്. നാലു പരീക്ഷാകേന്ദ്രങ്ങൾ തിരഞ്ഞെടുത്ത് ഓപ്ഷൻ നൽകാം. ആദ്യം റജിസ്റ്റർ ചെയ്യുന്നവർക്ക് ആദ്യം കേന്ദ്രങ്ങൾ നൽകുന്ന സമ്പ്രദായമുണ്ടാകില്ലെന്നും അതിനാൽ അപേക്ഷ സമർപ്പിക്കാൻ തിരക്ക് കൂട്ടേണ്ടെന്നും അധികൃതർ അറിയിച്ചു. പരീക്ഷാർഥികൾ ആദ്യം തിരഞ്ഞെടുത്ത പരീക്ഷാകേന്ദ്രം തന്നെ നൽകാൻ ഐഐഎം അധികൃതർ പരമാവധി ശ്രമിക്കും. ഇത് ലഭ്യമല്ലെങ്കിൽ അടുത്ത ഓപ്ഷൻ പരിഗണിക്കുന്നതായിരിക്കും. ക്യാറ്റ് പരീക്ഷാഘടനയുടെ രൂപത്തെക്കുറിച്ചുള്ള ആധികാരിക രൂപം നൽകുന്ന ഔദ്യോഗിക ട്യൂട്ടോറിയൽ ഒക്ടോബർ 17 ന് വെബ്സൈറ്റിൽ ലഭ്യമാകും. കൂടുതൽ വിവരങ്ങൾക്ക് : cathelpdesk@iimcat.ac.in. .


കോവിഡില്ലാ രേഖ; 48 മണിക്കൂർ നിബന്ധന മറുനാടൻ മലയാളികളെ വലയ്ക്കുന്നു | 19Apr2021\nഅഹമ്മദാബാദ്: മറ്റു സംസ്ഥാനങ്ങളിൽനിന്ന് കേരളത്തിലെത്തുന്നവർക്ക് 48 മണിക്കൂറിനുള്ളിലെടുത്ത ആർ.ടി-പി.സി.ആർ. നെഗറ്റീവ് റിപ്പോർട്ട് നിർബന്ധമാക്കിയത് മറുനാടൻ മലയാളികൾക്ക് തലവേദനയായി. രാജസ്ഥാൻ, ഡൽഹി, ഹിമാചൽപ്രദേശ്, ഗുജറാത്ത്, കർണാടക സംസ്ഥാനങ്ങളെല്ലാം 72 മണിക്കൂറിനുള്ളിലെടുത്ത രേഖയാണ് ആവശ്യപ്പെട്ടിട്ടുള്ളത്.\nകേരളത്തിൽ എത്തുന്നതിന് രണ്ടുദിവസം മുമ്പത്തെ റിപ്പോർട്ട് കിട്ടുക ഇപ്പോഴത്തെ സാഹചര്യത്തിൽ എളുപ്പമല്ല. ആർ.ടി-പി.സി.ആർ. റിപ്പോർട്ടിനായി ലാബുകളിൽ വലിയ തിരക്കാണ്. 36-48 മണിക്കൂറാണ് ചുരുങ്ങിയ സമയം. അഞ്ചുദിവസംവരെ കാത്തിരിക്കേണ്ടി വരുന്നുവെന്ന് കഴിഞ്ഞദിവസം ഗുജറാത്ത് ഹൈക്കോടതി ചൂണ്ടിക്കാട്ടിയിരുന്നു.\nരണ്ടുദിവസം യാത്രയ്ക്കു തന്നെയെടുക്കുന്ന തീവണ്ടിയാത്രക്കാർക്ക് എന്തായാലും റിപ്പോർട്ടുമായി പുറപ്പെടാനാവില്ല. ഒറ്റ വിമാനത്തിന് യാത്ര ചെയ്യാനാവാത്ത വിമാന യാത്രക്കാർക്കും യഥാസമയം റിപ്പോർട്ട് കിട്ടാനിടയില്ല. ഇതരസംസ്ഥാനങ്ങളുടെ 72 മണിക്കൂർ നിബന്ധന താരതമ്യേന പ്രായോഗികമാണ്. മഹാരാഷ്ട്ര തീവണ്ടി യാത്രക്കാർക്ക് യാത്ര തുടങ്ങുന്നതിനുമുമ്പ് രണ്ടു ദിവസത്തിനുള്ളിലെടുത്ത റിപ്പോർട്ടാണ് നിർബന്ധമാക്കിയത്.\nവിവിധ സംസ്ഥാനങ്ങളിൽ സ്വകാര്യ ലാബുകളുടെ ഫീസും വ്യത്യസ്തമാണ്. ഗുജറാത്തിൽ 800 രൂപയായിരുന്നത് 700 രൂപയാക്കി കുറച്ചിട്ടുണ്ട്. എന്നാൽ, പല സംസ്ഥാനങ്ങളിലും ആയിരത്തിലേറെയാണ് തുക. നാട്ടിലെ സ്റ്റേഷനുകളിലും വിമാനത്താവളത്തിലും എത്തുന്ന പ്രവാസികൾ കൂടുതൽ തുക നൽകേണ്ടി വരുമോയെന്ന ആശങ്കയുമുണ്ട്. വാഹനം പുറപ്പെടുന്നതിനുമുമ്പ് 48 മണിക്കൂറിനുള്ളിലെടുത്ത രേഖ എന്ന് വ്യവസ്ഥ ചെയ്യുകയോ 72 മണിക്കൂറാക്കി കൂട്ടുകയോ വേണമെന്നാണ് ആവശ്യം.


ഷൂട്ടിംഗിനിടെ ഫഹദും നമിതയും കടലില് വീണു; ലൈഫ് ഗാര്‍ഡ് രക്ഷിച്ചു,film shooting accident namitha pramod fagath fazilkeralaonlinenews.com | Malayalam news, kerala news, onlinenews,\nഷൂട്ടിംഗിനിടെ ഫഹദും നമിതയും കടലില് വീണു; ലൈഫ് ഗാര്‍ഡ് രക്ഷിച്ചു\nUpdated: Monday9January 2017 07:53:06 PM\nഷൂട്ടിംഗിനിടെ ഫഹദും നമിതയും അപകടത്തില്‍പ്പെട്ടു. റോള് മോഡല്‍സ് എന്ന സിനിമയുടെ ചിത്രീകരണത്തിനിടെയാണ് ഇരുവരും കടലില് വീണ് അപകടത്തില്‍പ്പെട്ടത്. ചിത്രത്തില് വാട്ടര് സ്‌പോര്‍ട്ട് ട്രെയിനറായാണ് നമിത വേഷമിടുന്നത്. ഫഹദിനെ വാട്ടര് സ്‌ക്കൂട്ടറില് ട്രെയിനിംഗ് കൊടുക്കുന്ന രംഗം ചിത്രീകരിക്കവെയാണ് അപകടം ഉണ്ടായത്.\nശക്തമായ തിരമാലയില്‍പ്പെട്ട് വാട്ടര് സ്‌ക്കൂട്ടര് മറിയുകയായിരുന്നു.എന്നാല് ഇത് സിനിമയിലെ രംഗമാണെന്ന് കരുതി ലൈഫ് ഗാര്‍ഡുമാര് രക്ഷയ്‌ക്കെത്തിയില്ല. ഒടുക്കം ഷൂട്ടിംഗ് ക്രൂ അറിയിച്ചതോടെയാണ് ഇവരെ രക്ഷിക്കാന് ഗാര്‍ഡുമാരെത്തിയത്.\nഇരുവര്‍ക്കും നീന്തല് അറിയാമായിരുന്നതിനാല് കൂടുതല് അപകടം ഉണ്ടായില്ല. നമിതയ്ക്ക് മൂന്ന് ദിവസത്തെ പരിശീലനം നല്‍കിയതിന് ശേഷമാണ്ഷൂട്ടിംഗ് തുടങ്ങിയത്. നീന്തല് അറിയാവുന്നത് കൊണ്ട് പരിശീലനം ആസ്വദിച്ചാണ് ചെയ്തതെന്ന് നമിതപറഞ്ഞു.\nRead more topics: film, shooting, accident, namitha, pramod, fagath fazil\nfilm shooting accident namitha pramod fagath fazil


തിരുവനന്തപുരം സ്വര്‍ണ്ണക്കടത്ത്: വിവരം നല്‍കിയാളെ കാത്തിരിക്കുന്നത് ലക്ഷങ്ങളുടെ പാരിതോഷികം | kerala gold smuggling informer to get great rewards\nThiruvananthapuram, First Published 27, Jul 2020, 12:29 AM\nപ്രതികളെ പിടികൂടുന്നതോടെ പാരിതോഷികത്തിന്‍റെ അമ്പത് ശതമാനം തുക ദിവങ്ങൾക്കുള്ളിൽ കസ്റ്റംസ് മുൻകൂർ ആയി നൽകും. കസ്റ്റംസിനെ വിവരങ്ങൾ അറിയിക്കുന്നവരുടെ വിശദാംശങ്ങൾ ഒന്നും ശേഖരിച്ച് വെക്കില്ല.\nതിരുവനന്തപുരം: വിമാനത്താവളത്തിൽ നയതന്ത്ര ചാനൽ വഴി സ്വർണ്ണം കടത്തിയ വൻ തട്ടിപ്പ് സംഘം അകത്തായത് കസ്റ്റംസിന് ലഭിച്ച രഹസ്യ വിവരത്തിന്‍റെ അടിസ്ഥാനത്തിലാണെന്നാണ് സൂചന. എന്നാൽ വിവരം ആര് ചോർത്തി നൽകി എന്നത് ഇപ്പോഴും കസ്റ്റംസിന്‍റെ മാത്രം രഹസ്യമാണ്. വിവരം ചോർത്തി നൽകിയതാണെങ്കിൽ ആ അദൃശ്യ വ്യക്തിയെ കാത്തിരിക്കുന്നത് ലക്ഷങ്ങളുടെ പാരിതോഷികം.\nഒരു കിലോ സ്വർണ്ണം പിടികൂടിയാൽ വിവരം നൽകിയ ആൾക്ക് ലഭിക്കുന്നത് ഒന്നര ലക്ഷം രൂപയാണ്. നയതന്ത്ര ചാനലിലൂടെ എത്തിയത് മുപ്പത് കിലോ സ്വർണ്ണമായതിനാൽ വിവരം കൈമാറിയ വ്യക്തിയുണ്ടെങ്കിൽ 45 ലക്ഷം രൂപ ലഭിക്കും.\nപ്രതികളെ പിടികൂടുന്നതോടെ പാരിതോഷികത്തിന്‍റെ അമ്പത് ശതമാനം തുക ദിവങ്ങൾക്കുള്ളിൽ കസ്റ്റംസ് മുൻകൂർ ആയി നൽകും. കസ്റ്റംസിനെ വിവരങ്ങൾ അറിയിക്കുന്നവരുടെ വിശദാംശങ്ങൾ ഒന്നും ശേഖരിച്ച് വെക്കില്ല. പകരം വിവരം കൈമാറുന്നയാളുടെ കൈവിരലടയാളം മാത്രമാണ് കസ്റ്റംസിന്‍റെ കൈയ്യിലുണ്ടാകുക.\nഅന്വേഷണം പൂർത്തിയാകുന്നതോടെ ഈ വിരളടയാളം ഒത്തുനോക്കി പാരിതോഷികം മുഴുവനായി നൽകും. പണം നൽകുന്നത് കസ്റ്റംസ് കമ്മീഷണർ റാങ്കിലുള്ള ഒരാൾ ആയിരിക്കും. പണം കൈമാറുമ്പോൾ പണം വാങ്ങുന്ന വ്യക്തിയുടെ മുഖം നോക്കാതെ വേണമെന്നാണ് ചട്ടം.\nചെക്കുകളും ഡ്രാഫ്റ്റുകളും പാരിതോഷികമായി നൽകില്ല. പകരം പണം തന്നെ നൽകും. എല്ലാം അത്രയും രഹസ്യമായിരിക്കും. കസ്റ്റംസ് ഉദ്യോഗസ്ഥർ തന്നെയാണ് സ്വർണ്ണം പിടിക്കുന്നതെങ്കിൽ പരമാവധി 20 ലക്ഷം രൂപ പാരിതോഷികം ലഭിക്കും.\nഇത് അന്വഷണ സംഘത്തിലെ ഉദ്യോഗസ്ഥർക്കെല്ലാം വീതം വെച്ച് നൽകും. എന്നാൽ ക്ലാസ് എ യിൽ വരുന്ന ഉദ്യോദസ്ഥർക്ക് പാരിതോഷികത്തിന് അർഹതയുണ്ടകില്ല. കള്ളക്കടത്തിൽ വിവരങ്ങൾ ചോർത്തുന്നവർക്ക് കടുത്ത ശിക്ഷയാണ് സംഘം നൽകുന്നത്. എന്നാൽ വിവരദാദാവിന്‍റെ വിശദാംശങ്ങൾ ഇന്ത്യൻ രാഷ്ട്രപതിക്ക് പോലും കൈമാറില്ലെന്നാണ് കസ്റ്റസ് ചട്ടം.\nLast Updated 27, Jul 2020, 6:14 PM


വിവേകിന്റെ മരണവുമായി ബന്ധപ്പെട്ട് വ്യാജ പ്രചരണങ്ങൾ ; നിയമ നടപടിയെടുക്കുമെന്ന് ചെന്നൈ കോർപ്പറേഷൻ കമ്മിഷണർ | g prakash|vivek\nHome/NEWS/General/വിവേകിന്റെ മരണവുമായി ബന്ധപ്പെട്ട് വ്യാജ പ്രചരണങ്ങൾ ; നിയമ നടപടിയെടുക്കുമെന്ന് ചെന്നൈ കോർപ്പറേഷൻ കമ്മിഷണർ\nഅഭ്യൂഹങ്ങള് പ്രചരിപ്പിച്ചാല് കേസെടുക്കുമെന്നും ജി. പ്രകാശ് പറഞ്ഞു\nചെന്നൈ: നടൻ വിവേകിന്റെ മരണത്തിൽ വ്യാജ പ്രചരണങ്ങൾ നടത്തിയാൽ നിയമ നടപടിയെടുക്കുമെന്ന് ചെന്നൈ കോർപ്പറേഷൻ കമ്മിഷണർ ജി. പ്രകാശ്. കോവിഡ് വാക്‌സിന് സ്വീകരിച്ചതു മൂലമാണ് വിവേകിന് ഹൃദയാഘാതം ഉണ്ടായതെന്നും ഇതുമൂലമാണ് അദ്ദേഹം മരണപ്പെട്ടത് എന്ന് തരത്തിൽ നിരവധി അഭ്യൂഹങ്ങളായിരുന്നു സോഷ്യൽ മീഡിയയിലൂടെ പ്രചരിച്ചിരുന്നത്. സംഭവം ശ്രദ്ധിക്കപ്പെട്ടതോടെയാണ് മുന്നറിയിപ്പുമായി കമ്മിഷണർ രംഗത്തെത്തിയത്.\n”കോവിഡ് വാക്‌സിനുമായി വിവേകിന്റെ മരണത്തിന് ബന്ധമില്ലെന്ന് വ്യക്തമാക്കിയതാണ്. മികച്ച വ്യക്തിത്വത്തിനുടമയായ വിവേകിന്റെ വിയോഗം ദൗര്‍ഭാഗ്യകരമാണ്. കോവിഡ് വാക്‌സിനെക്കുറിച്ച് അഭ്യൂഹങ്ങള് പ്രചരിപ്പിക്കുന്നവര്‍ക്കെതിരേ നിയമപരമായ നടപടിയെടുക്കും. അഭ്യൂഹങ്ങള് പ്രചരിപ്പിച്ചാല് കേസെടുക്കുമെന്നും” ജി. പ്രകാശ് പറഞ്ഞു.\nഅതേസമയം, വിവേകിന്റെ ഭൗതികശരീരം ഔദ്യോഗിക ബഹുമതികളോടെ സംസ്‌കരിക്കാന് തയ്യാറായ തമിഴ്‌നാട് സര്‍ക്കാരിനു കുടുംബം നന്ദി അറിയിച്ചു. വിവേകിന്റെ ഭാര്യ അരുള്‍സെല്‍വിയാണ് നന്ദി അറിയിച്ചത്. രാജ്യം പദ്മശ്രീ നല്‍കി ആദരിച്ച വിവേകിന്റെ ശവസംസ്‌കാരം ശനിയാഴ്ച ഔദ്യോഗിക ബഹുമതികളോടെയാണ് നടന്നത്. ഹൃദയാഘാതത്തെത്തുടര്‍ന്ന് ശനിയാഴ്ച പുലര്‍ച്ചെ ചെന്നൈയിലെ ആശുപത്രിൽ വെച്ചായിരുന്നു വിവേകിന്റെ (59) അന്ത്യം.\ng prakash vivek\nനടി സമീറ റെഡ്ഡിക്കും കുടുംബത്തിനും കോവിഡ് സ്ഥിരീകരിച്ചു\nഎന്റെ 'നില'യുടെ മേമ ; സഹോദരിക്കൊപ്പമുള്ള ചിത്രവുമായി പേളി മാണി\nഒടുവിൽ മകൻ്റെ അടുത്തേക്ക് വിവേകും യാത്ര ആയി; മകൻ്റെ മരണത്തിൻ്റെ വേദനയിലും പ്രേക്ഷകരെ ചിരിപ്പിച്ചു


കോവിഡ് വ്യാപനം രൂക്ഷം: ഒമാനില് കര്‍ശന രാത്രികാല കര്‍ഫ്യൂ |Covid-19: Oman announces new ban on movement, commercial activities\nHome Newsfeed കോവിഡ് വ്യാപനം രൂക്ഷം: ഒമാനില് കര്‍ശന രാത്രികാല കര്‍ഫ്യൂ\nമസ്‌ക്കത്ത്: കോവിഡ് വ്യാപനം രൂക്ഷമായി തുടരുന്ന പശ്ചാത്തലത്തില് കൂടുതല് കടുത്ത നിയന്ത്രണങ്ങള് ഏര്‍പ്പെടുത്തി ഒമാന്. രാത്രി 8 മുതല് പുലര്‍ച്ചെ നാല് വരെ ആളുകളോ വാഹനങ്ങളോ പുറത്തിറങ്ങരുത്. ഈ സമയത്ത് മുഴുവന് വാണിജ്യ സ്ഥാപനങ്ങളും അടച്ചിടണം. ഞായറാഴ്ച്ച മുതലാണ് പുതിയ നിയന്ത്രണം നിലവില് വരിക.\nഹോം ഡെലിവറി, നേരത്തേ കര്‍ഫ്യൂവില് നിന്ന് ഇളവ് നല്‍കിയ വിഭാഗങ്ങള് എന്നിവയെ ഇതില് നിന്ന് ഒഴിവാക്കിയിട്ടുണ്ട്.\nകോവിഡ് വാക്‌സിനേഷന് നടപടികളുമായി മുന്നോട്ട് പോകുമെന്ന് ഒമാന് ആരോഗ്യ മന്ത്രാലയം അറിയിച്ചു. അര്‍ഹരായ മുഴുവന് ജനങ്ങളും വാക്‌സിനെടുക്കാന് മുന്നോട്ട് വരണമെന്ന് മന്ത്രാലയം ആഹ്വാനം ചെയ്തു.\nPrevious articleതീപിടിത്തത്തില് നിന്ന് സ്വന്തം വാഹനം സംരക്ഷിക്കാന് ശ്രമിച്ച പ്രവാസി മരിച്ചു\nNext articleഎസ്ഡിപിഐ കേരളത്തിന്റെ ഭരണം നിയന്ത്രിക്കുന്ന കാലം വിദൂരമല്ല: ജോണ്‍സണ് കണ്ടന് ചിറ


Thu Aug 06 2020 19:12:44 GMT+0530 (India Standard Time)\nSDR21 Aug 2019 9:04 AM GMT\nതിരുവനന്തപുരം: പ്രളയത്തെ തുടർന്ന് സംസ്ഥാനത്തെ ക്വാറികൾക്ക് ഏര്‍പ്പെടുത്തിയിരുന്ന നിരോധനം പിന്‍വലിച്ചു. മൈനിങ് ആന്റി ജിയോളജി ഡയറക്ടർ കെ ബിജുവാണ് ഇന്ന് പുതിയ ഉത്തരവിറക്കിയത്. ശക്തമായ മഴയുടെയും മണ്ണിടിച്ചിലിന്റെ പശ്ചാലത്തിലുണ്ടായിരുന്ന വിലക്ക് മഴ കുറഞ്ഞതിനെ തുടര്‍ന്ന് പിന്‍വലിക്കുന്നുവെന്നാണ് വിശദീകരണം. അതേസമയം, മഴ മാറുന്നതിന് മുമ്പുതന്നെ ക്വാറികളുടെ നിരോധനം പിൻവലിച്ചത് വിമർശന വിധേയമായിട്ടുണ്ട്. കാലാവസ്ഥ നിരീക്ഷണ കേന്ദ്രം ഇന്ന് ഏഴ് ജില്ലകളില് യെല്ലോ അലര്‍ട്ട് പ്രഖ്യാപിച്ച സാഹചര്യത്തിലാണ് തീരുമാനം.\nസംസ്ഥാനത്ത് മഴ കനത്തതിനെ തുടര്‍ന്ന് ദുരന്ത നിവാരണ അതോറിറ്റി മുന്നറിയിപ്പ് നല്‍കിയതിന് പിന്നാലെ ആഗസ്ത് 9നാണ് ഖനന പ്രവര്‍ത്തനത്തിന് വിലക്കേര്‍പ്പെടുത്തി മൈനിങ് ആന്റ് ജിയോളജി വകുപ്പ് ഉത്തരവിറക്കിയത്. ദുരന്തനിവാരണ അതോറിറ്റി മുന്നറിയിപ്പുകള് പിന്‍വലിച്ച് സാഹചര്യത്തില് ക്വാറികളുടെ വിലക്കും പിന്‍വലിക്കുന്നുവെന്നാണ് മൈനിങ് ആന്റി ജിയോളജി വകുപ്പ് ഇന്നിറക്കിയ ഉത്തരവില് പറഞ്ഞിരിക്കുന്നത്. സംസ്ഥാന കേന്ദ്ര ദുരന്തനിവാരണ ഏജന്‍സികള് പുറപ്പെടുവിക്കുന്ന ഉത്തരവുകള് അനുസരിക്കണമെന്ന നിര്‍ദേശവും ഉത്തരവിലുണ്ട്.\nസംസ്ഥാനത്ത് ക്വാറികൾക്കെതിരേ വലിയ ജനരോഷം നിലനിൽക്കുകയാണ്. അനുമതി ലഭിച്ചതിനേക്കാളേറെ പാറമടകൾ അനധികൃതമായി പ്രവർത്തിക്കുന്നുണ്ടെന്നും ആക്ഷേപമുണ്ട്. പ്രകൃതിക്ഷോഭത്തില് ക്വാറികളുടെ പ്രവര്‍ത്തനം വലിയ തോതില് കാരണമാകുന്നുവെന്ന് വിമർശനം ശക്തമാണ്.പല സ്ഥലങ്ങളിലും ക്വാറി പ്രവര്‍ത്തനത്തിനെതിരായ സമരം സജീവമാണ്.\nQuarry ban withdraw Flood


എഐടിയുസി സമ്മേളനം; പ്രചരണം തുടങ്ങിയത് രക്തനക്ഷത്രത്തിന്റെ സ്മരണകൾ പുതുക്കി - Janayugom Online\nഎഐടിയുസി സമ്മേളനം; പ്രചരണം തുടങ്ങിയത് രക്തനക്ഷത്രത്തിന്റെ സ്മരണകൾ പുതുക്കി\nആലപ്പുഴ: എഐടിയുസി ശതാബ്ദി ദേശിയ സമ്മേളനത്തിന്റെ പ്രചരണം തുടങ്ങിയത് രക്തനക്ഷത്രത്തിന്റെ സ്മരണകൾ പുതുക്കി. കേരളത്തിൽ നടന്ന തൊഴിലാളി സമരങ്ങളിലെ ആദ്യരക്തസാക്ഷി ആലപ്പുഴ വടക്കനാര്യാട് തെക്കേവെളിയിൽ ബാവയ്ക്ക് സ്മരണാഞ്ജലി അർപ്പിക്കാൻ പ്രമുഖ നേതാക്കൾ എത്തി. 1938 ഫെബ്രുവരിയിൽ കൂടിയ തിരുവിതാംകൂർ കയർഫാക്ടറി വർക്കേഴ്സ് യൂണിയന്റെ വിശേഷാൽ പൊതുയോഗത്തിൽ കയർഫാക്ടറി തൊഴിലാളികളുടെ പൊതുപണിമുടക്ക് നടത്തുവാൻ തീരുമാനിച്ചു. തൊഴിലാളികളുടെ കൂലി അനുദിനം വെട്ടിക്കുറയ്ക്കുന്നതിൽ പ്രതിഷേധിച്ചായിരുന്നു സമരം. ഇതിനെ തുടർന്ന് കൊല്ലം ഡിസ്ട്രിക്ട് മജിസ്ട്രേറ്റ് അമ്പലപ്പുഴ താലൂക്കിൽ മൂന്ന് മാസത്തേയ്ക്ക് പൊതുയോഗങ്ങൾക്കും ഘോഷയാത്രകൾക്കും നിരോധനമേർപ്പെടുത്തി.\nയൂണിയൻ ജനറൽ സെക്രട്ടറി ആർ സുഗതൻ, പ്രസിഡന്റ് പി കെ കുഞ്ഞ്, വൈസ് പ്രസിഡന്റ് പി എൻ കൃഷ്ണപിള്ള ഉൾപ്പെടെയുള്ള നേതാക്കളെ അറസ്റ്റ് ചെയ്താണ് പൊലീസ് ഇതിനോട് പ്രതികരിച്ചത്. ഇവർക്കെതിരെ 107-ാം വകുപ്പും ചുമത്തി. ഈ അറസ്റ്റ് അമ്പലപ്പുഴ‑ചേർത്തല താലൂക്കുകളിൽ വൻ പ്രതിഷേധത്തിന് വഴിയൊരുക്കി. പിറ്റേദിവസം നാടെങ്ങും പണിമുടക്കിയ തൊഴിലാളികൾ പ്രതിഷേധവുമായി തെരുവിലിറങ്ങി. നേതാക്കളെ വിട്ടുകിട്ടണമെന്ന് ആവശ്യപ്പെട്ട് പൊലീസ് സ്റ്റേഷനും ഉപരോധിച്ചു. ഇതിനെ തുടർന്ന് തൊഴിലാളികൾക്ക് നേരെ പൊലീസ് ലാത്തിചാർജ്ജ് നടത്തുകയായിരുന്നു. ലാത്തി ചാർജ്ജിൽ വെടിയേറ്റ ബാവ റോഡിൽ വീണു.\nതുടർന്ന് ആശുപത്രിൽ എത്തിച്ചെങ്കിലും ജീവൻ രക്ഷിക്കാനായില്ല. 36 വയസ്സ് മാത്രം പ്രായം ഉണ്ടായിരുന്ന ബാവയുടെ മൃതദേഹം കാണാൻ പോലും പൊലീസ് തൊഴിലാളികളെ അനുവദിച്ചില്ല. കേരളത്തിലെ തൊഴിലാളി വർഗ്ഗത്തിന്റെ മനസ്സിൽ ഇപ്പോഴും തിളങ്ങുന്ന അധ്യായമായി ബാവ എന്ന വിപ്ലവ നക്ഷത്രമുണ്ട്. ബാവയുടെ മരണത്തോടെ ആശ്രയമറ്റ ഭാര്യ കല്യാണിക്കും മക്കളായ ദിവാകരനും കാദംബരിക്കും പുരുഷനും ദാക്ഷായണിക്കും സരസമ്മയ്ക്കും സംരക്ഷണം നൽകാൻ തിരുവിതാംകൂർ കയർ ഫാക്ടറി വർക്കേഴ്സ് യൂണിയൻ മുന്നിട്ടിറങ്ങി. ബാവയുടെ തെക്കേവെളിയിൽ വീട്ടിൽ എഐടിയുസി സംസ്ഥാന ജനറൽ സെക്രട്ടറി കെ പി രാജേന്ദ്രൻ, സിപിഐ ജില്ലാ സെക്രട്ടറി ടി ജെ ആഞ്ചലോസ്, തിരുവിതാംകൂർ കയർ ഫാക്ടറി വർക്കേഴ്സ് യൂണിയൻ ജനറൽ സെക്രട്ടറി പി വി സത്യനേശൻ, ദീപ്തി അജയകുമാർ, വി പി ചിദംബരൻ, ആർ സുരേഷ്, എം കണ്ണൻ, എസ് രജീഷ് എന്നിവർ സന്ദർശിച്ചു. ബാവയുടെ ചെറുമക്കളായ ശോഭന, സലിംകുമാർ, സന്തോഷ് എന്നിവർ നേതാക്കളുമായി ഓർമ്മകൾ പങ്കുവെച്ചു.


അന്ന് അച്ഛൻ ഇന്ന് മകൻ, അതേ സ്ഥലം അതേ മുതല;' ;ചിത്രം നെഞ്ചിലേറ്റി ലോകം! | Same Place, Same Croc, 15 Years Apart: Steve Irwin's Son Recreates Picture With Crocodile\nഅന്ന് അച്ഛൻ ഇന്ന് മകൻ, അതേ സ്ഥലം അതേ മുതല; ചിത്രം നെഞ്ചിലേറ്റി ലോകം!\nമനോരമ ലേഖകൻ July 05, 2019 10:18 AM IST\nസ്റ്റീവ് ഇർവിൻ ലോകത്തോട് വിടപറഞ്ഞിട്ട് 13 വർഷം പിന്നിട്ടെങ്കിലും അദ്ദേഹത്തെ ഏറെയിഷ്ടപ്പെട്ട ജനങ്ങളുടെ മനസ്സിൽ നിന്ന് ആ ഓർമ്മകൾ ഒരിക്കലും മായില്ല. ദി ക്രോക്കഡൈൽ ഹണ്ടർ എന്ന ടെലിവിഷൻ പരമ്പരയിലൂടെയായിരുന്നു സ്റ്റീവ് ഇർവിൻ ലോകമെമ്പാടുമുള്ള ജനങ്ങളുടെ മനസ്സിൽ ചിരപ്രതിഷ്ഠ നേടിയത്. അതേ പാതയിലൂടെയാണ് ഇപ്പോൾ അദ്ദേഹത്തിന്റെ മകൻ 15 കാരനായ റോബർട്ട് ഇർവിന്റെയും സഞ്ചാരം.\nകഴിഞ്ഞ ദിവസം റോബർട്ട് പങ്കുവച്ച ഒരു ചിത്രവും അതോടൊപ്പമുള്ള അടിക്കുറുപ്പും ലോകശ്രദ്ധ നേടിയിരുന്നു. ലോകത്തിന്റെ സ്നേഹം നേടിയ അച്ഛന്റെ മകനും ഇപ്പോൾ ആ സ്നേഹത്തിന്റെ പിന്തുടർച്ചക്കാരനായിരിക്കുകയാണ്. സ്റ്റീവ് ഇർവിൻ എന്ന മനുഷ്യനെ കാണാൻ ഒരു ജനത മുഴുവൻ ടിവി സ്ക്രീനിന് മുന്നിൽ കാത്തിരുന്നിട്ടുണ്ട്. മുതലകളുടെ തോഴൻ എന്ന പേരിൽ മൃഗസ്നേഹികളുടെയും കുട്ടികളുടെയും ഇഷ്ടം നേടിയ സ്റ്റീവിന്റെ അപ്രതീക്ഷിത മരണവും ലോകത്തെ ഞെട്ടിച്ചിരുന്നു.കടലിൽ വച്ച് തിരണ്ടിയുടെ ആക്രമണത്തിലായിരുന്നു മരണം. 2006ൽ ഒരു ഡോക്യൂമെന്ററി ചിത്രീകരണത്തിനിടെയിലായിരുന്നു കടലിൽ വച്ച് തിരണ്ടിയുടെ ആക്രമണത്തിൽ സ്റ്റീവ് മരണപ്പെട്ടത്.\nഅച്ഛൻ മരിച്ച് 13 വർഷം പിന്നിടുമ്പോൾ അതേ പാതയിലാണ് താനുമെന്ന് മകൻ റോബർട്ട് തെളിയിക്കുന്നു. സ്റ്റീവ് ഇർവിന്റെ പഴയ ചിത്രവും കൂടി ഉൾപ്പെടുത്തിയായിരുന്നു റോബർട്ട് ട്വിറ്ററിൽ പങ്കുവച്ച കുറിപ്പ്. ‘മുറേ എന്ന മുതലയ്ക്ക് ഭക്ഷണം നൽകുന്ന ഞാനും അച്ഛനും. അതേ സ്ഥലം, അതേ മുതല, രണ്ടു ചിത്രങ്ങളും തമ്മിൽ 15 വർഷത്തിന്റെ വ്യത്യാസം.’ റോബർട്ട് കുറിച്ചു. സ്റ്റീവിന്റെ അതേ പ്രസരിപ്പും രൂപവുമാണ് മകനും. റോബർട്ട് പങ്കുവച്ച ഈ ചിത്രം പെട്ടെന്നാണ് സമൂഹമാധ്യമങ്ങളിൽ ശ്രദ്ധനേടിയത്. നിരവധിയാളുകൾ അഭിനന്ദനവുമായി രംഗത്തെത്തി.അതേ അച്ഛനെ പോലെതന്നെ മകനും മുന്നേറുകയാണ്. അതിനുത്തരമാണ് ലോകം നെഞ്ചേറ്റിയ ഈ ചിത്രം.


കെ.എസ്.ഇ.ബി.ഒ.എയും വൈദ്യുതി ബോര്‍ഡ് ചെയര്‍മാനുമായുള്ള ചര്‍ച്ച യും തീരുമാനങ്ങളും\nHome വാര്‍ത്തകള് കെ.എസ്.ഇ.ബി.ഒ.എയും വൈദ്യുതി ബോര്‍ഡ് ചെയര്‍മാനുമായുള്ള ചര്‍ച്ച യും തീരുമാനങ്ങളും\nSunday, 25 November 2012 13:08\tSuresh Kumar MG\nപ്രക്ഷോഭ സന്ദേശ ജാഥയെ തുടര്‍ന്ന് കെ.എസ്.ഇ.ബി. ഓഫീസേര്‍സ് അസോസിയേഷന് ബഹു. വൈദ്യുതി ബോര്‍ഡ് ചെയര്‍മാന് വൈദ്യുതി മേഖലയിലെ വിവിധപ്രശ്നങ്ങള് ഉന്നയിച്ചുകൊണ്ട് നിവേദനം സമര്‍പ്പിച്ചിരുന്നു. നിവേദനത്തില് ഉന്നയിച്ച കാര്യങ്ങളില് 21-11-2012ന് വൈകീട്ട് 4മണിക്ക് വിശദമായി ചര്‍ച്ച ചെയ്യാമെന്നാണ് ബോര്‍ഡ് ചെയര്‍മാന് അറിയിച്ചത്. അതനുസരിച്ച് സംഘടനാപ്രസിഡന്റ് ബി.പ്രദീപ്, വര്‍ക്കിങ്ങ് പ്രസിഡന്റ് ജെ. സത്യരാജന്, ജനറല് സെക്രട്ടറി എം.ജി.സുരേഷ് കുമാര്, ട്രഷറര് എം.എ.ബാബു, വൈസ് പ്രസിഡന്റ് ശ്രീകുമാരിയമ്മ, സോണല് സെക്രട്ടറി ശ്രീകുമാര്, സി.സി.അംഗം ടി.വി.ആഷ എന്നിവര് ചര്‍ച്ചയില് പങ്കെടുത്തു. നിവേദനത്തിലെ വിവിധ വിഷയങ്ങളോട് തികച്ചും പോസിറ്റിവായ സമീപനമാണ് ബോര്‍ഡ് ചെയര്‍മാന്റെ ഭാഗത്തു നിന്ന് ഉണ്ടായത്.\nനിര്‍മ്മാണത്തിലിരിക്കുന്ന വിവിധ ജലവൈദ്യുതി പദ്ധതികള് സംബന്ധിച്ച് വിശദമായി ചര്‍ച്ച ചെയ്തു. പള്ളീവാസല് വിപുലീകരണ പദ്ധതിയിലെ സ്തംഭനാവസ്ഥ പരിഹരിക്കുന്നതിന് സാങ്കേതികപ്രശ്നങ്ങളില്ലാത്ത പ്രവര്‍ത്തനങ്ങള് ത്വരിതപ്പെടുത്തുന്നതിനും സാങ്കേതികപ്രശ്നങ്ങല് പ്രത്യേകം പരിശോധിക്കുന്നതിനും നടപടിയുണ്ടാകുമെന്ന് ചെയര്‍മാന് അറിയിച്ചു. ഫീല്‍ഡ് ഓഫീസര്‍മാരെ വിശ്വാസത്തിലെടുത്തുകൊണ്ട് സമയബന്ധിതമായി പദ്ധതി തീര്‍ക്കുന്നതിന് മോണിറ്ററിങ്ങ് സംവിധാനം ശക്തമാക്കണമെന്ന നിര്‍ദ്ദേശത്തോടും കൃയാത്മകമായാണ് ചെയര്‍മാന് പ്രതികരിച്ചത്. ബോര്‍ഡിന്റെ കരാറുകള് ഏകപക്ഷീയമായിപ്പോകുന്നുവെന്നത് പദ്ധതികളെ ദോഷകരമായി ബാധിക്കുന്നുണ്ട്. അത് പരിഹരിക്കുന്നതിന് കരാര് വ്യവസ്ഥകള് പുതുക്കുന്നത് സംബധിച്ച് പഠിച്ച് റിപ്പോര്‍ട്ട് നല്‍കാന് ഒരു കമ്മിറ്റിയെ നിയോഗിക്കുന്നതാണെന്നും ചെയര്‍മാന് അറിയിച്ചു. ഭൂമി ഏറ്റെടുക്കുന്നത് ഫലപ്രദമാക്കുന്നതിന് പദ്ധതികളുമായി ബന്ധപ്പെട്ട് രൂപീകരിച്ച ജനപ്രതിനിധികള് ഉള്‍പ്പെട്ട പ്രാദേശിക അവലോകന സമിതികള് പ്രവര്‍ത്തനക്ഷമമാക്കും. പദ്ധതിപ്രവര്‍ത്തനങ്ങളെ തടസ്സപ്പെടുത്തുന്ന നിലയിലുള്ള വിജിലന്‍സ് അടക്കമുള്ള ഇടപെടലുകളില് ജീവനക്കാരേയും ഓഫീസര്‍മാരേയും വിശ്വാസത്തിലെടുക്കുന്ന സമീപനം ഉണ്ടാകും.\nബൈതരണി കല്‍ക്കരിപ്പാടം ഉപയോഗപ്പെടുത്തുന്നതിന് പ്രയോഗികമായി ചില തടസ്സങ്ങളുണ്ടെന്ന് ചെയര്‍മാന് അറിയിച്ചു. കേസ് 1,2ബിഡ്ഡിങ്ങുകള്‍ക്ക് ഇടയില് കേരളത്തിന് യോജിക്കുന്ന ഒരു ബിഡ്ഡിങ്ങ് രീതി കണ്ടെത്താനാകുമെന്ന സംഘടനയുടെ നിലപാടിനോട് ചെയര്‍മാന് യോജിച്ചു. "കേസ് 1.5" ബിഡ്ഡിന്റെ സാദ്ധ്യതകള് പരിശോധീകാമെന്ന് ഉറപ്പുനല്‍കി. പ്രകൃതി വാതക നിലയങ്ങളില് ബ്രഹ്മപുരം, കോഴിക്കോട് നിലയങ്ങളുടെ രൂപാന്തരണത്തിന് മുന്‍ഗണന നല്‍കണമെന്ന നമ്മുടെ ആവശ്യത്തോടും കൃയാത്മകമായാണ് ചെയര്‍മാന് പ്രതികരിച്ചത്. ഐ.പി.പി പദ്ധതികളില് അമിതതാല്‍പര്യം കാണിക്കുന്ന പ്രവണതയുണ്ടാകുന്നുവെന്ന ആക്ഷേപം ശരിയല്ലെന്ന നിലപാടാണ് അദ്ദേഹം സ്വീകരിച്ചത്. എങ്കിലും ഇക്കാര്യത്തില് സംഘടനക്ക് ആശങ്കയുണ്ടെന്നത് അദ്ദേഹത്തെ അറിയിച്ചു.\nസോളാര് അടക്കമുള്ള റിന്യൂവബിള് ഊര്‍ജ്ജ സാദ്ധ്യതകള് ഉപയോഗിക്കുന്നതിന് ചെയര്‍മാന് നടത്തുന്ന ശ്രമങ്ങളില് സംഘടനയുടെ നല്ല പിന്തുണയുണ്ടാകുമെന്ന് അറിയിച്ചു.\nപ്രസരണ രംഗത്ത് നിലനില്‍ക്കുന്ന സതംഭനാവസ്ഥ പരിഹരിക്കുന്നതിന് ബോര്‍ഡ് തലത്തില് ശ്രദ്ധയുണ്ടാകുമെന്ന് ചെയര്‍മാന് അറിയിച്ചു. ഇതു സംബന്ധിച്ച വിശദമായൊരു കുറിപ്പ് പ്രത്യേകം തയ്യാറാക്കി നല്‍കുന്നതാണെന്ന് സംഘടന അറിയിച്ചു.\nവിതരണ മേഖലയില് സാധന സാമഗ്രികളുടെ ലഭ്യതക്കുറവ് പരിഹരിക്കുന്നതിന് ചില നടപടികള് സ്വീകരിച്ചിട്ടുണ്ടെന്ന് ചെയര്‍മാന് അറിയിച്ചു. മീറ്റര് വാങ്ങുന്നതിന് വിജിലന്‍സ് ഇടപെടലുകള് തടസ്സമായിട്ടുണ്ടെന്നും അത് പരിഹരിച്ചുവരുന്നതായുമാണ് അറിയിച്ചത്. ഫീല്‍ഡില് ഉണ്ടാകുന്ന പ്രയാസങ്ങള് പരിഹരിക്കാന് നല്ല ശ്രമമുണ്ടാകുമെന്ന് ചെയര്‍മാന് അറിയിച്ചു. വാഹന സൗകര്യം ഇല്ലാതാകുന്ന സാഹചര്യം ഒഴിവാക്കാന് ദൂരപരിധിയില് മാറ്റമുണ്ടാക്കാമെന്നും പുതുക്കിയ സര്‍ക്കാര് നിരക്ക ബോര്‍ഡിലും ബാധകമാക്കാമെന്നും അദ്ദേഹം അറിയിച്ചു. ടാര്‍ജറ്റ് പുതുക്കുന്നതടക്കം ഉപഭോക്തൃ സംതൃപ്തി ഉറപ്പാക്കുന്ന നടപടികള് ഉണ്ടാകണമെന്ന നമ്മുടെ ആവശ്യങ്ങള്‍ക്ക് ബോര്‍ഡ് തലത്തില് അലോചിക്കാമെന്ന മറുപടിയാണ് ചെയര്‍മാന് നല്‍കിയത്. മോഡല് സെക്ഷന് പരിഷ്കരണം തകര്‍ക്കുന്നതിനുള്ള ശ്രമം നടക്കുന്നുവെന്നതില് സംഘടനക്കുള്ള ആശങ്ക ശക്തമായി ഉന്നയിച്ചു. ആവശ്യത്തിന് ജീവനക്കാരെ നല്‍കി മോഡല് സെക്ഷനുകളെ ശക്തിപ്പെടുത്തണമെന്നും സെക്ഷനുകളുടെ വിഭജനവും പുന്:ക്രമീകരണവും അനിവാര്യമാണെന്നും നമ്മള് ആവശ്യപ്പെട്ടു. സെക്ഷനുകളെ ജോലി ഭാരം കൂടി കണക്കിലെടുത്ത് എ., ബി., സി തുടങ്ങിയ കാറ്റഗറിയായി തിരിച്ച് പ്രത്യേക സംവിധാനങ്ങള് ഉണ്ടാക്കാന് കഴിയുമോ എന്ന് പരിശോധിക്കാമെന്ന ചെയര്‍മാന്റെ അഭിപ്രായത്തോട് ഭൂവിസ്തൃതി, ഉപഭോക്താക്കളുടെ എണ്ണം, ലൈനുകളുടേയും ട്രാന്‍സ്ഫോര്‍മറുകളുടേയും അളവ് എന്നവയെല്ലാം കണക്കിലെടുത്തുകൊണ്ടുള്ള സമീപനമുണ്ടാകണമെന്നും ഏകജാലകസംവിധാനമടക്കം മോഡല് സെക്ഷന് ശക്തപ്പെടുത്താനുള്ള നടപടികളുണ്ടാകണമെന്നും സംഘടന ആവശ്യപ്പെട്ടു.\nവൈദ്യുതി അപകടങ്ങള് പെരുകിവരുന്ന സാഹചര്യത്തില് സംഘടനക്കുള്ള ശക്തമായ ആശങ്ക ചര്‍ച്ചയില് ഉന്നയിച്ചു. അപകടത്തില്‍പ്പെടുന്ന ജീവനക്കാരോട് അനുകമ്പപോലുമില്ലാത്ത സമീപനമാണ് ബോര്‍ഡ് സ്വീകരിക്കുന്നതെന്ന് നാം ചൂണ്ടിക്കാട്ടി. വടകര നടുവണ്ണൂര് സെക്ഷനിലെ സന്തോഷ്, കോട്ടയം തെങ്ങണ സെക്ഷനിലെ വിഷ്ണുരാജ്,എന്നിങ്ങനെ അപകടങ്ങളില് നിന്ന് ജോലിചെയ്യാനാകാത്തവിധം അംഗവൈകല്യം സംഭവിക്കുന്ന നിരവധി സംഭവങ്ങള് ഉണ്ടാകുകയാണ്. ഇത്തരം സന്ദര്‍ഭങ്ങളില് വൈദ്യുതി മന്ത്രിതന്നെ അപകടത്തില്‍പ്പെട്ടവരേയും കുടുംബാംഗങ്ങളേയും ആശ്വസിപ്പിക്കുകയും അടിയന്തിര സഹായങ്ങള് ലഭ്യമാക്കുകയും ചെയ്തിരുന്നു. എന്നാല് ഇപ്പോള് ചീഫ് എഞ്ചിനീയര്‍മാര് പോലും അന്വേഷിക്കാന് തയ്യാറാകുന്നില്ല. അപകടമുണ്ടാകുമ്പോള് സസ്പെന്റ് ചെയ്യാന് ഒരാളെ വേണമെന്ന അന്വേഷണമാണ് ബോര്‍ഡില് നിന്ന് ഉണ്ടാകുന്നത്. ഇക്കാര്യങ്ങളില് ബോര്‍ഡ് കുറേക്കൂടി മനുഷ്യത്വപരമായ സമിപനം സ്വീകരിക്കണമെന്ന് സംഘടന ആവശ്യപ്പെട്ടു. വൈദ്യുതി സുരക്ഷ സംബന്ധിച്ച് സംഘടന നടത്തിയ പഠന റിപ്പോര്‍ട്ടിന്റെ പ്രകാശനവും സെമിനാറും 2012ഡിസംബര് 20ന് തിരുവനത്തപുരത്ത് നടത്താന് ഉദ്ദേശിക്കുന്നുണ്ടെന്നും അറിയിച്ചു. കുറേക്കൂടി ഗൗരവമായി ഈ പ്രശ്നത്തെ കാണുമെന്നും ഫലപ്രദമായ ഇടപെടലുണ്ടാകുമെന്നും ചെയര്‍മാന് ഉറപ്പുനല്‍കി. സേഫ്റ്റിക്ക് പ്രത്യേക വിഭാഗം വേണമെന്ന നമ്മുടെ ആവശ്യത്തോടും പോസിറ്റിവായ പ്രതികരണമാണ് ചെയര്‍മാന്റെ ഭാഗത്തുനിന്ന് ഉണ്ടായത്.\nകരിയര് സ്റ്റാഗ്നേഷന് അടക്കമുള്ള സര്‍വീസ് പ്രശ്നങ്ങളും വിശദമായി ചര്‍ച്ച ചെയ്തു. സിവില്, ഇലക്ട്രിക്കല് വിഭാഗങ്ങളില് കരിയര് സ്റ്റാഗ്നേഷന് കടുത്ത അസംതൃപ്തി സൃഷ്ടിക്കുന്നുണ്ട്. ഇത് ശശ്വതമായി പരിഹരിക്കണം. അതോടൊപ്പം വിവിധ വിഭാഗങ്ങള്‍ക്ക് ലഭ്യമായ ക്വോട്ടാ പ്രമോഷനുകള് ഇല്ലാതാകുന്ന സ്ഥിതി അനുവദിക്കാനുമാകില്ല. പ്രമോഷനുകളിലേയും നിയമനങ്ങളിലേയും കാലതാമസം പരിഹരിക്കണം. ബോര്‍ഡിലെ മുഴുവന് ജീവനക്കാര്‍ക്കും ഓഫീര്‍മാര്‍ക്കും കൃത്യമായ ഒരു കരിയര് ഗ്രോത്ത്പ്ലാന് ഉണ്ടാകേണ്ടതിന്റെ അനിവാര്യതയും സംഘടന ഉന്നയിച്ചു. അസിസ്റ്റന്റ് എഞ്ചിനീയര്‍മാരില് നിന്നും അസിസ്റ്റന്റ് എക്സിക്യൂട്ടീവ് എഞ്ചിനീയര്‍മാരിലേക്കുള്ള പ്രമോഷന് പ്രശ്നം തസ്തിക അപ്ഗ്രഡേഡ് ചെയ്തുകൊണ്ട് പരിഹരിക്കുന്നതിന് 2011ല് എടുത്ത തീരുമാനം ഒരു പരിധിവരെ ഫലപ്രദമായിരുന്നുവെന്നും നാം അറിയിച്ചു. ഈ ഫയല് വീണ്ടും സര്‍ക്കാര് അനുമതിക്ക് സമര്‍പ്പിക്കാമെന്നും അതിനിടയില്‍ത്തന്നെ കരിയര് ഗ്രോത്ത് പ്ലാന് സംബന്ധിച്ച കൂടുതല് ചര്‍ച്ചയാകാമെന്നും ചെയര്‍മാന് അറിയിച്ചു. റിന്യൂവബിള് ഊര്‍ജ്ജ സാദ്ധ്യതകകള് ഉപയോഗപ്പെടുത്തുന്നതിനും സുരക്ഷക്ക് പ്രത്യേക സംവിധാനമുണ്ടാക്കുന്നതിലുമൊക്കെ ആവശ്യമായി വരുന്ന തസ്തികകള് ഫലപ്രദമായി സര്‍വീസ് പ്രശ്നങ്ങള് പരിഹരിക്കുന്നതിനും സഹായകമാകുമെന്ന പ്രതീക്ഷയാണ് സംഘടനക്കുള്ളത്. ഇക്കാര്യത്തില് ക്രിയാത്മകമായ നിലപാടുണ്ടാകുമെന്ന് ചെയര്‍മാനും അറിയിച്ചു. എ.ഇ., എസ്.എസ്. തസ്തികകളിലെ ഒഴിവുകള് നികത്തുന്നതിന് ഉടനെ നടപടിയെടുക്കാമെന്നും അദ്ദേഹം അറിയിച്ചു.\nസ്ഥലംമാറ്റങ്ങളില് വ്യാപകമായി മാനദണ്ഡലംഘനങ്ങള് ഉണ്ടാകുന്നതില് സംഘടനക്കുള്ള കടുത്ത പ്രതിഷേധം നാം രേഖപ്പെടുത്തി. ഉണ്ടായിട്ടുള്ള അപാകതകള് പരിഹരിക്കുന്നതില് നടപടിയുണ്ടാകത്തതിലും നമുക്ക് കടുത്ത വിയോജിപ്പുണ്ട്. ഇത് പരിഹരിക്കണം. സ്ഥലം മാറ്റ മാനദണ്ഡങ്ങള് കാലാനുസൃതമായി പരിഷ്കരിക്കണമെന്നും സംഘടന ആവശ്യപ്പെട്ടു. സ്ഥലം മാറ്റങ്ങളില് മാനദണ്ഡലംഘനം ഒഴിവാക്കുന്നതിന് സുതാര്യത ഉറപ്പുവരുത്തണം എന്ന നമ്മുടെ ആവശ്യത്തോട് സ്ഥലം മാറ്റ നടപടികള് കമ്പ്യൂട്ടര്‍വല്‍ക്കരിക്കാമെന്ന് ചെയര്‍മാന് അറിയിച്ചു. അടുത്ത ജനറല് ട്രാന്‍സ്ഫറോടെ സ്ഥലം മാറ്റ അപേക്ഷകളും പരിശോധനകളും പൂര്‍ണ്ണമായും ഓണ്‍ലൈന് ആക്കുന്നതിന് ശ്രമിക്കുമെന്നും ചെയര്‍മാന് അറിയിച്ചു. ഇക്കാര്യത്തിന് സംഘടനയുടെ മുഴുവന് പിന്തുണയുമുണ്ടാകുമെന്ന് സംഘടന അറിയിച്ചു.\nഐ.ടി ഇംപ്ലിമെന്റേഷന് ശക്തിപ്പെടുത്തുന്നതടക്കമുള്ള വിവിധ വിഷയങ്ങള് കൂടി ചര്‍ച്ചയില് ഉന്നയിക്കപ്പെട്ടു. പൊതുവേ ഫലപ്രദമായ ചര്‍ച്ചയാണ് നടന്നത്. സംഘടന നടത്തിയ ശക്തമായ കാമ്പയിനും മറ്റു സംഘടനകളുമായിച്ചെര്‍ന്ന് രൂപപ്പെടുത്തിയ വിപുലമായ ഐക്യവുമാണ് ഇത്തരമൊരു ചര്‍ച്ചക്ക് കളമൊരുക്കിയത്. നാമുന്നയിച്ച ആവശ്യങ്ങളിള് തികച്ചും വസ്തുതാപരമാണെന്ന് വൈദ്യുതി ബോര്‍ഡിനെ ബോധ്യപ്പെടുത്താനായി എന്നതാണ് ഈ ചര്‍ച്ചകൊണ്ടുണ്ടായ നേട്ടം. നല്‍കിയിട്ടുള്ള ഉറപ്പുകള്‍ക്കനുസരിച്ചുള്ള നടപടികള് ഇതിന്റെ ഭാഗമായി ഉണ്ടാകുമെന്നുതന്നെയാണ് കെ.എസ്.ഇ.ബി. ഓഫീസേര്‍സ് അസോസിയേഷന് പ്രതീക്ഷിക്കുന്നത്. അതോടൊപ്പം തന്നെ ഈ ആവശ്യങ്ങള് അംഗീകരിപ്പിക്കാനുതകുന്ന ശക്തമായ യോജിച്ച പ്രക്ഷോഭങ്ങള് ഉയര്‍ത്തിക്കൊണ്ടുവരുന്നതിന് ഈ ചര്‍ച്ച ഉപയോഗപ്പെടുമെന്നും പ്രതീക്ഷിക്കുന്നു.\nTime: 13 : 31 : 08


പ്രതാപകാലം ഓര്‍മിപ്പിച്ച് വിന്‍ഡീസിന്റെ വെടിക്കെട്ട്; ഇംഗ്ലണ്ടിനെ തോല്‍പ്പിച്ചത് 381 റണ്‍സിന് | Roston Chase humiliates England as dominant West Indies win first Test\nപ്രതാപകാലം ഓര്‍മിപ്പിച്ച് വിന്‍ഡീസിന്റെ വെടിക്കെട്ട്; ഇംഗ്ലണ്ടിനെ തോല്‍പ്പിച്ചത് 381 റണ്‍സിന്\nJan 27, 2019, 10:12 AM IST\nടെസ്റ്റില് രണ്ടാം റാങ്കുകാരായ ഇംഗ്ലണ്ടിനെ ഒന്ന് പൊരുതാന് പോലും എട്ടാം സ്ഥാനത്തുള്ള വിന്‍ഡീസ് സമ്മതിച്ചില്ല. രണ്ടാം ഇന്നിങ്സില് ഇംഗ്ലണ്ടിന്റെ എട്ട് വിക്കറ്റുകള് വീഴ്ത്തിയ റോസ്റ്റണ് ചേസാണ് വിന്‍ഡീസിന്റെ വിജയം അനായാസമാക്കിയത്.\nവിന്‍ഡീസിന്റെ വിജയാഘോഷം ഫോട്ടോ: ഐ.സി.സി\nബാര്‍ബഡോസ്: ഒരുകാലത്ത് ക്രിക്കറ്റ് ലോകത്തെ ഏറ്റവും ശക്തമായ ടീമായിരുന്നു വെസ്റ്റിന്‍ഡീസ്. എന്നാല് പതുക്കെ വിസ്മൃതിയിലേക്ക് മറഞ്ഞു പോകാനായിരുന്നു വിന്‍ഡീസിന്റെ വിധി. പഴയ ടീമിന്റെ നിഴല് പോലുമില്ല ഇന്നത്തെ ടീം. ആര്‍ക്കും എളുപ്പത്തില് കീഴടക്കാവുന്ന പതിനൊന്നംഗ സംഘം. എന്നാല് ഇംഗ്ലണ്ടിനെതിരായ ആദ്യ ടെസ്റ്റില് വിന്‍ഡീസ് തിരിച്ചുവരവിന്റെ സൂചനകള് നല്‍കിത്തുടങ്ങിയിരിക്കുന്നു. കരുത്തരായ ഇംഗ്ലണ്ടിനെ 381 റണ്‍സിന് തോല്‍പ്പിച്ച് വിന്‍ഡീസ് വീണ്ടും വാര്‍ത്തകളില് നിറയുന്നു.\nവിന്‍ഡീസ് ഉയര്‍ത്തിയ 628 റണ്‍സ് വിജയലക്ഷ്യം പിന്തുടര്‍ന്ന ഇംഗ്ലണ്ട് രണ്ടാമിന്നിങ്‌സില് 246 റണ്‍സിന് എല്ലാവരും പുറത്തായി. ഇതോടെ മൂന്ന് ടെസ്റ്റുകളടങ്ങിയ പരമ്പരയില് വിന്‍ഡീസ് മുന്നിലെത്തി. സ്‌കോര്: 289 & 415/6 ഡി. ഇംഗ്ലണ്ട് 77 & 246.\nടെസ്റ്റില് രണ്ടാം റാങ്കുകാരായ ഇംഗ്ലണ്ടിനെ ഒന്നു പൊരുതാന് പോലും എട്ടാം സ്ഥാനത്തുള്ള വിന്‍ഡീസ് സമ്മതിച്ചില്ല. രണ്ടാം ഇന്നിങ്സില് ഇംഗ്ലണ്ടിന്റെ എട്ട് വിക്കറ്റുകള് വീഴ്ത്തിയ റോസ്റ്റണ് ചേസാണ് വിന്‍ഡീസിന്റെ വിജയം അനായാസമാക്കിയത്. 21.4 ഓവര് എറിഞ്ഞ ചേസ് 60 റണ് വിട്ടുനല്‍കിയാണ് എട്ട് വിക്കറ്റുകള് വീഴ്ത്തിയത്. 84 റണ്‍സെടുത്ത ഓപ്പണര് റോറി ബേണ്‍സാണ് ഇംഗ്ലണ്ടിന്റെ ടോപ് സ്‌കോറര്.\nഒന്നാം ഇന്നിങ്സില് നേടിയ 212 റണ്‍സിന്റെ ലീഡുമായി രണ്ടാം ഇന്നിങ്സിനിറങ്ങിയ വിന്‍സീസിനെ ഹോള്‍ഡര് മുന്നില്‍നിന്നു നയിക്കുകയായിരുന്നു. പുറത്താകാതെ 202 റണ്‍സാണ് ഹോള്‍ഡര് നേടിയത്. ഡൗറിച്ചുമായി ചേര്‍ന്ന് 295 റണ്‍സാണ് നായകന് കൂട്ടിച്ചേര്‍ത്തത്. 116 റണ്‍സുമായി ഡൗറിച്ചും ക്രീസില് തുടരവെയാണ് ഹോള്‍ഡര് ഇന്നിങ്സ് ഡിക്ലെയര് ചെയ്തത്. അപ്പോഴേക്കും ആറിന് 415 എന്ന കൂറ്റന് സ്‌കോറിലും 627 റണ്‍സിന്റെ പടുകൂറ്റന് ലീഡിലുമെത്തിയിരുന്നു വിന്‍ഡീസ്.\nതന്റെ മൂന്നാം ടെസ്റ്റ് സെഞ്ചുറി ഹോള്‍ഡര് തികച്ചത് സിക്സിലൂടെയായിരുന്നു. ഡൗറിച്ചിന്റേയും മൂന്നാമത്തെ ടെസ്റ്റ് സെഞ്ചുറിയാണ് ഇംഗ്ലണ്ടിനെതിരെ പിറന്നത്. എട്ട് സിക്സുകളും 23 ഫോറുകളുമാണ് ഹോള്‍ഡര് അടിച്ചു കൂട്ടിയത്. ഫോറടിച്ചാണ് ഹോള്‍ഡര് 200 റണ്‍സ് പിന്നിട്ടത്. ജെയിംസ് ആന്‍ഡേഴ്‌സണും ബെന് സ്റ്റോക്ക്സുമായിരുന്നു ഇംഗ്ലണ്ട് ബൗളിങ് നിരയെ നയിച്ചത്. എന്നാല് മികച്ചൊരു മൂന്നാം ബൗളറില്ലാത്തത് അവര്‍ക്ക് തിരിച്ചടിയായി. 134 ടെസ്റ്റില് നിന്ന് 433 വിക്കറ്റുള്ള സ്റ്റുവര്‍ട്ട് ബ്രോഡിനെ പുറത്തിരുത്തിയത് അവര്‍ക്ക് തിരിച്ചടിയായി.\nബ്രയാന് ലാറക്ക് ശേഷം ഇംഗ്ലണ്ടിന്റെ ടോട്ടല് സ്‌കോറിനേക്കാള് റണ്‍സ് നേടുന്ന വിന്‍ഡീസ് ക്യാപ്റ്റനായി ഹോള്‍ഡര് മാറി. ലാറയുടെ 400 റണ്‍സ് നേട്ടമാണ് ഒന്നാമത്. അന്ന് ഇംഗ്ലണ്ട് 285 റണ്‍സിന് പുറത്തായിരുന്നു. വിന്‍ഡീസ് താരത്തിന്റെ ഏറ്റവും വേഗതയേറിയ രണ്ടാമത്തെ ഡബിള് സെഞ്ചുറിയാണ് ഹോള്‍ഡര് നേടിയത്. 229 പന്തില് നിന്നാണ് ഹോള്‍ഡര് 200 പിന്നിട്ടത്. 221 പന്തില് നിന്നും ഈ നേട്ടം കൈവരിച്ച് ക്രിസ് ഗെയിലാണ് ഒന്നാമത്. വിന്‍സീനെതിരായ ഇംഗ്ലണ്ടിന്റെ ഏറ്റവും കുറഞ്ഞ ടെസ്റ്റ് സ്‌കോറാണ് ആദ്യ ഇന്നിങ്‌സില് പിറന്നത്, 77 റണ്‍സ്.\nContent Highlights: Roston Chase humiliates England as dominant West Indies win first Test\nക്രിക്കറ്റ് സ്റ്റേഡിയങ്ങളുടെ രാജാവിന്റെ ആകാശദൃശ്യം പുറത്തുവിട്ട് ബി.സി.സി.ഐ; ചിത്രം വൈറല്\nതോല്‍വിത്തുമ്പില് നിന്ന് ഇന്ത്യക്ക് വിജയമൊരുക്കി പൂനം യാദവ്; ലോകകപ്പിന് മുമ്പേ ത്രില്ലര് മത്സരം\nരണ്ടു മാസത്തിനിടെ രണ്ടാം ഇരട്ട സെഞ്ചുറി നേടി ദ്രാവിഡിന്റെ മകന്


വെള്ളി, 22 മെയ് 2020 (18:20 IST)\nനിർമ്മാതാവ് ബോണി കപൂറിന്റെ രണ്ട് വീട്ടുജോലിക്കാർക്ക് കൂടി കൊവിഡ് 19 സ്ഥിരീകരിച്ചു.കഴിഞ്ഞ ചൊവാഴ്ച്ചയാണ് ചരണ് സാഹു എന്നയാള്‍ക്ക് കൊറോണ സ്ഥിരീകരിച്ചത്. മെയ് 16-ന് രോഗലക്ഷണങ്ങള് കാണിച്ചതോടെ ബോണി കപൂര് ഇയാളെ ആശുപത്രിയിലേക്ക് അയക്കുകയായിരുന്നു.പിന്നീട് നടത്തിയ പരിശൊധനകളിലാണ് വീട്ടിലെ രണ്ട് ജോലിക്കാർക്ക് കൂടി കൊവിഡ് സ്ഥിരീകരിച്ചത്.\nരോഗം സ്ഥിരീകരിച്ചവർക്കാർക്കും തന്നെ രോഗലക്ഷണങ്ങളൊന്നും ഉണ്ടായിരുന്നില്ല. ഇവരെ ക്വാറന്റൈനിലാക്കിയിട്ടുണ്ട്. അതേസമയം ബോണി കപൂറിനും മക്കളായ ജാൻവി,ഖുഷി എന്നിവർക്കും വീട്ടിലെ മറ്റ് ജോലിക്കാർക്കും പരിശോധന ഫലം നെഗറ്റീവാണെന്നും ബോണി കപൂറിന്റെ വക്താവ് അറിയിച്ചു.അന്ധേരിയിലെ വീട്ടില് താരങ്ങളും ക്വാറന്റൈനിലാണ്.\nസൽമാൻ ഖാന് പലപ്പോഴും അതിന് കഴിയാറില്ല; വെളിപ്പെടുത്തി ജാക്വിലിന് ഫര്‍ണാണ്ടസ്\nപർപ്പിൾ സാരിയിൽ അതീവ സുന്ദരി, ജാൻവിയുടെ ചിത്രങ്ങൾ വൈറൽ !\nനനഞ്ഞ് കുതിർന്ന് ജാൻ‌വി, ഇഷാൻ ഖട്ടെറിന്റെ കമന്റ് ഇങ്ങനെ, ചിത്രങ്ങൾ !\n'ട്രെൻഡ്സി'നെ ട്രെൻഡാക്കാൻ ജാൻവി കപൂറും, വിക്കി കൗശലും പുതിയ ബ്രാൻഡ് അംബാസെഡർമാർ !\n'സൗന്ദര്യം മാത്രം പോരാ ബുദ്ധിയും വേണം'; ജാൻവിയെ പരിഹസിച്ച് സോഷ്യൽ മീഡിയ


പഞ്ച് കുറയാതെ സുരേഷ് ഗോപി, ബാലചന്ദ്രന് അഭിമാന പോരാട്ടം, ജീവന് മരണ കളിക്കിറങ്ങിയ പത്മജ; ഉറപ്പിക്കാതെ - Samakalika Malayalam\nBy സമകാലിക മലയാളം ഡെസ്‌ക് | Published: 30th March 2021 05:12 PM |\nLast Updated: 30th March 2021 05:21 PM | A+A A- |\nആര് വീഴും ആര് വാഴുമെന്ന് അറിയിക്കാതെ, സാസ്‌കാരിക തലസ്ഥാനത്തിലെ ജനത അങ്കം കണ്ട് രസിക്കുകയാണ്...\nതോറ്റുപോയവര് തമ്മില് ജയിക്കാന് പോരടിക്കുമ്പോള് ആ മത്സരത്തിന് ആവേശം കൂടും, കൂടുതല് വിയര്‍പ്പൊഴുകും, വീണുപോകാതിരിക്കാന് പഠിച്ചയടവുകള് ഓരോന്നും വെട്ടിനോക്കും. അങ്ങനെയൊരു പോരിനാണ് തൃശൂര് സാക്ഷിയാകുന്നത്. നേര്‍ക്കുനേര് ഏറ്റുമുട്ടുന്നത് പലപ്പോഴായി തോല്‍വിയുടെ കയ്പ്പറിഞ്ഞ മൂന്നുപേര്. നിയമസഭ തെരഞ്ഞെടുപ്പിന് ആഴ്ചമാത്രം ബാക്കിനില്‍ക്കെ, ആര് വീഴും ആര് വാഴുമെന്ന് അറിയിക്കാതെ, സാസ്‌കാരിക തലസ്ഥാനത്തിലെ ജനത അങ്കം കണ്ട് രസിക്കുകയാണ്...\n2011ല് തേറമ്പില് രാമകൃഷ്ണനോട് പരാജയപ്പെട്ടയാളാണ് എല്‍ഡിഎഫിന്റെ സ്ഥാനാര്‍ത്ഥി പി ബാലചന്ദ്രന്. യുഡിഎഫ് പോരാളി പത്മജ വേണുഗോപാല് വീണത് 2016ല് വി എസ് സുനില്‍കുമാറിനോട്. കഴിഞ്ഞ ലോക്‌സഭ തെരഞ്ഞെടുപ്പില് ടി എന് പ്രതാപനോട് തോറ്റ സുരേഷ് ഗോപിയെയാണ് ബിജെപി ഇറക്കിയിരിക്കുന്നത്.\nചുവരുകളിലും റോഡിലും സുനില്‍കുമാര്\nതൃശൂരിലേക്കിറങ്ങിയാല് ചുവരുകളിലും റോഡിലുമെല്ലാം വി എസ് സുനില്‍കുമാറാണ്. എല്‍ഡിഎഫ് പ്രചാരത്തിന്റെ മുഖ്യ ആയുധം. കോണ്‍ഗ്രസ് കോട്ട തച്ചു തകര്‍ത്ത് ചെങ്കൊടി പാറിച്ച സുനില്‍കുമാര് തൃശൂരില് ഇടതുപക്ഷത്തിന്റെ ബ്രാന്റാണ്. ആ ബ്രാന്റ് ഉപയോഗിച്ചാണ് പി ബാലചന്ദ്രന് പ്രചാരണം കൊഴുപ്പിക്കുന്നത്. കേരള വര്‍മ്മ കോളജില് രാഷ്ട്രീയം പയറ്റി തെളിഞ്ഞ, ഒരുമിച്ച് സംഘടനാപ്രവര്‍ത്തനം ആരംഭിച്ച ബാലചന്ദ്രനെ വിജയിപ്പിക്കാനുള്ള ദൗത്യം സുനില് കുമാര് ഏറ്റെടുത്തിട്ടുണ്ട്. മറ്റു മണ്ഡലങ്ങള് ഒഴിവാക്കി തൃശൂരില് തന്നെ തെരഞ്ഞെടുപ്പ് പ്രചാരണങ്ങള്‍ക്ക് നേതൃത്വം നല്‍കുകയാണ് അദ്ദേഹം.\nമന്ത്രി വി എസ് സുനില്‍കുമാര്, പി ബാലചന്ദ്രന്, മാധ്യമപ്രവര്‍ത്തകന് നികേഷ് കുമാര്/ഫെയ്‌സ്ബുക്ക്\nതൃശൂരിലെ സാംസ്‌കാരിക,രാഷ്ട്രീയ മേഖലകളില് നിറഞ്ഞുനില്‍ക്കുന്ന പി ബാലചന്ദ്രന്, പിണറായി സര്‍ക്കാരിന്റെ വികസന നേട്ടങ്ങളും തുടര്‍ഭരണ പ്രതീക്ഷയും പറഞ്ഞാണ് വോട്ട് തേടുന്നത്. വി എസ് സുനില്‍കുമാറിന്റെ ജനകീയത ഒരുവട്ടം കൂടി പാര്‍ട്ടിയെ തുണയ്ക്കുമെന്ന പ്രതീക്ഷയിലാണ് സിപിഐ.\nജയിച്ചു കാണിക്കാന് പത്മജ\nലീഡര് കെ കരുണാകരന്റെ തട്ടകമായിരുന്നു തൃശൂര്. അച്ഛന്റ പാരമ്പര്യം നിലകൊള്ളുന്ന മണ്ണില് ഒരുതവണയേറ്റ തോല്‍വിയ്ക്ക് പകരം വീട്ടാന് കച്ച കെട്ടിയിറങ്ങിയ പത്മജ വേണുഗോപാല്, ഇത്തവണ വിജയത്തിനപ്പുറം ഒന്നും പ്രതീക്ഷിക്കുന്നില്ല. സംസ്ഥാന രാഷ്ട്രീയത്തില് തന്റെ വരവറിയിക്കാന് ഗൃഹപാഠങ്ങള് ഏറെ ചെയ്താണ് പോരാട്ടം. കോണ്‍ഗ്രസിന്റെ വനിതാ ടീമില് ഏറെ ശ്രദ്ധ കിട്ടുന്ന സ്ഥാനാര്‍ത്ഥിയെന്ന പ്രത്യേകതയും പത്മജയ്ക്കുണ്ട്.\nപത്മജ വേണുഗോപാല് പ്രചാരണത്തില്/ഫെയ്‌സ്ബുക്ക്\n2016ല് തോറ്റതിന് ശേഷം മണ്ഡലത്തില് അഞ്ചുവര്‍ഷം നിന്ന് പ്രവര്‍ത്തിച്ച് അടിത്തറയുണ്ടാക്കി. തെരഞ്ഞെടുപ്പ് പ്രഖ്യാപിക്കുന്നതിന് മുന്‍പേ മണ്ഡലത്തില് സജീവമായതിന്റെ ആത്മവിശ്വാസം പത്മജയ്ക്കുണ്ട്. 2016ലെ തെരഞ്ഞെടുപ്പില് വി എസ് സുനില്‍കുമാര് അട്ടിമറി വിജയം നേടിയത് മാറ്റിനിര്‍ത്തിയാല് പൂര്‍ണമായും കോണ്‍ഗ്രസ് അനുകൂല മണ്ഡലമാണ് തൃശൂര്. കെ കരുണാകരനെന്ന പേര് മറക്കാന് സാധിച്ചിട്ടില്ലാത്ത പരാമ്പരാഗത കോണ്‍ഗ്രസ് വോട്ടുകള് ഇത്തവണ തന്റെ പെട്ടിയില് തന്നെ വീഴുമെന്ന് പത്മജ കണക്കുകൂട്ടുന്നു.\nപഞ്ച് കുറയാതെ സുരേഷ് ഗോപി\nലോക്‌സഭ തെരഞ്ഞെടുപ്പില് രണ്ടാംസ്ഥാനത്തെത്തിയ സുരേഷ് ഗോപി ഇത്തവണ കളത്തിലിറങ്ങിയതിനാല്, സീറ്റ് കൂടെപ്പോരുമെന്ന ഉറച്ച ഉറപ്പിലാണ് ബിജെപി. കേന്ദ്രനേതൃത്വത്തിന്റെ നിര്‍ദേശപ്രകാരമാണ് സുരേഷ് കളത്തിലിറങ്ങിയിരിക്കുന്നത്. കഴിഞ്ഞ തവണത്തേതുപോലെ പഞ്ച് ഡയലോഗുകളുമായി താരം മണ്ഡലത്തില് ഓളമുണ്ടാക്കുന്നുണ്ട്. തദ്ദേശ തെരഞ്ഞെടുപ്പില് കോര്‍പ്പറേഷനില് ഉള്‍പ്പെടെ നേടിയ മുന്നേറ്റം കൂടുതല് ആത്മവിശ്വാസം നല്‍കുന്നു.\nസുരേഷ് ഗോപി പ്രചാരണത്തില്/ഫെയ്‌സ്ബുക്ക്\nകഴിഞ്ഞ ലോക്‌സഭ തെരഞ്ഞെടുപ്പില് തൃശൂര് നിയമസഭ മണ്ഡലത്തില് എല്‍ഡിഎഫിന്റെ രാജാജി മാത്യു തോമസിനെ പിന്നിലാക്കിയ സുരേഷ് ഗോപി രണ്ടാം സ്ഥാനത്തെത്തി. 37,641വോട്ടാണ് സുരേഷ് ഗോപി ഇവിടെ നേടിയത്. 2014ലെ തെരഞ്ഞെടുപ്പില് ബിജെപിയ്ക്ക് ഏറ്റവും കുറവ് വോട്ട് ലഭിച്ച മണ്ഡലമായിരുന്നു ഇതെന്നതുകൂടി ശ്രദ്ധേയമാണ്. ശബരിമല മുഖ്യ ആയുധമാക്കിയാണ് സുരേഷ് ഗോപിയുടെ തെരഞ്ഞെടുപ്പ് പ്രചാരണം.\nസുനില്‍കുമാര് ഇടിച്ചുനിരത്തിയ യുഡിഎഫ് കോട്ട\nയുഡിഎഫിന് ഉറച്ച സ്വാധീനമുള്ള മണ്ഡലമാണ് തൃശൂര്. സുനില്‍കുമാര് വരുന്നതിന് മുന്‍പ് 1967ല് കെ ശേഖരന് നായരും 1987ല് ഇ കെ മേനോനും ചെങ്കൊടി പാറിച്ചത് ഒഴിച്ചാല് ഇടത് പാര്‍ട്ടികള് നിലംതൊട്ടിട്ടില്ല.\nമുഖ്യമന്ത്രി പിണറായി വിജയന്, വി എസ് സുനില്‍കുമാര്/എക്‌സ്പ്രസ് ഫോട്ടോ\n87ല് തന്നെ തോല്‍പ്പിച്ചതിന് പകരം വീട്ടി 1991ല് മണ്ഡലം തിരിച്ചുപിടിച്ച തേറമ്പില് രാമകൃഷ്ണന് 2011വരെ അടക്കിവാണു. കൈപ്പമംഗലം വിട്ട് തൃശൂരിലെത്തിയ സുനില്‍കുമാര് അട്ടിമറിയിലൂടെ തൃശൂരില് ചെങ്കൊടിയുയര്‍ത്തി. പത്മജ വേണുഗോപാലിന് എതിരെ 53,664വോട്ടാണ് നേടിയത്. പത്മജ 46,677ഉം ബിജെപിയുടെ ബി ഗോപാലകൃഷ്ണന് 24,748ഉം വോട്ട് നേടി.\nയുഡിഎഫ് ബിജെപി സിപിഐ എല്‍ഡിഎഫ് സുരേഷ് ഗോപി തൃശൂര് പത്മജ വേണുഗോപാല് ത്രികോണ മത്സരം പി ബാലചന്ദ്രന്


വരുന്ന ലങ്കൻ പര്യടനത്തിൽ അവനാണ് പ്രധാനം സഞ്ചുവിനും അവസരം ഉറപ്പ് :വെളിപ്പെടുത്തി മുൻ സെലക്ടർ\nഇന്ത്യൻ ക്രിക്കറ്റ് ആരാധകരും ഒപ്പം യുവ ക്രിക്കറ്റ് താരങ്ങളും വളരെ അധികം അകാംക്ഷയോടെ കാണുന്നതാണ് വരാനിരിക്കുന്ന ഇന്ത്യൻ ടീമിന്റെ ലങ്കൻ പര്യടനം. ലിമിറ്റഡ് ഓവർ പരമ്പരകൾ കളിക്കുവാനായി ഇന്ത്യൻ സംഘം ജൂലൈ ആദ്യ വാരം ശ്രീലങ്കയിലേക്ക് പറക്കും എന്നാണ് ലഭിക്കുന്ന സൂചന. ഏകദിന, ടി :20 പരമ്പരകൾ ഇന്ത്യൻ ടീം കളിക്കും. ടീം ഇന്ത്യയുടെ സീനിയർ താരങ്ങൾ എല്ലാം ഇംഗ്ലണ്ടിൽ ടെസ്റ്റ് പരമ്പരക്കായി അവിടെ നിൽക്കുന്ന സാഹചര്യത്തിൽ പുതുമുഖ താരങ്ങൾക്കും യുവ പ്രതിഭകൾക്കും അവസരം നൽകുവാനാണ് ഇന്ത്യൻ ടീം മാനേജ്മെന്റിന്റെ ആലോചന.\nബിസിസിഐ വൈകാതെ ലങ്കൻ പര്യടനം കളിക്കാനുള്ള ഇന്ത്യൻ സംഘത്തെ തിരഞ്ഞെടുക്കും എന്നാണ് ഇപ്പോൾ പുറത്ത് വരുന്ന റിപ്പോർട്ടുകൾ. ഓപ്പണർ ശിഖർ ധവാൻ ക്യാപ്റ്റനായി വരുന്ന ടീമിൽ ആരൊക്കെ ഇടം കണ്ടെത്തുമെന്നതാണ് അകാംക്ഷ. ഇപ്പോൾ ഇക്കാര്യത്തിൽ തന്റെ അഭിപ്രായം വിശദമാക്കുകയാണ് മുൻ ഇന്ത്യൻ ക്രിക്കറ്റ് ടീം സെലക്ഷൻ കമ്മിറ്റി ചെയർമാൻ എം. എസ് പ്രസാദ്.\nവരാനിരിക്കുന്ന ലങ്കൻ പര്യടനം വളരെ അധികം യുവതാരങ്ങൾക്ക് പ്രയോജനം നൽകുമെന്ന് പറഞ്ഞ മുൻ ഇന്ത്യൻ താരം ഈ പരമ്പരകളിൽ വളരെ നിർണായക ആകുവാൻ പോകുന്ന ബാറ്റ്സ്മാൻ ആരെന്നും വിശദമാക്കി. “ഈ പരമ്പര ഉറപ്പായും ആഭ്യന്തര ക്രിക്കറ്റിലും ഒപ്പം ഐപിഎല്ലിലും മിന്നും പ്രകടനങ്ങൾ കാഴ്ചവെക്കുന്ന താരങ്ങളെ എല്ലാം സംബന്ധിച്ചിടത്തോളം വലിയൊരു അവസരമാണ്. ഈ ലിമിറ്റഡ് ഓവർ പരമ്പരകളിൽ വളരെ തിളങ്ങുക സൂര്യ കുമാർ യാദവെന്ന ബാറ്റ്സ്മാനാകും അവന്റെ എല്ലാം കഴിവും കാണിക്കാനുള്ള ഒരു അവസരമാണ് വരുന്ന ശ്രീലങ്കൻ പര്യടനം”മുൻ സെലക്ടർ വിശദീകരിച്ചു.\nസഞ്ജു സാംസൺ അടക്കമുള്ള യുവ താരങ്ങളും വളരെ പ്രാധാന്യത്തോടെ നോക്കികാണുന്ന പരമ്പരകളിൽ ഹാർദിക് പാണ്ട്യ, ഭുവനേശ്വർ കുമാർ, യൂസ്വെന്ദ്ര ചഹാൽ എന്നിവരും സക്വാഡിൽ ഇടം നേടും. ഇപ്പോഴത്തെ നാഷണൽ ക്രിക്കറ്റ് അക്കാഡമി ചെയർമാനും മുൻ ഇന്ത്യൻ താരവുമായ രാഹുൽ ദ്രാവിഡ് ഇന്ത്യൻ ടീമിന്റെ പരിശീലക കുപ്പായം അണിയും എന്നാണ് ബിസിസിയിലെ ഉന്നതർ വ്യക്തമാക്കുന്നത്.\nPrevious articleഇന്ത്യ കളിപ്പിക്കുന്ന ഒരൊറ്റ സ്പിന്നർ അവനാകും :തുറന്ന് പറഞ്ഞ് വിൻഡീസ് ഇതിഹാസം\nNext articleകോഹ്ലിയും സർഫ്രാസും ക്യാപ്റ്റൻസിയിൽ ഒരുപോലെ :ചർച്ചയായി ഡ്യൂപ്ലസിസിന്റെ വാക്കുകൾ


World Gender equality: India ranks 112, 021ന്യൂദല്‍ഹിനോര്‍വേ\nസ്ത്രീ-പുരുഷ സമത്വം: ഇന്ത്യ 112 ാം സ്ഥാനത്ത്\nന്യൂദല്‍ഹി: സ്ത്രീ-പുരുഷ സമത്വത്തെക്കുറിച്ച് വാതോരാതെ പ്രസംഗിക്കുന്നുണ്ടെങ്കിലും ഇന്ത്യയില് അത് നടപ്പില് വരുത്താന് കഴിയുന്നില്ലെന്ന് പുതിയ പഠനങ്ങള് സൂചിപ്പിക്കുന്നു. സ്ത്രീ-പുരുഷസമത്വം ലിജയകരമായി നടപ്പിലാക്കിയ രാജ്യങ്ങളുടെ പട്ടികയില് 112 ാം സ്ഥാത്താണ് ഇന്ത്യ. ലോക സാമ്പത്തിക ഫോറമാണ് പുതിയ പഠനങ്ങള് നടത്തിയത്.\nഎന്നാല് 2009 ല് ഇന്ത്യയുടെ സ്ഥാനം 114 ആയിരുന്നു. പുതിയ കണക്കില് ഇന്ത്യ രണ്ടുസ്ഥാനം മെച്ചപ്പെടുത്തിയിട്ടുണ്ട്. ഐസ്‌ലാന്‍ഡും നോര്‍വേയും ആണ് ആദ്യ റാങ്കുകളില്. പാക്കിസ്താനും യെനുമാണ് അവസാന റാങ്കുകളില്. സ്ത്രീപുരുഷ സമത്വം നടപ്പാക്കുന്നതില് മികച്ച പുരോഗതി കൈവരിച്ച ഫിലിപ്പൈന്‍സിനേയും ആഫ്രിക്കന് രാഷ്ട്രമായ ലിസോതോയെയും പഠനത്തില് അഭിനന്ദിക്കുന്നുണ്ട്. പട്ടികയില് ചൈന 61ാം സ്ഥാനത്തും ജപ്പാന് 94ാം സ്ഥാനത്തുമാണുള്ളത്.


സ്‌കൂള് കുട്ടികളുടെ സുരക്ഷിതത്വം: എസ്.ഓ.പി പോലീസ് വെബ്‌സൈറ്റില് ലഭിക്കും - Rashtrabhoomi\nസ്‌കൂള് കുട്ടികളുടെ സുരക്ഷിതത്വം: എസ്.ഓ.പി പോലീസ് വെബ്‌സൈറ്റില് ലഭിക്കും\nNo Comments on സ്‌കൂള് കുട്ടികളുടെ സുരക്ഷിതത്വം: എസ്.ഓ.പി പോലീസ് വെബ്‌സൈറ്റില് ലഭിക്കും\nസ്‌കൂള് കുട്ടികളുടെ സുരക്ഷിതത്വം മുന്‍നിര്‍ത്തി കേരളാ പോലീസ് തയ്യാറാക്കിയ സ്റ്റാന്‍ഡേര്‍ഡ് ഓപ്പറേറ്റിങ് പ്രൊസീഡര് (എസ്.ഓ.പി) സംസ്ഥാന പോലീസിന്റെ www.keralapolice.gov.in എന്ന വെബ്‌സൈറ്റില് ലഭ്യമാക്കിയിട്ടുണ്ടെന്ന് സംസ്ഥാന പോലീസ് മേധാവി ലോകനാഥ് ബെഹ്‌റ അറിയിച്ചു.\nവിദ്യാഭ്യാസം, എക്‌സൈസ്, മോട്ടോര് വാഹനം എന്നീ വകുപ്പുകള്, അധ്യാപകരക്ഷകര്‍തൃ പ്രതിനിധികള്, വിദ്യാഭ്യാസ സ്ഥാപനങ്ങളുടെ മേധാവികള് എന്നിവരുമായി വിശദമായ ചര്‍ച്ച നടത്തിയാണ് എസ്.ഓ.പി തയ്യാറാക്കിയത്.\nഎസ്.ഓ.പി വെബ്‌സൈറ്റില്‍നിന്ന് പ്രിന്റ് എടുത്ത് തങ്ങളുടെ അധികാരപരിധിയിലുള്ള സ്‌കൂള് മേധാവിമാര്‍ക്ക് കൈമാറാന് എല്ലാ സ്റ്റേഷന് ഹൗസ് ഓഫീസര്‍മാര്‍ക്കും സംസ്ഥാന പോലീസ് മേധാവി നിര്‍ദ്ദേശം നല്‍കി. സ്‌കൂള് തുറക്കുന്നതിനുമുന്‍പ് ഇവ കൈമാറിയിരിക്കണമെന്നും നിര്‍ദ്ദേശിച്ചിട്ടുണ്ട്.\nലോകകപ്പ് സന്നാഹ മത്സരം; ന്യൂസിലാന്റിനെതിരെ ബാറ്റിങ് തെരഞ്ഞെടുത്ത് ഇന്ത്യ


ഒരുമിച്ച് ജീവിക്കാന് വിവാഹം കഴിക്കേണ്ട; പ്രായപൂര്‍ത്തിയായാല് മതി\nSunday6May 2018 10:59 am IST\nപ്രായപൂര്‍ത്തിയായവര്‍ക്ക് ഒരുമിച്ച് താമസിക്കുന്നതിന് ഒരു നിയമവും തടസമാകില്ലെന്ന് സുപ്രീം കോടതി. വിവാഹേതര ബന്ധങ്ങള്‍ക്ക് നിയമപ്രകാരം യാതൊരു തടസവുമില്ലെന്ന് സുപ്രീം കോടതി\nന്യൂദല്‍ഹി: പ്രായപൂര്‍ത്തിയായവര്‍ക്ക് ഒരുമിച്ച് താമസിക്കുന്നതിന് ഒരു നിയമവും തടസമാകില്ലെന്ന് സുപ്രീം കോടതി. വിവാഹേതര ബന്ധങ്ങള്‍ക്ക് നിയമപ്രകാരം യാതൊരു തടസവുമില്ലെന്ന് സുപ്രീം കോടതി.\n18 വയസായ രണ്ട് വ്യക്തികള്‍ക്ക് പരസ്പര സമ്മതപ്രകാരം ഒരുമിച്ച് ജീവിക്കാം. പുരുഷന്റെ നിയമപ്രകാരമുള്ള വിവാഹപ്രായമായ 21 വയസ് ഇതിന് തടസമല്ലെന്നും സുപ്രീം കോടതി വ്യക്തമാക്കി. കേരളത്തില് നിന്നുള്ള തുഷാരയുടേയും നന്ദ കുമാറിന്റേയും വിവാഹം റദ്ദാക്കി തുഷാരയെ മാതാപിതാക്കളൊടൊപ്പം വിട്ട ഹൈക്കോടതി ഉത്തരവ് തള്ളിക്കൊണ്ടാണ് സുപ്രീം കോടതി ഇക്കാര്യം വ്യക്തമാക്കിയത്.\nഎന്നാല് നിയമപരമായി വിവാഹം രജിസ്റ്റര് ചെയ്യാന് കഴിയില്ലെങ്കില് പോലും വിവാഹിതരാകാതെ ഇവര്‍ക്ക് ഒരുമിച്ച് ജീവിക്കാനാകുമെന്ന് ജസ്റ്റിസുമാരായ എകെ സിക്രിയും അശോക് ഭൂഷണും ഉള്‍പ്പെട്ട സുപ്രീം കോടതി ബഞ്ച് വ്യക്തമാക്കി.\n2005ലെ പ്രൊട്ടക്ഷന് ഓഫ് വിമണ് ഫ്രം ഡൊമസ്റ്റിക് വയലന്‍സ് ആക്ടിലൂടെ ലെജിസ്ലേച്ചറും ഇക്കാര്യം അംഗീകരിച്ചിട്ടുണ്ടെന്നും സുപ്രീം കോടതി ചൂണ്ടിക്കാട്ടി. പ്രായപൂര്‍ത്തിയായ വ്യക്തികള്‍ക്ക് ഇത്തരം തിരഞ്ഞെടുപ്പുകള്‍ക്ക് അവകാശമുണ്ട്.\nകോടതികള്‍ക്ക് ഇവരുടെ പിതാവ് ചമയാന് കഴിയില്ലെന്നും സുപ്രീം കോടതി ബഞ്ച് പറഞ്ഞു\nപത്തൊന്‍പതുകാരിക്ക് പതിനെട്ടുകാരനൊപ്പം കഴിയാം\nഖാപ് പഞ്ചായത്തുകള് സമൂഹത്തിന്റെ മനഃസാക്ഷി സൂക്ഷിപ്പുകാരല്ല


പ്രണയരഹിതമായ വിവാഹജീവിതത്തിന്‍റെ പ്രധാന ലക്ഷണങ്ങൾ | These are the main signs ofaloveless marriage – News18 Malayalam\nപ്രണയരഹിതമായ വിവാഹജീവിതത്തിന്‍റെ പ്രധാന ലക്ഷണങ്ങൾ\nപ്രണയസമ്പുഷ്ടമായ വിവാഹജീവിതം മുന്നോട്ടു കൊണ്ടു പോകാൻ തീരുമാനിക്കുന്നതു പോലെ തന്നെ ശരിയായ കാര്യമാണ് പ്രണയം അസ്തമിച്ച വിവാഹജീവിതത്തിൽ നിന്ന് വിടുതൽ നേടുന്നതും.\nLast Updated : October 30, 2019, 16:00 IST\nപ്രണയസുരഭിലമായി സന്തോഷത്തോടെ മുന്നോട്ടു പോകുമ്പോഴാണ് വിവാഹജീവിതം അതിന്‍റെ പൂർണതയിൽ എത്തുന്നത്. എന്നാൽ, പലപ്പോഴും അസംതൃപ്തിയുടെയും അസന്തോഷത്തിന്‍റെയും വേദിയാകാറുണ്ട്. സ്നേഹം അസ്തമിക്കുമ്പോഴാണ് വിവാഹജീവിതത്തിൽ സന്തോഷവും ഇല്ലാതാകുന്നത്. പ്രണയമില്ലാത്ത വിവാഹജീവിതം സങ്കൽപിക്കുന്നതിനേക്കാൾ അങ്ങേയറ്റം ബോറാണ്. നിങ്ങളുടെ വിവാഹജീവിതം സ്നേഹവും സന്തോഷവും ഇല്ലാത്തതാണോ ? ഈ ലക്ഷണങ്ങൾ ഉണ്ടെങ്കിൽ അക്കാര്യങ്ങൾ തിരിച്ചറിയാം.\n1. പങ്കാളിയുടെ സ്നേഹത്തെ സംശയിക്കുന്നത്\nഇക്കാര്യത്തിൽ പലപ്പോഴും പ്രതിസ്ഥാനത്ത് നിൽക്കുന്നത് സ്ത്രീകളാണ്. പുരുഷൻമാർ സ്നേഹം മിക്കവാറും പ്രകടിപ്പിക്കുന്നത് പ്രവൃത്തിയിൽ ആയിരിക്കും, വാക്കുകൾ കൊണ്ട് സ്നേഹിക്കുന്നവർ കുറവായിരിക്കും. അതുകൊണ്ടു തന്നെ, പങ്കാളി എന്തൊക്കെ കാര്യങ്ങൾ ചെയ്താലും ശരിക്കും തന്നെ സ്നേഹിക്കുന്നുണ്ടോ എന്നായിരിക്കും സ്ത്രീകളുടെ സംശയം. ഇത് കൂട്ടുകാരികളുമായി അവർ പങ്കുവെയ്ക്കുകയും ചെയ്യും.\nവിവാഹജീവിതത്തിൽ സ്നേഹിക്കുന്നതിനൊപ്പം സ്നേഹം മനസിലാക്കാനും പഠിക്കണം. ഭർത്താവിന്‍റെ സ്നേഹത്തെ സംശയത്തോടെ വീക്ഷിക്കുന്ന ഭാര്യയാണ് നിങ്ങളെങ്കിൽ വിവാഹജീവിതത്തിലെ തകർച്ച അവിടെ തുടങ്ങുകയായി.\nപങ്കാളിയുടെ സ്നേഹത്തെ സംശയത്തോടെ വീക്ഷിക്കുന്നത് തന്നെയാണ് ആദ്യം സംശയിക്കേണ്ടത്. സത്യസന്ധമായ സ്നേഹം പരസ്പരം നൽകാൻ കഴിയണം. കാര്യങ്ങൾ തുറന്നു സംസാരിക്കണം. കമ്യൂണിക്കേഷന്‍റെ കാര്യത്തിൽ സംഭവിക്കുന്ന കുറവാണ് പലപ്പോഴും വിവാഹജീവിതത്തിന്‍റെ പരാജയം.\nഒരുമിച്ച് സിനിമകൾക്ക് പോകുക, ആഴ്ചാവസാനം ഒരുമിച്ച് യാത്രകൾക്ക് പോകുക എന്നിവ ചെയ്യാം. ജീവിതം ആസ്വദിക്കാതെ ബോറടിച്ച് മരിക്കരുത്. പങ്കാളിക്ക് സർപ്രൈസ് നൽകുന്നത് ജീവിതത്തിന് പുതുമ നൽകാൻ സഹായിക്കും. എല്ലാത്തിനും ഉപരിയായി സ്നേഹം പങ്കാളിക്ക് മനസിലാകുന്ന വിധത്തിൽ പ്രകടിപ്പിക്കുക, ജീവിതത്തിന്‍റെ ഭാഗമായവരോട് പ്രണയം തുറന്നു പ്രകടിപ്പിക്കുന്നത് കൊണ്ട് ഒന്നും നഷ്ടപ്പെടാനില്ല, ജീവിതം കൂടുതൽ സുന്ദരമാകുകയേ ഉള്ളൂ.\n2. ദൃഢതയില്ലാത്ത ബന്ധമുള്ള വിവാഹജീവിതം\nപങ്കാളികൾ തമ്മിലുള്ള ബന്ധത്തിന് ദൃഢതയില്ലെങ്കിൽ വിവാഹജീവിതം അമ്പേ പരാജയമായിരിക്കും. വിശ്വസവും അടുപ്പവും ദൃഢതയും ഇല്ലെങ്കിൽ ആ വിവാഹബന്ധം എപ്പോൾ തകർന്നു എന്നു ചോദിച്ചാൽ മതി. വൈകാരികമായ അടുപ്പവും ലൈംഗിക ബന്ധവുമെല്ലാം ഉറച്ച വിവാഹ ബന്ധത്തിന് ആവശ്യമാണ്. അടുപ്പുമുള്ള ബന്ധമില്ലാത്ത കാലത്തോളം നിങ്ങളുടെ വിവാഹജീവിതം ഒട്ടും ആരോഗ്യകരമല്ല എന്നതാണ് സത്യം.\nഓർക്കുക, വിവാഹ ജീവിതം എന്നു പറയുന്നത് ഒരു ടീം വർക്ക് ആണ്. ഭർത്താവും ഭാര്യയും ഒരുമിച്ച് തുഴഞ്ഞാൽ മാത്രമേ ആ വഞ്ചി മുന്നോട്ടു പോകുകയുള്ളൂ. പങ്കാളിക്ക് ചിലപ്പോൾ വൈകാരിക പ്രശ്നങ്ങൾ ഉണ്ടാകാം, ലൈംഗിക പ്രശ്നങ്ങൾ ഉണ്ടാകാം. ഈ സമയത്ത് പരസ്പരം കുറ്റപ്പെടുത്താതെ തണലായി ഒപ്പം നിൽക്കുകയാണ് വേണ്ടത്.\nമക്കളുണ്ടെങ്കിൽ അവർക്കൊപ്പം ഒരുമിച്ച് ചെലവഴിക്കാൻ സമയം കണ്ടെത്തുക. നിങ്ങളും നിങ്ങളുടെ പങ്കാളിയും ബിസിനസ് പങ്കാളികളാണെങ്കിൽ അക്കാര്യങ്ങൾ കൂടുതൽ ചർച്ച ചെയ്യാം. കാര്യങ്ങൾ മനസ്സിലാക്കി മുന്നോട്ടു പോകുന്നതും പ്രശ്നങ്ങൾ പരസ്പരം പങ്കു വഹിക്കുന്നതും പ്രശ്നങ്ങൾക്ക് പരിഹാരം ഒരുമിച്ച് കണ്ടെത്താൻ കഴിയുന്നതും വിവാഹജീവിതം കൂടുതൽ ദൃഢതയുള്ളതാക്കും.\n3. നിങ്ങളും പങ്കാളിയും സുഹൃത്തുക്കൾ പോലുമല്ലെങ്കിൽ\nപ്രണയരഹിതമായ വിവാഹജീവിതത്തിന്‍റെ ഏറ്റവും വലിയ ലക്ഷണമാണ് ഇത്. പങ്കാളിയും നിങ്ങൾ തമ്മിൽ വൈകാരികമായ ഒരു അടുപ്പമില്ലെങ്കിൽ അത് ഉണ്ടാക്കിയെടുക്കാൻ സമയമുണ്ട്. എന്നാൽ, പങ്കാളിയുമായി നിങ്ങൾക്ക് സൗഹൃദമില്ലെങ്കിൽ ആ ബന്ധം തുടരുന്നതിൽ എന്തെങ്കിലും അർത്ഥമുണ്ടെന്ന് തോന്നുന്നില്ല.\nഭാര്യയും ഭർത്താവും നല്ല സുഹൃത്തുക്കൾ ആണെങ്കിൽ അവർക്ക് പറയാൻ ഒരുപാട് കാര്യങ്ങൾ ഉണ്ടാകും. ചില വിവാഹബന്ധങ്ങൾ ആദ്യത്തെ കുറച്ചു വർഷങ്ങളിൽ വളരെ മനോഹരമായിരിക്കും. എന്നാൽ, വർഷങ്ങൾ പോകുന്നതിന് അനുസരിച്ച് അവർ തമ്മിലുള്ള അടുപ്പം കുറഞ്ഞു വരും. അതേസമയം, ചില ബന്ധങ്ങൾ നേരെ തിരിച്ചാണ്. വർഷം കഴിയുന്നതിന് അനുസരിച്ച് അവർ തമ്മിലുള്ള ബന്ധം കൂടുതൽ കൂടുതൽ ശക്തമാകും.\nഭാര്യയുടെ ഏറ്റവും അടുത്ത സുഹൃത്ത് ഭർത്താവും ഭർത്താവിന്‍റെ ഏറ്റവും അടുത്ത സുഹൃത്ത് ഭാര്യയുമാണെങ്കിൽ ആ ബന്ധം കൂടുതൽ ഉഷ്മളമായിരിക്കും. അതേസമയം, ഒരു സൗഹൃദം പോലും പങ്കാളികൾ തമ്മിലില്ലെങ്കിൽ ആ വിവാഹബന്ധം മുന്നോട്ടു പോകാത്തത് തന്നെയാണ് നല്ലത്. വിവാഹബന്ധം അവസാനിക്കുന്നതോടെ ലോകം അവസാനിക്കുന്നില്ല. ഒരു തരത്തിലും ഒത്തു പോകാത്ത ബന്ധവുമായി മുന്നോട്ട് പോകാതിരിക്കുന്നതാണ് നല്ലത്.\nസ്നേമുണ്ടെങ്കിൽ വിവാഹജീവിതം മനോഹരമാകുന്നതു പോലെ തന്നെയാണ് സ്നേഹമില്ലാത്തപ്പോൾ വിവാഹജീവിതം അങ്ങേയറ്റം അരോചകമാകുന്നതും. പ്രണയസമ്പുഷ്ടമായ വിവാഹജീവിതം മുന്നോട്ടു കൊണ്ടു പോകാൻ തീരുമാനിക്കുന്നതു പോലെ തന്നെ ശരിയായ കാര്യമാണ് പ്രണയം അസ്തമിച്ച വിവാഹജീവിതത്തിൽ നിന്ന് വിടുതൽ നേടുന്നതും. ഓരോ വ്യക്തികളുടെയും ജീവിതസാഹചര്യങ്ങളും സ്വഭാവങ്ങളും വ്യത്യസ്തമാണ്, അതുപോലെ തന്നെ തീരുമാനങ്ങളും.\nFirst published: October 30, 2019, 16:00 IST


സൗജന്യ ഡിജിറ്റല് ഇടപാടെന്ന പ്രധാനമന്ത്രിയുടെ വാഗ്ദാനവും പൊള്ളത്തരം; ഭീം ആപ്പ് മെസേജിന് ചാര്‍ജ്ജ് ഈടാക്കും - ഇ വാർത്ത | evartha\nസൗജന്യ ഡിജിറ്റല് ഇടപാടെന്ന പ്രധാനമന്ത്രിയുടെ വാഗ്ദാനവും പൊള്ളത്തരം; ഭീം ആപ്പ് മെസേജിന് ചാര്‍ജ്ജ് ഈടാക്കും\nഡിജിറ്റല് ഇടപാടുകള് സുഖമമായി നടത്തുന്നതിന് വേണ്ടി കേന്ദ്രസര്‍ക്കാര് പുറത്തിറക്കിയ ഭീം ആപ്പ് സന്ദേശങ്ങള് അയയ്ക്കുന്നതിന് ചാര്‍ജ്ജ് ഈടാക്കുന്നതായി പരാതി. ഭീം ആപ്പ് ഇന്‍സ്റ്റാള് ചെയ്യുമ്പോള് ഉപഭോക്താക്കളുടെ മൊബൈലില് എത്തുന്ന നോട്ടിഫിക്കേഷന് കോഡിന് 1.50 രൂപ മൊബൈല് ബാലന്‍സില് നിന്നും ഈടാക്കുന്നെന്നാണ് പരാതി.\nവെള്ളിയാഴ്ചയാണ് പ്രധാനമന്ത്രി നരേന്ദ്ര മോഡി ഭീം ആപ്പ് പുറത്തിറക്കിയത്. ഇത് ഗൂഗിള് പ്ലേ സ്റ്റോറില് നിന്നും സൗജന്യമായി ഡൗണ്‍ലോഡ് ചെയ്ത് ഉപയോഗിക്കാമെന്നായിരുന്നു വാഗ്ദാനം. എന്നാല് ഇത് ഡൗണ്‍ലോഡ് ചെയ്യുമ്പോള് ഒരു നോട്ടിഫിക്കേഷന് കോഡ് ഉപഭോക്താക്കളുടെ ഫോണില് എത്തുകയും ഇതിന് പണം ഈടാക്കുന്നെന്നുമാണ് പരാതി. ദിവസങ്ങള്‍ക്കുള്ളില് 30 ലക്ഷത്തിലേറെ പേരാണ് ഈ ആപ്പ് ഡൗണ്‍ലോഡ് ചെയ്തിരിക്കുന്നത്.\nവിരലടയാളവും ബാങ്ക് അക്കൗണ്ടുകളും പരിശോധിച്ച് രണ്ടും ഒരാള് തന്നെയാണെന്ന് ഉറപ്പാക്കും. ആധാര് കാര്‍ഡ് അധിഷ്ഠിതമായാണ് ഇത് പ്രവര്‍ത്തിക്കുന്നത്. ഇന്റര്‍നെറ്റ് ഇല്ലെങ്കിലും ആപ്പിലൂടെ പണമിടപാട് നടത്താന് സാധിക്കും. ഡോ. ബി ആര് അംബേദ്കറിന്റെ സ്മരണാര്‍ത്ഥമാണ് ആപ്പിന് ഭീം ആപ്പ് എന്ന് പേരിട്ടിരിക്കുന്നത്.\nഭീം ആപ്പിലൂടെ ഇന്ത്യ വലിയൊരു വിപ്ലവത്തിന് തുടക്കം കുറിക്കുകയാണെന്നാണ് പ്രധാനമന്ത്രി അവകാശപ്പെട്ടത്. ആന്‍ഡ്രോയിഡ് ഫോണ് ഉള്ള ആര്‍ക്കും ഈ ആപ്പ് ഉപയോഗിക്കാമെന്നും ഭാവിയില് തള്ളവിരല് മാത്രം ഉപയോഗിച്ചും ബാങ്ക് ഇടപാടുകള് നടത്താമെന്നുമെല്ലാമാണ് വാഗ്ദാനം ചെയ്തത്.


'മേക്ക് ഇറ്റ് കൗണ്ട്' എന്ന് പൃഥ്വിരാജ്; തുടര് ഭരണമെന്ന് ആസിഫ് അലി\n'നമ്മള് എല്ലാവരിലും ലോകത്തില് മാറ്റങ്ങള് കൊണ്ടുവരാനുള്ള ശക്തിയുണ്ട്. ഒരു ജനാധിപത്യ സമൂഹത്തില് വോട്ട് ആണ് ഏറ്റവും അക്രമരഹിതമായ ആയുധം. നമ്മള് അത് ഉപയോഗിക്കണം. നമ്മുടെ നാടിന് വേണ്ടി വോട്ട് ചെയ്യുക. ഭാവിയ്ക്ക് വേണ്ടി വോട്ട് ചെയ്യുക’, എന്നാണ് സംവിധായകന് വൈശാഖ് ഫേസ്ബുക്കില് കുറിച്ചത്.


Vishnu Vishal Celebrate His Birthday With Lady Love Jwala Gutta, വിഷ്ണു വിശാലിന് പിറന്നാൾ സർപ്രൈസുമായി ജ്വാല ഗുട്ട, ഒരുമിച്ചുള്ള മനോഹരമായ നിമിഷം പങ്കുവെച്ച് നടൻ - Malayalam Filmibeat\n| Updated: Friday, July 17, 2020, 11:53 [IST]\nരാക്ഷസൻ എന്ന ഒറ്റ ചിത്രം കൊണ്ട് പ്രേക്ഷകരുടെ പ്രിയങ്കരനയി മാറിയ നടനാണ് വിഷ്ണു വിശാൽ. ചിത്രത്തിലെ താരത്തിന്റെ പോലീസ് ഗെറ്റപ്പ് ഏറെ പ്രേക്ഷക സ്വീകാര്യത നേടിയിരുന്നു. നടന്റെ കരിയർ തന്നെ മാറ്റി മറിച്ച ചിത്രമായിരുന്നു ഇത്. 2009 ലാണ് വിഷ്ണു ആദ്യമായി സിനിമയിൽ എത്തുന്നത്. ആദ്യ ചിത്രവും ശ്രദ്ധിക്കപ്പെട്ടിരുന്നു. പിന്നീട് സിനിമയിൽ സജീവ സാന്നിധ്യമല്ലായിരുന്നുവെങ്കിലും ചെയ്ത സിനിമകൾ എല്ലാം തന്നെ പ്രേക്ഷകരുടെ ഇടയിൽ ശ്രദ്ധിക്കപ്പെട്ടു. ഒരു ചെറിയ ഇടവേളയ്ക്ക് ശേഷം രാക്ഷസനിലൂടെ ശക്തമായ തിരിച്ച് വരവ് നടത്തുകയായിരുന്നു നടൻ.\nഇന്ന് കോളിവുഡിന്റെ പ്രിയ താരത്തിന്റെ പിറന്നാളാണ് . വിഷ്ണുവിന് പിറന്നാൾ ആശംസയുമായി ആരാധകർ രംഗത്തെത്തിയിട്ടുണ്ട്. . ഇപ്പോൾ സോഷ്യൽ മീഡിയയിൽ വൈറലാകുന്നത് കാമുകി ജ്വാല ഗുട്ടയ്ക്കൊപ്പമുള്ള പിറന്നാൾ ആഘോഷ ചിത്രമാണ്. സർപ്രൈസ് നൽകി വിഷ്ണുവിനെ ഞെട്ടിപ്പിച്ചിരിക്കുകയാണ് ജ്വാല. താരങ്ങളുടെ ചിത്രം സോഷ്യൽ മീഡിയയിൽ വൈറലാണ്.\nനടൻ വിഷ്ണു വിശാൽ തന്നെയാണ് പ്രിയപ്പെട്ടവൾ നൽകിയ പിറന്നാൾ സർപ്രൈസ് ആരാധകരുമായി പങ്കുവെച്ചത്. എന്റെ ബേബിയുടെ സർപ്രൈസ് എന്ന് കുറിച്ചു കൊണ്ടാണ് ജ്വാല ഗുട്ടയ്ക്കൊപ്പമുള്ള ചിത്രം പങ്കുവെച്ചത്. ചിത്രത്തിൽ വിഷ്ണുവിന്റെ കൈയിൽ കേക്കുമുണ്ട്. ഈ ചിത്രം ആരാധകർക്കിടയിൽ വൈറലായിരിക്കുകയാണ്. വിഷ്ണുവിന് മനോഹരമായ പിറന്നാൾ ആശംസ നേർന്ന് ജ്വാല ഗുട്ടയും രംഗത്തെത്തിയിട്ടുണ്ട്. ഹാപ്പി ബെർത്ത് ഡേ ബേബി എന്നാണ് ജ്വാല വിഷ്ണുവിനോടൊപ്പമുളള ചിത്രം പങ്കുവെച്ച് കൊണ്ട് കുറിച്ചത്. താരത്തിന് പിറന്നാൾ ആശംസ നേർന്ന് ആരാധകരും രംഗത്തെത്തിയിട്ടുണ്ട്. ആശംസയ്ക്കൊപ്പം വിവാഹത്തെ കുറിച്ചും ആരാധകർ ചോദിക്കുന്നുണ്ട്.\nസോഷ്യൽ മീഡിയയിൽ സജീവമാണ് ജ്വാലയും വിഷ്ണു വിശാലും. വിവാഹ മോചനത്തിന് ശേഷമാണ് ജ്വാല ഗുട്ടയുമായുള്ള പ്രണയത്തിനെ കുറിച്ച് നടൻ തുറന്ന് പറഞ്ഞത്. കൂടാതെ തങ്ങളുടെ സോഷ്യൽ മീഡിയ പേജിലൂടെ ഒന്നിച്ചുള്ള ചിത്രങ്ങളും ജീവിതത്തിലെ മനോഹര നിമിഷങ്ങളെ കുറിച്ചും താരങ്ങൾ പങ്കുവെയ്ക്കാറുമുണ്ട് . പ്രണയിച്ച് നടക്കുകയല്ല മറിച്ച് വിവാഹിതരാകാനാണ് തങ്ങളുടെ തീരുമാനമെന്നും വിഷ്ണുവും ജ്വാലയും പല അഭിമുഖങ്ങളിലും തുറന്ന് പറഞ്ഞിട്ടുണ്ട്.\nവിഷ്ണിുവിന്റേത് പ്രണയ വിവാഹമായിരുന്നു. ഈ ബന്ധത്തിൽ താരത്തിന് ഒരു മകനുമുണ്ട്. ആദ്യ വിവാഹം തന്നെ സംബന്ധിച്ച് അത്രവേഗം മറക്കാൻ കഴിയുന്ന ഒന്നല്ലെന്നാണ് നടൻ പറയുന്നത്. ജ്വാല ഗുട്ടയുമായുളള ബന്ധത്തെ കുറിച്ച് താരം പറയുന്നത് ഇങ്ങനെയാണ്. വിവാഹ മോചനത്തിന് ശേഷമാണ് ഞാൻ ജ്വാല ഗുട്ടയെ കാണുന്നതും അടുത്ത് സമയം ചിലവഴിക്കുന്നതും. അവൾ വളരെ പോസിറ്റീവ് ആയ വ്യക്തിയാണ്. അതാണ് അവളിൽ എന്നെ ആകർഷിച്ചത്.ജ്വാലയും ജീവിതത്തിൽ വേർപിരിയലിലൂടെ കടന്നു പോയ ആളാണ് . ഞങ്ങൾ സംസാരിച്ചു, പരസ്പരം മനസിലാക്കി. എല്ലാം നന്നായി പോകുന്നു എന്നും വിശാൽ വിഷ്ണു പറഞ്ഞു. 18 വയസ്സുകാരന്റെ പ്രണയമല്ല എന്റെ മനസ്സിൽ ഇപ്പോൾ ഉള്ളത്.പക്വതയുള്ള വ്യക്തിയായി, പ്രാക്ടിക്കലായി ഒരു അഭിമുഖത്തിൽ വിഷ്ണു പറഞ്ഞിരുന്നു.\nവിഷ്ണുവായുള്ള വിവാഹത്തെ കുറിച്ചും പ്രണയ ബന്ധത്തെ കുറിച്ചും ജ്വാലയും തുറന്ന് സമ്മതിച്ചിരുന്നു. ഒരു ദേശീയ മാധ്യമത്തിന് നൽകിയ അഭിമുഖത്തിലാണ് വിവാഹത്തെ കുറിച്ച് ജ്വാല വെളിപ്പെടുത്തിയത്. വിഷ്ണുവുമായുളള വിവാഹം ഉടനുണ്ടാകുമെന്നാണ് ജ്വാല ഗുട്ട അറിയിച്ചിരിക്കുന്നത്. തിയ്യതി ഉറപ്പിച്ച ശേഷം വിവാഹത്തെ സംബന്ധിച്ചുളള ഔദ്യോഗിക അറിയിപ്പ് ഉണ്ടാകുമെന്നും ജ്വാല പറഞ്ഞു. വിഷ്ണുവിനെ പോലെ തന്നെ ജ്വായുടേയും രണ്ടാം വിവാഹമാണ്. 2005ലായിരുന്നു സഹ ബാഡ്മിന്റൺ താരമായ ചേതൻ ആനന്ദുമായി ജ്വാലയുടെ വിവാഹം കഴിയുന്നത്. 20111ൽ ഇവർ വേർ പിരിയുകയും ചെയ്തു.\nRatsasan Actor VishVishnu Vishal Celebrate His Birthday With Lady Love Jwala Guttanu Vishal


indrajith tweet about prithviraj abaout lucifer - Malayalam Filmibeat\n'' മലയാള സിനിമ വേണ്ട വിധം ഉപയോഗിക്കാതെ പോയ മികച്ച നടനാണ് ഇന്ദ്രജിത്ത്- പൃഥ്വിരാജ്'' . ഇത് ഒരു സഹോദരന്റെ വാക്കുകളല്ല. ഒരു ഫിലിം മേക്കറിന്റെ വാക്കുകളാണ്. ഇന്ദ്രജിത്തിൻരെ അഭിനയത്തെ ലൂസിഫറിന്റെ പ്രചരണ പരിപാടിയിലാണ് താരം ഇക്കാര്യം വെളിപ്പെടുത്തിയത്. ലൂസിഫറർ കണ്ടിറങ്ങുന്നവർ‌ക്ക് ഇത് കൃത്യമായി മനസ്സിലാകുകയും ചെയ്യും. ഇന്ദ്രജിത്ത് എന്ന നടനെ വളരെ മികച്ച രീതിയിൽ തന്നെ പൃഥ്വിരാജ് എന്ന സംവിധായകൻ ലൂസിഫറിൽ ഉപയോഗിച്ചിട്ടുണ്ട്. ഇന്ദ്രജിത്തിന്റെ കഥാപാത്രത്തിന് മികച്ച പ്രേക്ഷക സ്വീകാര്യതയാണ് ലഭിക്കുന്നത്.\nലൂസിഫറിന്റെ വിജയത്തിൽ സഹോദരന് അഭിനന്ദനവും ഇന്ദ്രജിത്ത് രംഗത്തെത്തിയിട്ടുണ്ട്. സഹോദരന്റ നേട്ടത്തിൽ അഭിമാനം കൊള്ളുന്നുവെന്നും. കൂടാതെ പ്രേക്ഷകരുടെ മികച്ച പ്രതികരണത്തിന് നന്ദിയും താരം രേഖപ്പെടുത്തി. ഫേസ്ബുക്കിലൂടെയായിരുന്നു താരത്തിന്റെ പ്രതികരണം. ചിത്രം പുറത്തിറങ്ങുന്നതിനു മുൻപ് തന്നെ പൃഥ്വിയ്ക്ക് ആശംസകളുമായി ഇന്ദ്രജിത്ത് എത്തിരുന്നു. പൃഥ്വിരാജിന്റെ ഏറെ നാളത്തെ ആഗ്രഹമായിരുന്നു സ്വന്തമായി സംവിധാനം ചെയ്യുന്ന ചിത്രമെന്ന് ഇന്ദ്രജിത്ത് നേരത്തെ പറഞ്ഞിരുന്നു.\nസിനിമയിൽ പ്രവർത്തിക്കാൻ തുടങ്ങിയതിൽ പിന്നെയാണ് സംവിധാനം തലയിൽ കയറിയതെന്നും പിന്നെ ക്യാമറ ടൊക്നിക്കുകളെ കുറിച്ചൊക്കെ അറിവ് നേടിയെടുക്കുകയായിരുന്നു. അങ്ങനെ നേടിയെടുത്ത അറിവെല്ലാം ലൂസിഫറിലൂടെ കാണാൻ സാധിക്കുമെന്നും ഇന്ദ്രജിത്ത് പറഞ്ഞു.\nindrajith tweet about prithviraj abaout lucifer


ജിയോ പിടിമുറുക്കി; കമ്പനികള് വെള്ളം കുടിച്ചു തുടങ്ങി :: Janmabhumi Daily\nFriday6January 2017 7:10 pm IST\nമുംബൈ: റിലയന്‍സ് ജിയോ കുറഞ്ഞ നിരക്കുകളും സൗജന്യ സേവനങ്ങളുമായി എത്തിയതോടെ മറ്റുകമ്പനികളെല്ലാം വെള്ളം കുടിച്ചു തുടങ്ങി. ലാഭം കുറച്ച് വിപണിയില് പിടിച്ചു നില്‍ക്കാനുള്ള ശ്രമത്തിലാണ് ടെലികോം കമ്പനികള്. ജിയോ പ്രവര്‍ത്തനം ആരംഭിക്കുകയും നോട്ട് അസാധുവാക്കുകയും ചെയ്തതോടെ ഡിസംബര് ആദ്യ വാരത്തോടെ ടെലികോം കമ്പനികളുടെ ഓഹരികള് ഇടിയാന് തുടങ്ങിയിരുന്നു. തുടര്‍ന്നാണ് ഓഫറുകളിലും കോള് നിരക്കുകളിലും മാറ്റം വരുത്തി വിപണിയില് പിടിച്ചുനില്‍ക്കാന് ടെലികോം കമ്പനികള് തീരുമാനിച്ചത്. സെപ്തംബര് ആദ്യമാണ് റിലയന്‍സ് ഇന്‍ഫോകോം ജിയോ ആരംഭിച്ചത്. ഈ സാമ്പത്തിക വര്‍ഷത്തെ മൂന്നാം പാദമായതോടെ ഇത് ടെലികോം കമ്പനികളില് പ്രതിഫലിച്ചുതുടങ്ങി. പ്രവര്‍ത്തനം ആരംഭിച്ച് ആഴ്ച്ചകള്‍ക്കുള്ളില് ടെലികോം കമ്പനികളുടെ വരുമാനം കുറഞ്ഞു. ഭാരതി എയര്‍ടെല് ലിമിറ്റഡ്, ഐഡിയ സെല്ലുലാര് ലിമിറ്റഡ് എന്നിവയുടെ ലാഭം ഏഴു മുതല് 18 ശതമാനം വരെ കുറഞ്ഞു. ഐഡിയയുടെ ഓഹരികളില് 440 കോടിയുടെ നഷ്ടമുണ്ടായെന്നാണ് കണക്കുകള് സൂചിപ്പിക്കുന്നത്. റിലയന്‍സ് കമ്മ്യൂണിക്കേഷന്‍സില് 320 കോടിയുടേയും നഷ്ടമുണ്ടായി. എയര്‍ടെല്ലിന്റെ ഇടിവ് 35- 40 ശതമാനമാണ് . ഈ സൗജന്യം മാര്‍ച്ച് വരെയെത്തുമ്പോഴേക്കും കൂടുതല് നഷ്ടമുണ്ടാകാതെ തടിതപ്പാനാണ് മറ്റു കമ്പനികളുടെ ഇപ്പോഴത്തെ ശ്രമം.\nകൃഷിയിറക്കല്: ചിത്തിര കായലിലെ വെള്ളം വറ്റിച്ചു തുടങ്ങി\nനീര്‍ച്ചാലില് വീടുകളില് വെള്ളം കയറിയ സംഭവം: നടപടി തുടങ്ങി


ഇന്ത്യയില് മാസ്ക് ധരിക്കുന്നത് 44 ശതമാനം പേര് മാത്രം - Janayugom Online\nHome / News / India / ഇന്ത്യയില് മാസ്ക് ധരിക്കുന്നത് 44 ശതമാനം പേര് മാത്രം\nഇന്ത്യയില് മാസ്ക് ധരിക്കുന്നത് 44 ശതമാനം പേര് മാത്രം\nPosted on September 24, 2020, 5:19 pm\nഇന്ത്യയില് പ്രതിദിന കോവിഡ് ബാധിതരുടെ എണ്ണം ദിവസവും വര്‍ധിക്കുകയാണ്. 10 സംസ്ഥാനങ്ങളില് നിന്നാണ് രാജ്യത്തെ കോവിഡ് കേസുകളുടെ 80 ശതമാനവും റിപ്പോര്‍ട്ട് ചെയ്തിരിക്കുന്നത്. കോവിഡ് രൂക്ഷമായി തുടരുമ്പോഴും പ്രതിരോധ പ്രവര്‍ത്തനങ്ങള്‍ക്കായുള്ള ബോധവല്‍ക്കരണ പരിപാടികള് രാജ്യത്ത് തകൃതിയായി തന്നെ നടക്കുന്നുമുണ്ട്. എന്നിട്ടും ഇന്ത്യയില് 44 ശതമാനം പേര് മാത്രമാണ് മാസ്ക് ധരിക്കുന്നത് എന്നാണ് പുതിയ പഠന റിപ്പോര്‍ട്ടുകള് സൂചിപ്പിക്കുന്നത്. മാസ്ക് ധരിക്കുന്നതിലൂടെ കോവിഡിനെ പ്രതിരോധിക്കാന് കഴിയുമെന്നിരിക്കെയാണ് 66 ശതമാനം പേര് മാസ്ക് ധരിക്കിലെന്ന പഠനം പുറത്തുവരുന്നത്. ഇന്ത്യയിലെ 18 നഗരങ്ങളില് നടത്തിയ പഠനത്തിലാണ് ഇക്കാര്യം വെളിപ്പെട്ടത്.\nമാസ്ക് ധരിക്കാത്തവരില് 50 ശതമാനം പേരും ശ്വസന സംബന്ധമായ പ്രശ്നങ്ങള് കൊണ്ടാണ്. 44 ശതമാനം പേര് അസ്വസ്ഥയും അസൗകര്യം കണക്കിലെടുത്തും. ബാക്കിയുള്ളവര് സാമൂഹിക അകലം മാത്രം പാലിച്ചാല് മതിയെന്ന മിഥ്യധാരണകൊണ്ടാണെന്നും പഠനം പറയുന്നു.\nമാസ്ക് ധരിക്കുന്നവരില് 73 ശതമാനം പേര് മാത്രമാണ് കൃത്യമായി വായും മൂക്കും മൂടുന്ന വിധത്തില് മാസ്ക് വെക്കുന്നത്. പുരുഷന്മാരുമായി താരതമ്യം ചെയ്യുമ്പോള് സ്ത്രീകളാണ് കൃത്യമായി മാസ്ക് ധരിക്കുന്നത് എന്നാണ് റിപ്പോര്‍ട്ടില് സൂചിപ്പിക്കുന്നത്.\nEnglish summary: only 44 percent indians are wearing mask\nസമാധാനം പരമേശ്വരന്റെ മകൾ ലക്ഷ്മി കേശവൻകുട്ടി അന്തരിച്ചു\nകാവിയുടെ നിറം മങ്ങുന്നു: ബിജെപി സർക്കാരുകളുടെ എണ്ണം 16 ആയി കുറഞ്ഞു


john abraham says about his upcoming film - Malayalam Filmibeat\n| Updated: Monday, May 14, 2018, 13:06 [IST]\nബോളിവുഡിലെ സൂപ്പര് താരങ്ങളിലൊരാളായി അറിയപ്പെടുന്ന നടനാണ് ജോണ് എബ്രഹാം. അമിത് സക്‌സേന സംവിധാനം ചെയ്ത ജിസം എന്ന ചിത്രത്തിലൂടെയായിരുന്നു ജോണ് സിനിമയിലെത്തിയിരുന്നത്. ഒരു ത്രില്ലര് സിനിമയായി പുറത്തിറങ്ങിയ ജിസമില് ബിപാഷ ബസുവായിരുന്നു നായികയായി എത്തിയത്. ബോളിവുഡ് സിനിമാ പ്രേമികള് ഏറെ ഇഷ്ടപ്പെട്ട ധൂമിലെ വേഷമായിരുന്നു ജോണിനെ പ്രശസ്തനാക്കിയിരുന്നത്.\nകബീര് സംവിധാനം ചെയ്ത ചിത്രത്തില് അഭിഷേക് ബച്ചന്, ഉദയ് ചോപ്ര എന്നിവര്‍ക്കൊപ്പം ശ്രദ്ധേയ വേഷത്തിലായിരുന്നു ജോണ് എത്തിയിരുന്നത്. ബോളിവുഡിലെ ആക്ഷന് ഹീറോ ആയാണ് ജോണ് അറിയപ്പെടുന്നത്. അടുത്തിടെ സിനിമാ രംഗത്തു നിന്നും രണ്ടുകൊല്ലം വിട്ടുനിന്നതിന്റെ കാരണം ജോണ് വെളിപ്പെടുത്തിയിരുന്നു.\n2004ല് പുറത്തിറങ്ങിയ ധൂം എന്ന ഹിറ്റ് ചിത്രത്തിലൂടെയായിരുന്നു ജോണിന് നിരവധി ആരാധകരെ ലഭിച്ചിരുന്നത്. ചിത്രത്തില് കബീര് എന്നൊരു കഥാപാത്രമായിട്ടായിരുന്നു ജോണ് എത്തിയിരുന്നത്. സിനിമാ പ്രേമികളെ ഒന്നടങ്കം ത്രില്ലടിപ്പിച്ച ചിത്രങ്ങളിലൊന്നായിരുന്നു ധൂ. ആക്ഷന് ത്രില്ലറായി ഒരുക്കിയ ചിത്രം സഞ്ജയ് ഗാധവിയായിരുന്നു സംവിധാനം ചെയ്തിരുന്നത്. യഷ്രാജ് ഫിലിംസിന്റെ ബാനറില് ആദിത്യ റോയ് ചോപ്ര നിര്‍മ്മിച്ച ചിത്രം തിയ്യേറ്ററുകളിലെ പണം വാരി ചിത്രങ്ങളിലൊന്നായി മാറിയിരുന്നു. ധൂമിന് ശേഷമാണ് ജോണിന് ബോളിവുഡില് തിരക്കേറിയിരുന്നത്.\nജോണ് എബ്രഹാമിന് കരിയറില് ലഭിച്ച മറ്റൊരു ഹിറ്റ് ചിത്രമായിരുന്നു ദോസ്താന. ചിത്രത്തില് അഭിഷേക് ബച്ചനും പ്രിയങ്കാ ചോപ്രയുമായിരുന്നു മറ്റു പ്രധാന കഥാപാത്രങ്ങളെ അവതരിപ്പിച്ചിരുന്നത്. റൊമാന്റിക്ക് കോമഡി വിഭാഗത്തില്‍പ്പെട്ടൊരു ചിത്രമായി പുറത്തിറങ്ങിയ ദോസ്താന തരുണ് മനുഷ്‌കാനിയായിരുന്നു സംവിധാനം ചെയ്തിരുന്നത്. ധര്‍മ്മ പ്രൊഡക്ഷന്‍സിന്റെ ബാനറില് കരണ് ജോഹറായിരുന്നു ഈ ചിത്രം നിര്‍മ്മിച്ചിരുന്നത്. ഏറെ ശ്രദ്ധിക്കപ്പെട്ടൊരു വേഷമായിരുന്നു ദോസ്താനയില് ജോണ് എബ്രഹാം ചെയ്തിരുന്നത്.\nജോണ് ആക്ഷന് ഹീറോയായി തകര്‍ത്തഭിനയിച്ച ചിത്രങ്ങളിലൊന്നായിരുന്ന ഫോഴ്‌സ്. ഗൗതം വാസുദേവ മേനോന് സംവിധാനം ചെയ്ത സൂര്യ ചിത്രം കാക്ക കാക്കയുടെ ഹിന്ദി പതിപ്പായിരുന്നു ഫോഴ്‌സ്. ചിത്രത്തില് ജെനീലിയ ഡിസൂസയായിരുന്നു ജോണിന്റെ നായികയായി എത്തിയിരുന്നത്. എസ് പി യശ്വര്‍ദ്ധന് സിങ്ങായിട്ടാണ് ചിത്രത്തില് ജോണ് അഭിനയിച്ചിരുന്നത്. വിജയ് ചിത്രം തുപ്പാക്കിയിലൂടെ ശ്രദ്ധേയനായ വിദ്യുത് ജമാലായിരുന്നു ചിത്രത്തില് ജോണിന്റെ വില്ലനായി എത്തിയിരുന്നത്. മികച്ച പ്രേക്ഷക പ്രതികരണം ലഭിച്ച ഫോഴ്‌സ് തിയ്യേറ്ററുകളില് സൂപ്പര്‍ഹിറ്റായി മാറിയ ചിത്രമായിരുന്നു. ആദ്യ ഭാഗത്തിനു പുറമേ ചിത്രത്തിന്റെ രണ്ടാം ഭാഗവും ഫോഴ്‌സ്2എന്ന പേരില് 2016ല് പുറത്തിറങ്ങിയിരുന്നു.\nഅഭിഷേക് ശര്‍മ്മ സംവിധാനം ചെയ്യുന്ന ചിത്രമാണ് ജോണിന്റെതായി റിലീസിങ്ങിനൊരുങ്ങുന്ന സിനിമ. പര്‍മാണു ദ സ്റ്റോറി ഓഫ് പൊഖ്‌റാന് എന്ന് പേരിട്ടിരിക്കുന്ന ചിത്രത്തില് സൈനികനായാണ് ജോണ് എത്തുന്നത്. ക്യാപ്റ്റന് അശ്വത് റെയ്‌നയെന്നാണ് ചിത്രത്തില് ജോണിന്റെ കഥാപാത്രത്തിന്റെ പേര്. ഡയാന പെന്റിയാണ് ചിത്രത്തില് നായികാ വേഷത്തിലെത്തുന്നത്. ചിത്രം മെയ് 25നാണ് തിയ്യേറ്ററുകളിലെത്തുന്നതത്. ഈ സിനിമയ്ക്കു പുറമെ റോമിയോ അക്ബര് വാള്‍ട്ടര്, സത്യമേവ ജയതേ തുടങ്ങിയ ചിത്രങ്ങളെും താരത്തിന്റെതായി അണിയറയില് ഒരുങ്ങിക്കൊണ്ടിരിക്കുന്ന ചിത്രങ്ങളാണ്.\nസിനിമയില് നിന്ന് വിട്ടുനിന്നതിനെക്കുറിച്ച് ജോണ്\nസമയമെടുത്ത് ചിത്രങ്ങള് ചെയ്യുന്നതാണ് തനിക്കിഷ്ടമെന്ന് ജോണ് പറയുന്നു. നല്ല തീമാണ് ആഗ്രഹിക്കുന്നത്. സിനിമകളുടെ എണ്ണം കൂട്ടുകയെന്നത് എന്റെ ലക്ഷ്യമല്ല. ഫോഴ്‌സ് 2വിനും ശേഷം എനിക്ക് താല്‍പര്യം തോന്നിയ ചിത്രം പര്‍മാണുവാണ്, ജോണ് പറഞ്ഞു. പുതിയ ചിത്രത്തിന്റെ പ്രൊമേഷന് പരിപാടിക്കിടെയാണ് രണ്ടു വര്‍ഷം സിനിമയില് നിന്ന് വിട്ടുനിന്നതിന്റെ കാരണം ജോണ് വെളിപ്പെടുത്തിയിരുന്നത്. പൊഖ്‌റാനിലെ ആണവ പരീക്ഷണത്തെ ആസ്പദമാക്കിയാണ് പര്‍മാണു ഒരുക്കിയിരിക്കുന്നത്. ജോണ് ആരാധകര് ഒന്നടങ്കം ആവേശത്തോടെ കാത്തിരിക്കുന്ന ചിത്രം കൂടിയാണ് ഇത്.\nRead more about: john abraham cinema bollywood ജോണ് എബ്രഹാം സിനിമ ബോളിവുഡ്\njohn abraham says about his upcoming film